
Ivan Pavao 11. otpozdravlja Božjem narodu okupljenom 
na proglašenju blaženim kardinala Stepinca, u Mariji 
Bistrici, 3. listopada 1998. 


Nagovor Ivana Pavla II. hrvatskim 
hodočasnicima prigodom nacional^ 
nog hodočašća u Rim, u audijenciji, 
u subotu 8. studenoga, 2003. u 
dvorani Pavla VI. 

Draga braćo i sestre! 

1 Drago mi je što mogu srdačno pozdraviti svako¬ 
ga pojedinog od vas, koji dođoste u Rim kako bi 
ponovno očitovali svoju veliku odanost Petrovoj 
stolici, te mi istodobno uzvratili na mojemu pastir¬ 
skom pohodu, kojega sam s radošću ostvario u lip¬ 
nju ove godine. Svima od srca velim: Dobro došlil 
Pozdravljam posebno kardinala Josipa Bozanića te 
mu zahvaljujem na ljubaznim riječima, koje mi je 
također kao predsjednik Hrvatske biskupske kon¬ 
ferencije uputio u ime svih nazočnih. S njim zajed¬ 
no bratski pozdravljam sve biskupe, koji su željeli 
biti nazočni na ovome susretu. S poštovanjem poz¬ 
dravljam i predstavnike građanskih i vojnih vlasti 



Ivan Pavao 11. u posebnu je audijenciju primio novog kardinala i 
zagrebačkog nadbiskupa Josipa Bozanića, u srijedu 22. listopada 2003. 
Kardinal je tom prigodom predstavio papi brojne hodočasnike, među 
kojima su bili i zagrebački bogoslovi. 


zemlje, kojima zahvaljujem za sve što su učinili 
kako bi u potpunosti uspjeli moji pastirski pohodi. 
Ponovno očitujem svoju silnu zahvalnost za onako 
srdačan doček, koji mi je posvuda priređivan svaki 
put kada sam stupao na tlo vaše ljubljene domovi¬ 
ne. U svojemu sjećanju i u svojemu srcu čuvam sli¬ 
ke naroda nošena živom vjerom i puna odušev- lje¬ 
nja, naroda gostoljubiva i velikodušna. 

2 Sjećam se svojega prvog velikog susreta s Hrva¬ 
tima, koji je bio upravo ovdje u obližnjoj bazili¬ 
ci, na grobu Apostolskoga prvaka 30. travnja 1979. 
Od tada sam imao više puta mogućnost susresti se s 
vašim sunarodnjacima, kako ovdje u Rimu tako i na 
mojim pastirskim pohodima vašoj Domovini. 
Providnost je htjela da odredište mojega 100. apos¬ 
tolskog putovanja izvan Italije bude upravo Hrvat¬ 
ska, s postajama u starome i predivnome Dubrov¬ 
niku, gdje sam proglasio blaženom sestru Mariju 
Propetoga Isusa Petković, zatim u Osijeku i Đako¬ 
vu, u Rijeci te u Zadru. To mi je putovanje, kao ho¬ 
dočasniku Evanđelja putovima svijeta, pozvanu 
služiti Crkvi na Petrovoj stolici - dalo prigodu da 
vas učvrstim u vjeri za koju ste dali ono lijepo svje¬ 
dočanstvo posred brojnih protivština i patnji. Htio 
sam tako poduprijeti vašu nadu, često puta izlože¬ 
nu velikim kušnjama, ohrabriti vašu ljubav i potak¬ 
nuti vas na ustrajnost u vašoj privrženosti Crkvi u 
novome ozračju slobode i demokracije, koje je us¬ 
postavljeno prije trinaest godina. 

3 Vaša ljubljena zemlja ima snagu i posjeduje sve 
sposobnosti, koje su joj potrebne kako bi se na 
prikladan način suočila s izazovima sadašnjega tre¬ 
nutka. Zelja mi je da uvijek znade iskoristiti tu sna¬ 
gu i te sposobnosti kako bi izgrađivala društvo soli¬ 
darno i spremno pružati učinkovitu potporu najsla¬ 
bijim slojevima; društvo utemeljeno na vjerskim i 
ljudskim vrijednostima, koje su minulih stoljeća 
nadahnjivale ondašnje naraštaje; društvo, koje 
poštuje svetost života i veliki Božji naum o obitelji; 
društvo, koje na okupu drži zdrave snage, promiču¬ 
ći duh zajedništva i suodgovornosti. 

Zalaganje za čovjeka i njegovo istinsko dobro crpi 
snagu također iz Evanđelja te je zbog toga sastavni 
dio poslanja Crkve (usp. Mt 25,34-36; Lc 4,18- 
19}. Ništa što je uistinu ljudsko ne može biti tuđe 
Kristovim učenicima. 

4 Molim Boga da plemenitome hrvatskom puku 
udijeli mir, slogu i ustrajnost u zalaganju za op¬ 
će dobro. Sav vaš narod povjeravam zagovoru Bla¬ 
žene Djevice Marije, Gospe Velikoga Hrvatskog 
Krsnog Zavjeta, i svetoga Josipa, nebeskoga zaštit¬ 
nika vaše zemlje. 

Svima vama ovdje nazočnima, vašim biskupijskim i 
župnim zajednicama i vašim obiteljima, od srca ud¬ 
jeljujem apostolski blagoslov. 

Hvaljen Isus i Marija! 

UREDNIKOVA RIJEČ 


Božji se čovjek nema čega bojati 

C esto puta čujemo uzrečicu: »Teška su ovo vreme¬ 
na!«, ili: »Današnje je vrijeme iskvareno!«. A vrije¬ 
me je zapravo kategorija u kojoj čovjek traži put svoga 
ostvarivanja. U prosudbi vremena u kojem živimo ne 
smije nas zbuniti činjenica što zbivanja u svijetu nev¬ 
jernici i bezbošci mjere drugim mjerilom negoli mi kr¬ 
šćani, katolici. Vremena jesu teška jer su okolnosti 
oko nas, našom ili tuđom krivnjom ili propustom, čes¬ 
to puta otežani, ali bit ovih uzrečica jest taj da se iz 
katgorija čovjekove misli i prosudbe izbaci Božje dje¬ 
lovanje, Božju nazočnost i Božju providnost. Svjesno 
se, naime, pokušava pomračiti ili mimoići zbilja da je 
čovjek Božje stvorenje, da je Bog stvoritelj čovjekov, 
da je Bog prijatelj čovjekov, da je Bog spasitelj čovje¬ 
kov, i da se čovjek ostvaruje i povećuje kroz traženje 
Boga i po suživotu sa Bogom. 

Čovjek je slika Božja. Sveto Pismo nas uči da smo na 
sliku Božju stvoreni. Uslijed različitih ideoloških po¬ 
mutnji koje su često puta vrlo privlačne čovjekovu 
srcu i misli, zaboravljamo to svoje božansko posinje- 
nje i tražimo izlaz iz »teških vremena« vođeni ljud¬ 
skim mislima i tražimo rješenja ljudskim sredstvima. 
Rekli bismo »nisu zla vremena niti su loša vremena«, 
nego je prevrtljiv i pokvarljiv čovjek kojemu je Bog 
dao u zadaću stvarati uvjete boljega života, i u te pri¬ 
gode života, koje nam se pričinjaju teškima, unositi, 
vjerom nošenu, zbilju Božje providnosti. 

Kad slušamo razgovore ljudi, ili čitamo dnevni tisak, 
ili u kazalištu gledamo dramski ili bilo koji drugi scen¬ 
ski prikaz, postavlja nam se pitanje po kojem mjerilu 
autori, režiseri i scenaristi ulaze u zbilju, radost ili dra¬ 
mu čovjekova života. Nerijetko, sve ono što nama 
vjernicima znači iznimnu vrednotu, gledamo ismija¬ 
nim, obezvrijeđenim. Kod mnogih mladih ljudi, pa i 
starijih, takve prigode stvaraju dezorijentaciju, vjer¬ 
ničku ravnodušnost, pa i životnu malodušnost. Ima li 
tome lijeka? 

Pastoralni pokušaji Katoličke crkve u Hrvata, nakon 
Drugog vatikanskog sabora, ostvarili su mnoga pro¬ 
maknuća: tiskom, literaturom, gradnjom crkvenih 
objekata, otvaranjem crkvenih škola i središta. Po 
mnogočemu, kad se izvanjski pogleda, uspjesi su vid¬ 
ljivi. No, kad se suočimo sa sve praznijim župnim cr¬ 
kvama za vrijeme liturgijskih slavlja, zatvorenim ili 
polupraznim sjemeništima i novicijatima, sa sve ma¬ 
njim zanimanjem za katolički tisak, s nesigurnošću i 
nesnalaženjem pred izazovima koji pred katolički mo¬ 
ral postavljaju ogoljeli čovjek i besškrupulozna pro¬ 
midžba tjelesnosti i seksualnosti, pričinja se kao da 
Crkva nema načina praktična i učinkovita djelovanja. 

Proročka vizija i svjedočanstvo 

Sva ova pitanja i nedoumice pokušajmo razbistriti 
pogledom na mučenički i kršćanskim vrlinama predo- 



Bl. A. Stepinac prigodom svečanog blagoslova Doma 
Gospodarske sloge u Zvonimirovoj ulici. 16. lipnja 1939. 


čeni lik bi. Alojzija Stepinca. Vrijeme u kojem je živio 
nije bilo manje izazovno od današnjega, niti je čovjek 
bio pred manjim izazovima, i glede uma i glede srca, 
znanosti i tjelesnosti, negoli je današnji čovjek. Pa 
ipak! Zagledan u Božju providnost on se hrabro suo¬ 
čio sa svim izazovima koji su bili protiv dostojanstva 
ljudske osobe, protiv čovjeka, djeteta Božjega. 
Mučne, teške, ljudskim očima neprotumačive prilike 
života, on je suočio vjerničkim stavom, a očitovao ga 
je u govoru prigodom svečanog otvaranja sportskog 
paviljona »Concordije«, 28. travnja 1936.: »Kad bi se 
ljudi držali načela Crkve, onda bi bilo mnogo više ve¬ 
selja na svijetu nego ga imade danas. A danas se kraj 
svih nebrojenih zabava i veselja svi tuže da su zla vre¬ 
mena. A nije ni čudo, kad se darovima Božjim služe 
zlo.« 

Možemo u životu bi. Alojzija povući vrlo jasne odred¬ 
nice od njegovih pisama s bojišnice Prvoga svjetskog 
rata do nečasne sudske presude na komunističkom 
sudu 1946. pa sve do blažene smrti u Krašiću 1960., 
da je sav bio predan u volju Božju i da je vjerom u Boga 
kročio prema osobnoj životnoj sreći i njome prosvjet¬ 
ljivao druge. 

Želio bih ovdje istaknuti da je Crkvu promatrao kao 
mistično tijelo Kristovo, božansku ustanovu po kojoj 
Bog izlazi ususret čovjeku. Čovjeka je promatrao kao 
suradnika Božjega. Zato se založio svim silama da se 
vjernici uključe u posao evangelizacije, i takvim svo¬ 
jim pristupom objedinio u Katoličkoj akciji preko 
60.000 katoličkih vjernika, ponajviše mladih, čijim 

BI. A. Stepinac srdačno dočekan u Novom Čiču, 12. pro¬ 
sinca 1939. prigodom 600. obljetnice župe i 110. obljet¬ 
nice sazida nove crkve. 


svjedočanstvom su istine katoličke vjere bile navi- 
ještane i svijetleće, počev od Zagrebačkog sveučilišta 
do dječjih vrtića i ustanova od javnog značenja za čov¬ 
jekov život. Iz takva pogleda na čovjeka bio je prijatelj 
i siromahu i imućnome i znanstveniku i neukome, jer 
što god je imao, znao je da je Božji dar, za dobro ne 
samo osobno, već i bližnjega. On, koji je katolički ti¬ 
sak širio po Krašiću, ponajviše svetojeronimske knji¬ 
ge, u vrijeme kad se širio svakojaki protukatolički ti¬ 
sak i literatura, bez zlog jezika možemo reći poganšti- 
na, sigurno može biti nadahnuće da se poradi na 
širenju katoličke misli i svjetonazora u suvremenome 
hrvatskom društvu. 

U govoru održanom na sastanku okružja katoličkih 
muževa u Zagrebu, u svibnju 1936., reče: »Po čitavoj 
Europi očajne su prilike. 'Ljudima su riječi vjetar, a 
poželi su buru.' Neprijatelji navaljuju na nas sa svih 
strana, no mi ne smijemo klonuti, jer je Bog s nama, 
kao što je bio i s Davidom u borbi s Golijatom. 'Naža¬ 
lost ima mnogo djece na svijetu, koja ne znaju razluči¬ 
ti bakar od zlata! A na vama je muževi, da pravo i zre¬ 
lo gledate sve u svijetu i da lučite bakar od zlata. Shva¬ 
tite situaciju, u kojoj se nalazimo; izgradite se najprije 
vi sami, a onda pružite pomoć drugima... Sve nam zlo 
dolazi odatle, što ljudi ne poznaju vjerska načela i što 
ih ne primjenjuju u život. I moralno i materijalno zlo 
našeg vremena dolazi odatle, što ljudi ne poznaju pra¬ 
vih istina.« 

Kad je kao mladić u Krašiću postao članom tjelov- 
ježbenoga društva, tamburaškog zbora i vatrogasaca, 
sigurno to nije učinio radi članskih iskaznica. Već tada 
je, na ljude koji su ga okruživali, prenosio jasnoću 


Kristovih načela. Tih se načela nije odrekao ni u plani¬ 
ranju osnivanja vlastite obitelji. Znao je da popustiti 
srcu i razumu, a protiv savjesti, znači djelovati mimo 
Božjega reda i mimo Božjega plana. Stoga ne čudi što 
je pastir Božjeg naroda svom pomnjom obilazio pros¬ 
tranu nadbiskupiju i grad Zagreb blagoslivljajući dje¬ 
lovanje kulturnoumjetničkih društava, kuća i domova 
od javnog značenja, dječjih sirotišta, strukovnih škola, 
đačkih domova i drugih ustanova važnih u radnom, 
duhovnom, kulturnom i moralnom odgoju mladih. 
Znakovita je u tom vidu njegova misao izgovorena pri¬ 
godom blagoslova nove gimnazije čč. ss. milosrdnica u 
Zagrebu, 25. studenoga 1939.: »Paidagogos eis Hris- 
ton - odgojitelj za Krista.« (Gal 3,24) - Te riječi »Uči¬ 
telja naroda« sv. Pavla, koje znače cijeli jedan prog¬ 
ram, napisao bih zlatnim slovima na vrata sviju škola 
diljem lijepe naše domovine, gdjegod ima katolika i 
Hrvata. Te riječi kratko i jezgrovito izriču neotuđivo 
pravo i svetu dužnost, najrealniji, jedino realan cilj i 
najuzvišeniji zadatak škola, tih sjemeništa, u kojima 
dozrijeva mezimče naroda - njegova mladež, njegova 
budućnosti 

Jasno je da se Božji protivnici i danas bore protiv kato¬ 
ličkog odgoja i djelovanja katoličkih ustanova. No, 
kako god vremena bila teška, kršćanin, katolik, koji 
ima živu i cjelovitu vjeru poput Alojzija Stepinca, zna¬ 
de da je Isus Krist životni program, a ne samo prigod¬ 
na etiketa. Uostalom nije li, iščekujući komunističku 
presudu, izgovorio riječi: »Znajte, Isus Krist je Bog, za 
njega smo svaki čas spremni umrijetil« I umro je. 

Kad je započeo biskupsku službu u Zagrebačkoj nad¬ 
biskupiji i hrvatskom narodu shvatio je da je bit njego¬ 
va poslanja vjerska izobrazba naroda, osobito katehi- 
zacijom, uspostavom suživota s Bogom, po liturgij¬ 
skom životu, osobito osobnom i zajedničkom 
obiteljskom molitvom, te djelatnošću karitasa po ko¬ 
joj vjera poprima posve konkretne i oživljene oblike. 
Bjelodano o tome svjedoče liturgijski kongres, kon¬ 
gres protiv alkoholizma, kongres obitelji, slavljenja 
četiriju Hrvatskih socijalnih tjedana, akcije protiv 
psovke, uskrsne konferencije za sveučilištarce, briga 
za nezaposlene, pokorničke procesije s ciljem ukazi¬ 
vanja na zlo i grijeh kojim se upropašćuje narod, a to 
su: psovka, oskvrnjivanje nedjelje i blagdana te poba¬ 
čaj. 

On se nije dao zastrašiti uslijed prodora nove pogan- 
štine. Nije šutio pred neistinom, nije zatajio istinu, na 
račun istine se nije mirio s kompromisima. Koliko je 
bio svjestan svoje službe i odgovornosti pokazuje nje¬ 
gova misao izgovorena katoličkim akademičarima i 
akademičarkama o odnosu intelektualca prema svo¬ 
me narodu, 27. ožujka 1938.: »Zato se njezini glavari 
(Katoličke crkve, op. J.B.) ne mogu ravnati momen¬ 
talnim hirima pojedinaca i grupa, nego iskorišćuju mi¬ 
lenijsko iskustvo Crkve. Sjetite se napokon, da se Cr¬ 
kva i njezini predstavnici nalaze danas u težim prilika¬ 
ma nego ikada prije, jer živimo u vremenu koje je 
moderni poganin označio 'Umwertung aller Werte', 
bankrotom svih vrijednosti. Ljudi trče za mjehurići¬ 
ma od sapunice a zlato gaze nogama. Sto bi imalo biti 

Nadbiskup Stepinac blagoslivlje dom Gospodarske sloge u Zagrebu, 
16, lipnja 1939, 


na prvome mjestu stavljaju na zadnje, a što nije ni spo¬ 
mena vrijedno smatraju idealom savršenstva. I da 
nema Crkve s njezinim vječnim istinama, izgubili bis¬ 
mo na koncu ne samo vjeru, nego i razum i čitavu 
baštinu djedova. Ne čudite se, dakle, ako Crkva koji 
put drukčije sudi i radi, nego što želi ovaj ili onaj.« 

I sve je to raslo iz njegove zagledanosti, ljudske i kr¬ 
šćanske u otkupiteljsko djelo Isusa Krista, koje nam je 
sin Božji predao po daru Euharistije. Zato je apstol- 
skom gorljivošću proputovao Zagrebačkom nadbisku¬ 
pijom i hrvatskom domovinom slaveći euharistijske 
svečanosti. U ta je slavlja uključivao brojne laike, 
stručnjake na različitim područjima znanosti i 
društvenog djelovanja. Želio je kod zemljoradnika op¬ 
lemeniti ljubav prema zemlji i vlastitom domu a kod 
intelektualaca odgovornost za znanstvene postavke 
po kojima čovjek lakše raspoznaje put do zemaljske i 
vječne sreće. 

Koliko je njegove vjere i ljubavi uloženo u euharistij- 
ska okupljanja Božjega naroda, pokazuju riječi kojima 
je otvorio Euharistijski kongres u Varaždinu, 29. lip¬ 
nja 1938.: 

»Ovaj kongres, na kojemu se slavi presv. Euharistija, 
ima zato veliku i duboku svrhu, a to je proslava Isusa 
Krista pod prilikama kruha, ali ima i drugu svrhu: da 
pokaže vjersku svijest katolika, jer mi živimo u vre¬ 
menima, koja su rijetka u povijesti čovječanstva. Pak¬ 
lene sile hoće da sruše Crkvu Kristovu, vidimo svuda 
kako se ruše crkve, oltari i križevi, vidimo kako se ubi¬ 
jaju svećenici u Španjolskoj, Meksiku i Rusiji, vidimo 
kako se dižu vlastodršci da sputaju slobodu Crkve 
Kristove. Te lude misle, da će srušiti Crkvu za koju je 
Krist rekao, da je ni vrata paklena neće nadvladati! 
(usp. Mt 16,18.) I kod nas Crkva nailazi na poteškoće 
u vršenju apostolske misije koju joj je dao Krist: Ma¬ 
sonerija, ta paklena družba, nastoji onemogućiti kato¬ 
ličkoj Crkvi svaki utjecaj na odgoj djece, posebice na 
škole. (...) Ali poručujemo im iz ovoga hrama: 'Chris- 
tus vincit - Krist pobjeđuje!' 

Mi katolički biskupi imamo teških briga i skrbi da sa¬ 
čuvamo prava Crkve Božje. Mi smo i sa zadnje konfe¬ 
rencije poručili svima kojih se tiče, neka se ne varaju, 
da smo slabići i da nećemo znati i moći ustati na obra¬ 
nu Crkve katoličke. Nadalje opominjemo vjernike, da 
se ne dadu zavarati lažnim ideologijama. Dolaze k na¬ 
rodu, kao da će oni otkupiti svijet. Nema drugoga 
imena koje bi moglo otkupiti svijet, do imena Isusa 
Krista Otkupitelja čovječanstva, nema otkupljenja 
bez Krista! Budimo zato čvrsti i nepokolebljivi, budi¬ 
mo svi katolici združeni u ljubavi i jedinstvu oko svo¬ 
jih biskupa. Osobito u času, kad pozivaju na obranu 
svetih prava Božjih i Crkve katoličke. Što bude 
mučnija borba - to je povijest dokazala - to je sigurni¬ 
ja pobjeda. Mi se u borbi za duše i za prava Crkve ne 
bojimo nikoga, pa ma kakova sila stajala iza njega. Jer 
Krist pobjeđuje, Krist kraljuje, Krist vlada. 

Imajmo zato uvijek pred očima život Krista, i nemoj¬ 
mo se dati prevariti da je sve izgubljeno. Ništa, ama 
baš ništa nije izgubljeno! Kao uvijek u historiji zadnji 
će pobjednik i opet biti Krist. Utječimo se Njemu 


molbama u pomoć. Zamolimo Ga da učvrsti u nama, 
u vama, katoličku vjeru, da uzmognemo živjeti kao 
katolici, da uzmognemo umrijeti kao katolici, da bu¬ 
demo dostojna djeca Onoga koji nas je otkupio - Isusa 
Krista u presv. Euharistiji.« 

Stepinčev vjernički stav i pastoralni uspjeh u duhov¬ 
noj obnovi naroda potiču nas na razmišljanje o djelo¬ 
vanju obnovljenim žarom i ljubavlju prema Bogu. To 
je, zacijelo, moguće ako nas razgori njegova misao 
koju je zabilježio u pismu s. Franciski Dušić, provinci¬ 
jalnoj glavarici ss. Družbe Kćeri Božje ljubavi, u Kra- 
šić, 8. kolovoza 1958.: »Kako je velik i vjeran Bog naš! 
Pa da uz takvog Boga strepimo pred zemaljskim crvi¬ 
ćima, stoput slabijima i jadnijima i od Valerijana? To 
bi bila velika sramota za Boga našega i Spasitelja Isusa 
Krista, koji nikada nije ostavio na cjedilu nikoga, koji 
je u Njega stavio svoju nadu.« 

U nastojanjima poštivanja, čuvanja i njegovanja takve, 
Stepinčeve, vjerničke baštine, koja obvezuje, u sljede¬ 
ćim brojevima Glasnika osobito ćemo mjesto posveti¬ 
ti održavanju Euharistijskih kongresa kojima je on us¬ 
pio okupiti i u duhovnom životu preporoditi vjernički 
narod. Zbivanja s tih slavlja prenosit ćemo prema za¬ 
pisima koji postoje o dogođenim kongresima kojima 
je on osobno predsjedao i u kojima je sudjelovao. 
Neka nam ta izvješća pomognu uočiti i pronaći smjeli¬ 
je putove i nova nadahnuća za evangelizaciju ovih vre¬ 
mena koja nam se čine da su osobito zloćudna i teška. 
On, koji je znao reći: »Kad se s Isusom trpi, onda sve 
biva lako!« sigurno će pomoći i nama, zagovarajući nas 
pred Božjim licem da ne malakšamo u odgovornosti 
za ovo vrijeme i današnji svijet. 

Neka tome pridonesu članci, svjedočanstva i pisma 
vas, čitatelja Glasnika ili članova molitvene zajednice, 
fotografije s različitih proslava u kojima je on sudjelo¬ 
vao ili pak po kojima smo se mi uključivali u slavlja ko¬ 
jima smo časteći bi. Alojzija Stepinca uznastojali uz¬ 
rasti u živoj vjeri u Isusa Krista koji je njemu bio tako 
jasan »Put, istina i život« (Iv 14, 6). 

U Zagrebu, 10. siječanja 2004. 

Dr. Juraj Batelja, postulator 

TEOLOŠKI PODLISTAK 


Putovi k iskustvu Boga 

Iz propovijedi, govora i poruka blaženog Alojzija Stepinca 
sjaji duboko poznavanje Svetog pisma i široko teološko 
znanje. Ali još nešto vrlo važnog: način, kako blaženik iz¬ 
nosi svoje spoznaje, dokazuje da iza sveg ovog dubokog i 
širokog znanja stoji najintimniji doživljavani odnos s Bo¬ 
gom. Iskusiti Boga je najbrži i najsigurniji put k Bogu. 
Teološko znanje je samo sredstvo na tom putu. Može li 
netko od nas reći: »Ja sam iskusio Boga?« To je izrekao 
sv. Ignacije Lojolski: »Iskusio sam Boga - bezimenog i 
nedokučivog, šutećeg pa ipak bliskog - u Trojstvu njego¬ 
vog darivanja, njegovog prigibanja k meni. Ja sam Boga 
iskusio također i prije svega s onu stranu svake slikovite 
imaginacije.« (Duhovni dnevnik). 

Ignacije spominje simbolične vizije, na pr. Presvetog 
Trojstva, čovječnosti Krista, Njegovu prisutnost u Euharis¬ 
tiji. Ignacije kaže da »su ova viđenja dala njemu jednom 
zauvijek takvu sigurnost u vjeri da je često mislio u sebi: 
pa da i nema Svetog pisma, koje nas poučava u vjerskoj 
istini, ja bih bio odlučan umrijeti za ovu istinu jedino na 
osnovi ove činjenice da sam sve ovo vidio.« 



Nadbiskup Stepinac blagoslivlje kapelicu sv. Josipa u 
Svetom Križu nad Jesenicama u Sloveniji (1939.) 


Kod bi. Stepinca nalazimo također izjavu: »Spreman sam 
umrijeti za Krista, za Crkvu.« Bez iskustva Boga ovako ne 
može nitko govoriti! Kad ovo sluša današnji čovjek - što 
si misli kod toga? Kad to čujemo mi vjernici, mi teolozi i 
svećenici - koje misli nas obuzimlju? Kakve osjećaje po¬ 
buđuju ove riječi u nama? Možda smo preplašeni ili uz¬ 
nemireni što Ignacije nešto takvog kaže? 

Moderni današnji čovjek će najvjerojatnije na to reći da je 
to davno bilo, da to iskustvo Ignacija ili Alojzija više ne vri¬ 
jedi, ne dade se više spojiti s mentalitetom današnjeg Eu¬ 
ropejca. Na to bih samo primijetio: nemojmo biti tako 
oholi i umišljeni u svoju mudrost; pomislimo na mo¬ 
gućnost da se varamo ovakvim pomodnim sudom, dono¬ 
šenim pritiskom duha vremena. 

Ne zaboravimo: Duh vremena prolazi i bit će zamijenjen 
drugim ili trećim duhom vremena, ali istina ovog sveca i 


ovog blaženika, i mnogih velikana duha čovječanstva, os¬ 
tat će trajno jer je vječna. Ova njihova istina nije radi toga 
trajna jer su je oni izrekli, nego jer su oni otkrili tu istinu 
u Božanskoj stvarnosti. Otkrili? Točno, oni su je otkrili u 
njihovoj mistici, u njihovom iskustvu i doživljaju Boga, 
Božje blizine i stvarne prisutnosti u njihovim dušama. 
Odatle ova neoboriva izvjesnost Ignacija u pitanjima vje¬ 
re, od koje on ne bi odstupio nit onda kada Svetog pisma 
ne bi bilo. 

Ova ispovijest sv. Ignacija bi trebala uznemirivati svakog 
odgovornog i prosvijećenog čovjeka, osobito danas kada 
vjera u ljudsku znanost sve više slabi. Danas se nitko više 
ne može pozivati na prirodnu znanost kod neprihvaćanja 
ovog iskustva Boga, budući da prirodne znanosti prizna¬ 
ju da postoji neka druga stvarnost koju one ne mogu zah¬ 
vatiti svojim metodama. 

0 toj stvarnosti nas izvještava Ignacije i mnoštvo filozofa i 
mistika, i to ne samo u granicama kršćanstva nego i iz¬ 
van njih. Otkrivamo dakle nešto jako važnog: daje osob¬ 
no iskustvo izvor spoznaje Boga i Božjih stvari. Ono je 
ujedno izvor i temelj nepokolebive vjere, koja se jako raz¬ 
likuje od vjere naučenih formula ili definicija, iako su one 
potrebne u Crkvi. 

I baš takvog vjernika treba današnje vrijeme: vjernika is¬ 
kustva Božjih tajni, vjernika iskustvene vjere. Iskustvena 
vjera nije rezervirana samo za mistika. Do nje se može 
dovinuti svaki vjernik ako je spreman poći na taj put. Ob¬ 
zirom na bitne i osnovne probleme današnje civilizacije 
potreban je što veći broj vjernika koji su iskusili Boga, 
koji održavaju najintimnije odnose s Bogom. Onda nema 
opasnosti da kršćanstvo bude svedeno na etiku borbe za 
socijalnu pravdu i ljudska prava. 

Motivacija vjerovanja, koja dolazi odatle, nije dovoljno du¬ 
boka da bi se održala trajno u današnjoj civilizaciji. Moti¬ 
vacija za kršćanski život može dolaziti samo iz blizine, iz 
prisutnosti, iz iskustva Boga u dušama vjernika. To je ko¬ 
rijen stabla za socijalni rad, za političku borbu za prava 
čovjeka. To mora također biti korijen za stablo teoloških 
diskusija i održavanja vjernosti tradiciji Katoličke Crkve. 
Sve drugo su pokušaji da čovjek svojim snagama ostvari 
neostvarivo: puninu čovječnosti, dubinu sretnog i us¬ 
pješnog života u ovom povijesnom času. To čovjeku neće 
uspjeti. 

Stoga je sveta dužnost Crkve - naroda Božjeg - da poka¬ 
že današnjem čovjeku Božji put do ispunjenja najdubljih 
težnji čovjeka, da održava u javnosti i u svijesti ljudi uvjer¬ 
ljivu istinu da postoji druga stvarnost, koja se razlikuje od 
ove naše stvarnosti, ali koja ipak nije odvojena od ove na¬ 
še empirijske stvarnosti. Crkva treba uvjerljivo prikazati 
bezizlaznu situaciju današnjeg čovjeka ako ostane isklju¬ 
čivo zaljubljen u ovu svoju stvarnost, u ovaj svoj svijet što 
ga je sam pomoću tehnike stvorio, istovremeno odbacu¬ 
jući svaku misao i ideju o nadnaravnoj stvarnosti. 

U kojoj se situaciji nalazi današnji Europejac prikazuje 
nam jedna lijepa anegdota, koja nam govori kako jedan 
takozvani moderni čovjek odbija ispružiti ruku za istinom 
iz straha da ne bi počinio zabludu, da ne bi morao priz¬ 
nati da je njegova ideologija o nepostojanju nadnaravne 

stvarnosti obična zabluda. Jedan moderni Europljanin je 
zalutao u pustinji. Sunce peče nemilosrdno; muči ga žeđ 
i glad. Najedamput zapazi u daljini oazu. Odmah pomisli 
na svoju školu gdje je učio da je to fatamorgana, optička 
varka u pustinji radi vrućine. Ipak se kreće prema njoj. 
Žeđ i glad su veliki. Približivši se oazi zapazi da ona nes¬ 
taje. Zapaža datulje, travu, izvor vode. Ne, toje halucina¬ 
cija radi žeđi, kaže sam sebi. Moj mozak više ne funkcio¬ 
nira. Kako je priroda nemilosrdna sa mnom! No, čuje i 


žuborenje vode. I to je halucinacija, kaže sebi.Nakon 

nekog vremena nađu dva Beduina mrtvog čovjeka usred 
oaze. »Možeš li to razumjeti«?, pita jedan drugoga. Datu¬ 
lje mu vise iznad ustiju, voda žubori mimo njega na doh¬ 
vat ruke... a evo: ovaj je umro od gladi i žeđi. Drugi odgo¬ 
vora: »Ovaj mrtvi čovjek je moderan čovjek iz Europe!« 
Mogao je nadodati: Života bez prihvaćanja Božjih istina 
nema! 

Piše: Dr. Josip SABOL 


EUHARISTIJSKI KONGRESI 


Euharistijski kongres u Virovitici 

Pastoralno djelovanje koje je imalo za 
cilj duhovnu preobrazbu naroda, bi. 
Alojzije Stepinac je odlučio provesti 
proslavljanjem Euharistijskih kongre¬ 
sa. Imao je u tome veliku potporu u 
episkopatu, a i nadbiskup Bauer je bio 
mišljenja da se slaveći Euharistijske 
kongrese može pridonijeti duhovnoj 
obnovi naroda. 

Božji je narod svesrdno prihvatio taj 
pastoralni Stepinčev program, te se u 
velikom broju uključivao u pokrajinska 
euharistijska slavlja dajući si oduška 
uslijed raznovrsnih promidžbi ideja 
koje su išle na uštrb Katoličke crkve i 
katoličkih istina, ali se i moralno jačao 
da može nadvladati poteškoće koje su 
proizlazile iz neznanja ili tvrdoće živo¬ 
ta. 

Virovitica još nije vidjela tolikoga mnoštva naroda. 
Bez ikakva pretjerivanja, ako čovjek koji broji ma¬ 
tematičkom točnošću, sakupilo se već prvi dan 
kongresa, na blagdan Velike Gospe 15. kolovoza 
1934., u gradu do trideset tisuća proštenjara. Župe 
dekanata virovitičkoga i đurđevačkoga natjecale su 
se, koja će biti zastupljeni ja većim brojem ljudi. 
Nije to bio lokalni kongres, jer su procesije dolazile 
iz daljine od 40 km. 

Župnik Pipinić krenuo je pješke iz Voćina sa svojim 
župljanima prije šest sati ujutro, a došao je u Viro¬ 
viticu oko dva sata poslije podne. Od procesija iz¬ 
vana najbrojnija je bila ona iz Lukača, u kojoj je 
došlo preko dvije tisuće ljudi, a za njom je slijedila 
odmah procesija iz Pitomače sa više od tisuću 
proštenjara. Domaći župljani sudjelovali su listom 
u svečanostima. 


Ubrzo nakon posvete za nadbiskupa 
koadjutora, bi. A. Stepinac sudjelovao 
je na euharistijskom kongresu u Virovi¬ 
tici. Kongres se održao od 15. do 17. 
kolovoza 1934. Bijaše to prvo okuplja¬ 
nje Božjeg naroda u proslavi Euharis- 
tijskog otajstva koje je utrlo put oživ¬ 
ljavanju svijesti o potrebi nedjeljne 
Mise, osnivanju euharistijskih društa¬ 
va, euharistijskim pobožnostima i sve- 
kolikkom vjerskom i socijalnom odgo¬ 
ju. 

Taj Kongres je uspio iznad najsmioni- 
jih očekivanja. Prenosimo bilješke koje 
je o njemu zabilježio katolički dnevnik 
'Hrvatska Straža', u petak, 17. kolovo¬ 
za 1934., i Kronika franjevačkog sa¬ 
mostana u Virovitici (1920.-2003., str. 
37. i 38.). 

Svečano dočekivanje 
nadbiskupa koadjutora do Virovitice 

Uoči blagdana Velike Gospe u dvanaest i po sati 
krenuo je iz Zagreba u Viroviticu nadbiskup koad- 
jutor preuzv. g. dr. Alojzije Stepinac u pratnji sveu¬ 
čilišnoga profesora i kanonika preč. dr. Stjepana 
Bakšića. Istim vlakom vozili se u Viroviticu govor¬ 
nici kongresa preč. g. msgr. dr. Milan Beluhan, g. 
Stjepan Ramljak, gđa Marija Stanković i profesor 
Petar Grgeč. 

Već u Kloštru dočekao je narod svojega nadbiskupa 
koadjutora. Kloštranski župnik Mijo Jurić doveo je 
na stanicu brojno izaslanstvo župe. Učenica Marica 
Jušta pozdravila je preuzv. g. Nadbiskupa koadju¬ 
tora i predala mu kitu cvijeća. Nakon nje izrekao je 

lijep pozdravni govor kloštranski župljanin Nikola 
Kraljek. Pozdravi su se nastavljali na svakoj daljoj 
stanici. 

Naročito su veliko mnoštvo naroda doveli pred 
preuzvišenoga u Pitomači župnik preč. g. Petar Mi- 
hanić i kapelan vlč. g. Zinić. U ime malih križara iz¬ 
rekao je pozdrav učenik Ivo Kovačić, u ime djevoj¬ 


čica učenica Katica Vrabec, a u ime odraslih župlja- 
na seljakinja Jelka Kolar iz Otrovanca. U 
Vukosavljevici je dočekao preuzvišenoga župnik 
veleč. g. Ciro Goszl s crkvenim odbornicima, a u 
Spišić-Bukovici sam narod, jer je župnik veleč. g. 
Pasariček pošao bio već u Viroviticu, da bude na 
pomoći organizatorima kongresa. 



Fotografije s Euharistijskog kongresa u Virovitici presnimljene su iz 
arhiva župe i franjevačkog samostana u Virovitici. 


Doček u Virovitici 

Sva je Virovitica bila na nogama, kad je 
u 6 sati poslije podne doputovao u nju 
preuzvišeni gospodin Nadbiskup koad- 
jutor. Na stanici je izrekao topao srda¬ 
čan pozdravni govor predsjednik prip¬ 
ravnog odbora g. Paulin, umirovljeni 
školski nadzornik. 

Kroz golemi špalir naroda provezao se 
preuzvišeni do slavoluka s natpisom: »Ecce sacer- 
dos magnus«. Tu je preuzvišenoga nadbiskupa 
koadjutora pozdravila učenica 4. razreda Marija 
Klimek pjesmom koju je za to zgodu spjevao virovi¬ 
tički ravnatelj pučke škole i hrvatski pjesnik g. Ivan 
Cerovski. Pjesma glasi: 

Preuzvišeni gospodine nadbiskupe1 

Pozdravljamo Tebe, jer znamo: 

Poslanik si vjere i Boga, 

I nitko Te otkinut ne će 
Od srca i naroda Tvoga. 

U večernji suton si došao 
Ko vjesnik tajnovite sreće, 

Kad povorka duga i časna 
K pastiru se svojemu kreće. 

O gledaj: na usnama našim 
I ljubav i molitva struji, 

Dok zvono sa Božjega hrama 
Nad gradom i poljanom bruji. 

Mi znamo u zanosu duše, 

Da nosiš nam blagoslov mira 
I^palminu granu nad svime, 

Sto bolove naroda dira. 

I djeca se raduju danas 
Jer zoveš i male kraj sebe, 

Poslanik si vjere i Boga 
Pa pr osipi ju cvijeće pred Tebe. 

Poslije toga pozdravio je natpastira gradski načelnik 
g. Josip Salajić naglasivši, kako cjelokupno građan¬ 
stvo ovoga grada na mjestu, gdje je svaka gruda na¬ 
topljena krvlju predaka, koji su se borili za krst čas¬ 
ni i slobodu zlatnu, s ushićenjem pozdravlja nas¬ 
ljednika onih junačkih predstavnika svete vjere, 
koji su nam sačuvali najsvetiju baštinu svete vjere. 


Virovitički dekan i slatinski župnik g. Biirger nagla¬ 
sio je u svojem pozdravnom govoru, da je Konstan- 
tin nekada vidio znak križa, u kojem mu je na raz¬ 
među poganskog i kršćanskog vijeka obećana pob¬ 
jeda, a mi upiremo oči u Hostiju koja će nam dati 
snagu, da u ovom novom gorostasnom hrvanju vje¬ 
re i nevjere izvojujemo mir Kristov u kraljevstvu 
Kristvu. Cijela se nadbiskupija veseli što je u Nad¬ 
biskupu koadjutoru dobila mladoga Konstantina, 
kojemu svećenstvo sa svojim vjernicima obećaje 
potpunu odanost i vjernost do konačne pobjede. A 
pobjeda je na strani Krista i onih, koji su s njime. 
Preuzvišeni je g. zahvalio predstavnicima Crkve, 
gradskomu načelniku, predstavnicima vojske i svi¬ 
ma onima, koji su ga dočekali. 

U procesiji pošao je preuzv. g. Nadbiskup sa sve¬ 
ćenstvom, predstavnicima civilnih i vojnih vlasti u 
franjevačku crkvu. Zvona su zvonila, mužari su pu¬ 
cali, narod je pjevao pobožne pjesme. Gradske su 
kuće bile okićene prema pozivu g. Načelnika zasta¬ 
vama, ćilimima, svijećama i cvijećem. U procesiji je 
svirala vatrogasna glazba. Naročito je lijepo bila is¬ 
kićena zgrada Hrvatskog dioničarskog prometnog 
društva. Na ulazu u crkvu pozdravio je preuzviše¬ 
noga g. Nadbiskupa koadjutora gvardijan samosta¬ 
na i župnik veleč. o. Anđelko Novak govorom ovo¬ 
ga sadržaja: »Zupljani virovitičke župe i vjernici či¬ 
tave okolice prenose se duhom u vrijeme, kada su 
prvi kršćani pozdravljali apostole. S istim odušev¬ 
ljenjem i odanošću pozdravljamo i mi Vas, preuzvi¬ 
šeni g. Nadbiskupe, jer znamo, da ste u službi i u 
vlasti jednaki apostolima. Kao što su oni dolazili 
među prve kršćane, da ih učvršćuju u vjeri, i da ih 
uče i da im sude, tako i Vi dolazite među sadašnje 
vjernike da ih učite, da im sudite i da im dijelite 
svete skaramente. Mi Vas pozdravljamo: Dobro 
nam došli!« 


B 

Propovijed 
Nadbiskupa 
koadjutora 

Kod ulaska preuzvišenoga u cr¬ 
kvu pjevalo je na koru pjevačko 
društvo sv. Cecilije: »Evo sve¬ 
ćenika velikog«. Crkva je bila iskićena cvijećem. Na 
glavnom oltaru sve je plivalo u električnoj rasvjeti, 
a naročito se isticao golem križ od žarulja. 

Poslije adoracije uspeo se preuzvišeni na propovje¬ 
daonicu, s koje je izrekao propovijed ovoga sadržaja: 
»Dajte Gospodu, sinovi Božji, dajte Gospodu 
slavu i čast. Dajte slavu Imenu njegovu, pokloni¬ 
te se njemu u svetom imenu njegovu!« 

Sve na svijetu imade služiti jednomu cilju, i taj 
cilj jest proslava svemožnog Boga. Pa i ovaj kon¬ 
gres imade da služi samo tomu. Koje čudo, ako 
nadahnuti pisac poziva ljude na to! I ja pozivam 
sve vas: Dajte uvijek, a naročito ovih svetih dana 
Euharistijskoga kongresa slavu Bogu. Nemam 
namjere da vam dokazujem istinu o prisutnosti 
živoga Isusa Krista pod prilikama kruha i vina. 
Uvjeren sam da među vama nema nikoga, koji bi 
to nijekao. Vi to čvrsto vjerujete, među vama 
nema nijednoga koji bi poput onih Židova, koji 
su slušali riječi o svetoj Euharistiji, rekao: »Tvrd 
je ovaj govor!« (Iv 6,60) Ja sam uvjeren, da ste vi 
svi puni onakve vjere, kakvu je imao sv. Petar, 
koji je pao na koljena pred Spasiteljem i rekao: 
»Ti si Krist, Sin Boga živoga!« (Mt 16,16) 

Svi smo uvjereni o istinitosti riječi u himnu sv. 
Tome o presvetom oltarskom sakramentu. 
Dajte ovih dana čast Isusu privatno i javno. Pri¬ 
vatno kao pojedinci, koji udešavaju svoju unut¬ 
rašnjost prema zahtjevima Božjim. Prorok Izaija 
govori na jednom mjestu o Gospodinu, koji ide 
na oblaku bijelom, i pred njim dršću i padaju svi 
bogovi egipatski. Jedni misle, da te riječi ozna¬ 
čuju djelovanje i boravak Isusov u Egiptu u vrije¬ 
me njegova bijega pred Herodom, kad su se, 
kako oni vele, srušili kipovi krivih bogova. Ne 
znamo, koliko je u tom istine, ali znademo, da te 
riječi vrlo dobro označuju Isusa u presvetom ol¬ 
tarskom sakramentu. Mi gledamo Isusa, da rek¬ 
nem s prorokom Izaijom svaki dan, kako ide na 
oblaku bijelom. Vidimo ga, kako ostaje kod nas 
pod prilikama kruha i vina. 

Nastojmo, da se ispuni i ostalo, što kaže prorok 
Izaija. Neka se sruše u srcu našem svi idoli, svi 
krivi bogovi. U ovom oblaku bijelom stoji onaj, 
koji ne samo da daje samoga sebe našoj duši za 
hranu, nego će i doći neminovno, da nas sudi. 
Zato ako se u našoj duši skriva kumir laži ili kumir 
kletve, neka se sruši. Ako se u našem srcu skriva 


krivi bog mržnje, zavisti, neposlušnosti i zlobe, 
istjeraj ga i daj mjesto i čast pravomu Bogu Isu¬ 
su Kristu. On se sakriva u oblaku bijelom, jer šte¬ 
di našu slaboću. Kad bi se pojavio pred nama u 
svojem sjaju, ne bismo mogli podnijeti tada, kao 
što ni apostoli na brdu Taboru nijesu mogli pod¬ 
nijeti sjaja njegova preobraženoga tijela. 

Prvi uspjeh ovoga kongresa imade biti, da svat¬ 
ko očisti svoje srce. Drugi uspjeh, da svi, koji se 
okupljamo ovdje, s čistim srcem dadnemo 
Bogu javno čast i priznanje kao zajednica. Bog je 
stvoritelj svega: i pojedinca i obitelji i države i 
svakoga društva. I zato su sve skupine, a ne 
samo pojedinci, dužne da dadnu počast Bogu. 
Mi smo se sakupili ovdje, da ispovjedimo javno 
svoju vjeru i da javno priznamo Boga stvorite¬ 
ljem i gospodarem svega. 


Nadbiskup Alojzije Stepinac slavi Euharistiju na 
Euharistijskom kongresu u Varaždinu, 28. lipnja 1938. 

Ovakvim kongresima želimo postići i to, da oja¬ 
čamo vjeru i u onih, koji nijesu dovoljno jaki. Pos¬ 
toje tri vrste takvih ljudi. Prvi se stide ispovjediti 
javno svoju vjeru, jer se boje ruganja. Ali oni mo¬ 
raju misliti na Kristove riječi: »Tko se postidi 
mene pred ljudima, postidit ću se i ja njega pred 
Ocem svojim nebeskim.« (Lk 9,26) Hoćemo da 
podignemo one, koji su kukavice. 

Sjećam se jednog događaja o kojem pripovije¬ 
daju knjige. Jedan mladi oficir prolazio je ulicom. 
Opazio je svećenika kako nosi svetu pričest bo¬ 
lesniku. Nije oklijevao ni časa nego je pao na ko¬ 
ljena pred svojim Spasiteljem. Pošao je među 
svoje drugove koji su sve to gledali, i oni su ga 
stali prekoravati, kako može biti tako natražan i 
padati javno na ulici na koljena. A on im je rekao: 
»Što biste vi načinili, da pokraj vas prođe vaš vla¬ 
dar u promijenjenom odijelu? Biste li ga pozdra¬ 
vili?« A drugovi mu odgovoriše: »Naravno, da 
bi.« »No eto.« kazao je pobožni oficir. »Ja sam vi¬ 
dio svoga nebeskoga gospodara,, kako prolazi 
pokraj mene u promijenjenom odijelu i obličju, i 
ja sam ga pozdravio«. Svi su morali priznati u 
svojemu srcu da je imao pravo. Svijet je danas 
pun kukavica, zato idemo za tim, da i njih ohrab¬ 
rimo. 

Druga vrsta plašljivaca ne ispovijeda javno svoje 
vjere, zato, jer se boji za svoju egzistenciju. Ho¬ 
ćemo da dadnemo Spasitelju zadovoljštinu i za 
te ljude. Oni idu za unosnim mjestima i za užjci- 
ma, a morali bi misliti na one Božje riječi: »Što 
koristi čovjeku ako čitav svijet zadobije, a dušu 
svoju izgubi?« (Lk 9,25) Sve ništa ne koristi. Na 
koncu tko ne poštuje Boga, taj ruši i opstanak i 
samoga ljudskoga društva. I svaku sreću zemalj¬ 
sku. Bez poštivanja Boga padaju pojedinci i obi¬ 
telji, ruši se država, ruši se pravedni poredak. Mi 

Na blagdan 
Velike Gospe 

Cijelu večer ispovijedali su virovitički i okolišni 
svećenici vjernike. Sam preuzvišeni g. Nadbiskup 
koadjutor pošao je poslije bakljade u ckrvu, te je 
ostao u ispovijedaonici do pola noći. 

Ujutro na blagdan Velike Gospe bile su u franje- 
vačkj crkvi Mise od 5 i pol sati. U 6 sati propovije¬ 
dao je mnogopoštovani otac dr. fra Teofil Harapin 
o značenju blagdana Velike Gospe. Učeni je pro¬ 
povjednik svojim plastičnim načinom razlaganja 
oduševio sve prisutne vjernike. Mnogi su bili tako 
dirnuti njegovim riječima, da su plakali. 

Čitavo vrijeme stupali su kongresisti k svetoj ispo¬ 
vijedi i pričesti. 

U 7 sati bila je u gradskom perivoju sveta pričest 
djece. Preuzvišeni g. Nadbiskup pričestio je sam 
vlastoručno 600 dječaka i djevojčica. 


Večernja bakljada 

Mnoštvo od 10.000 domaćih ljudi i vjernika iz okoli¬ 
ce napunilo je u 9 sati veliki trg pred franjevačkom 
crkvom. U bakljadi, koja je došla pred crkvu, sudjelo¬ 
vali su vatrogasci, gradska glazba i sva gradska 
društva. Kada se Nadbiskup koadjutor pojavio u pr¬ 
vom katu crkvenoga zvonika, udario je narod u odu¬ 
ševljen pljesak i klicanje. Pjevačko društvo »Rodo¬ 
ljub« otpjevalo je »Buci, buci morje Adrijansko«. 
Predsjednik pripravnog odbora g. Dragutin Paulin 
pozdravio je preuzv. g. Nadbiskupa koadjutora u ime 
građanstva: svih virovitičkih društava, a preuzvišeni 
je g. Nadbiskup zahvalio svim vjernicima i pozvao ih, 
neka budu spremni na ispovijedanje i obranu svoje 
vjere u svim zgodama i nezgodama. 


manifestiramo, da je zakon Božji temelj vječne i 
zemaljske sreće. 

Treća vrsta ljudi ne ispovijeda javno svoje vjere 
zato, jer su tako ogreznuli u grijesima, da ništa 
ne vide osim svojih strasti i zlih navika. Ovakvi 
Euharistijski kongresi idu za tim da i te ljude pri- 
dignu. Kada vide javnu vjersku manifestaciju, 
možda će i njihovo srce taknuti Božja milost, i 
oni će se osloboditi krivih bogova kojima služe. 
Budimo dostojni ovih velikih dana. Slavimo 
Boga, slavimo njegove zakone javno, otvoreno, 
s oduševljenjem i čistim srcem. Dajte Gospodu, 
sinovi Božji, dajte Gospodu slavu i čast. Dajte 
slavu Imenu njegovu, jer Bogu pripada slava i 
čast u vijeke vjekova. Amen.« 

Poslije propovijedi podijelio je preuzvišeni 
g. Nadbiskup koadjutor blagoslov s 
presvetim Otajstvom. 

U 9 sati služio je preuzvišeni Nadbiskup koadjutor 
u franjevačkoj crkvi pontifikalnu Svetu misu. 
Nešto prije 11 sati počelo je javno općenito zboro- 
vanje kongresista. Premda nijesu još stigle procesi¬ 
je iz okolice, naročito iz đurđevačkog dekanata, 
ipak se u gradskom perivoju skupilo 15 000 sluša- 
laca. 

Zborovanje je otvorio predsjednik pripravnog od¬ 
bora g. Dragutin Paulin, koji je predao najprije ri¬ 
ječ prof. Petru Grgcu. On je govorio o vrijednosti i 
značenju katoličkih župa i biskupija u prošlosti i sa¬ 
dašnjosti. Župe su glavni nosioci naše tisućugo- 
dišnje kulture. Povjesničari su naša najrječitija 
svjedočanstva o hrvatskim knezovima, banovima, 
kraljevima, piscima i svecima u crkvenim natpisi¬ 
ma, u nadarbinskim poveljama, grobnicama koje 
su čuvali svećenici i usmenom pripovijedanju koje 
je Crkva prenosila s koljena na koljeno. Crkva je 

najbolja njegovateljica naše snage, najbolja hranite¬ 
ljica našeg opstanka i majka naše kulture. U našim 
župama nalaze se naši pravi plemićki listovi. Ple¬ 
mićki listovi, koji govore doduše o našim najvećim 
dužnostima, ali i o pravima, pravima sklobodnih 
osoba, slobodnih obitelji i slobodnih kršćana, koji 
su djeca Božja i baštinici vječnosti. U župama su 
zabilježena najveća djela naših djedova i najveće 
povlastice, koje su primali hrvatski katolici u 
prošlosti, a primaju ih i danas u sakramentima kr¬ 
štenja, ženidbe, svete pomasti i sv. tajna. Mi vjeru¬ 
jemo u općinstvo svetih, zato imademo preko svo¬ 
jih župa uvijek živu vezu sa svim svojim djedovima, 
i s Tomislavom i Krešimirom i Zvonimirom i bi. 
Augustinom Kažotićem i bi. Nikolom Tavelićem i 
blaženim Simunom Filipovićem i blaženim Mar¬ 
kom Križevčaninom. Kada spominjemo našu tisu- 
ćugodišnju kulturu, ne smijemo zaboraviti, da tu 
kulturu čuvaju naše župe. Kada spominjemo zašto 
su naši stari umirali, zašto su se borili i slavonski ju¬ 
naci Ilići, Ibrišimovići, Matijevići, Delimanići, bili 
bismo lašci i patvarači svoje povijesti, kad ne bismo 
priznali da je njima lebdjela pred očima želja da mi 
njihovi potomci imademo svoje organizirane bis¬ 
kupije i svoje župe. Najveći spomenici kulture jesu 
hramovi. Najkulturniji čovjek jest katolik Božje 
milosti i mirne savjesti. 

Svi znamo istinu, da izvan Crkve nema spasa. Ali 
bismo morali da tu istinu učinimo još bližom govo¬ 
reći: Izvan župe nema spasa. 

Poslije toga govorila je gđa Marija Stanković o eu- 
haristijskom apostolatu žena. Spominjući da je i 
misao održavanja Euharistijskog kongresa potekla 
od jedne žene. Velik broj svetica odgojen je u eu- 
haristijskoj školi. Euharistijskim su se apostolatom 
odlikovali naročito sv. Terezija Avilska, sv. Katari¬ 
na Sijenska, sv. Margareta Allock, sv. Bernardica. I 
među hrvatskim ženama imade mnogo junakinja, 
koje su crpile svoju snagu iz Euharistije. Tešu žene 
bile ustrajne čuvarice vjerske svijesti, časne njego¬ 
vateljice poštenja, sređenog obiteljskog života i 
plemenitog junaštva. Te su žene slale svoje sinove 
u boj za krst časni i slobodu zlatnu i pribavile svo¬ 
jim pregaranjem i sinovima Hrvatima častan naziv: 
»Predziđe kršćanstva«. A danas? Mnogo se toga 
pokvarilo, smrt od duševne gladi viri iz očiju veli¬ 
kog dijela omladine i odraslih. Religiozno slabo 
hranjenje, religiozna sušica stvorila je one naše ka¬ 
vanske dame, one karikature s naših ulica koje ne¬ 
maju svoje fizionomije jer su naličene. Današnja 
vremena traže velikih žena, koje nose euharistijsku 
dušu, koje će smatrati čašću dužnost da odgajaju 
brojne sinove i kćeri, i koje će slaviti Svetu euharis¬ 
tiju poput ruske obraćenice Svećin. 

Treći je govorio na zborovanju g. Ramljak o Euha¬ 
ristiji i uzgoju omladine. Ocrtao je današnje nago 
vrijeme, koje juri za užicima i stavlja omladinu u 


najveću opasnost. Gdje da nađemo ideal toj omla¬ 
dini? Zar u kinu i kavanama? Zar u sportskim are¬ 
nama i plažama? Zar u čitanju knjiga, koje su pune 
nemorala? Omladina s takvim »idealima« puni zat¬ 
vore, bolnice, ludnice, puca u sebe, uništava sreću 
svoju i sreću drugih. Takve mladeži ne treba Bog, a 
neće je ni hrvatski narod. Hoćemo mladež punu 
vjere i katoličkog praktičnoga života, takvu ćemo 
mladež odgojiti jedino pomoću Svete Pričesti. 
Predsjednik zborovanja, na kojem se nalazio i 
preuzvišeni g. Nadbiskup koadjutor s monsinjori- 
ma dr. Bakšićem i dr. Beluhanom, g. Dragutin Pau- 
lin završio je zborovanje zahvaljujući preuzvišenom 
g. Nadbiskupu koadjutoru, propovjednicima i go¬ 
vornicima, i vlč. gg. župnicima na njihovu trudu. 

Dolazak procesije iz bliže 

i dalje virovitičke okolice 

U isto doba dok se vršilo javno zborovanje, dolazi¬ 
le su sa svih strana u neprekidnoj povorci velike 
procesije naroda, noseći natpise svojih župa na 
tablama, te crkvene i društvene barjake i kipove. 
Uz pjevanje crkvenih pjesama ulazile su procesije 
neprekidno u franjevačku župnu crkvu sv. Roka, 
a onda su izlazile da načine mjesto novima. U 12 
sati bio je veliki trg pred crkvom tako pun, da su 
redatelji morali povesti veći dio naroda u gradski 
perivoj, gdje su se isto tako kao i u crkvi služile i 
poslije 12 sati Svete mise. 

Svi su svećenici bili neprestano zaposleni. Uz vlč. 
o. Anđelka Novaka, gvardijana i župnika, pomaga¬ 
li su mnogopoštovani o. Augustin Šlibar, bivši 
provincijal o. Mihael Troha, bivši provincijal dr. 
fra Teofil Harapin, i franjevački oci Alexas, Remi- 
gie, Norbert i Alojzije dr. Pišpek, zatim dr. Bakšić i 
dr. Beluhan, župnici: vlč. gospoda Biirger iz Slati¬ 
ne, Maretić iz Trnovitice, Fišer iz Lukača, Baleno- 
vić iz St. Graca, Goszl iz Turnašice, Zrinj iz Suho- 
polja, Psariček iz Špišić Bukovice, Blažeković iz 
Sesveta Podravskih, Lukaš iz Gradine, Gjipalo iz 
Sladojevaca, Pipinić iz Voćina, Jurić iz Kloštra, 
Globočnik iz Sopja, Kranjčev iz Kalinovca, Blaga 
iz Ferdinandovca, Bubanić Antun iz Kozarevca, 
Sivjanović iz Grubišnog Polja, te kapelani Žinić iz 
Pitomače, Pašiček iz Suhopolja i Janković iz Luka¬ 
ča. Osim spomenutih svećenika-župnika, na kon¬ 
gresu su sudjelovale i župe: Pitomača, Đurđevac, 
Molve i Stari Gradac, te proštenjari koji dođoše, 
ne samo u procesijama pješke, nego i željezni¬ 
com i u kolima. 

Društvene i staleške propo¬ 
vijedi i konfencije 

Poslije podne od 3 do 4 sata imao je Tre¬ 
ći red sv. Franje sastanak i oblačenje. 
Propovijedao je i primao nove članove 
mnogopoštovani o. provincijal Augustin 
Šlibar. Izrekla je govor i učiteljica iz Pito- 
mače, gđa Brkić. 

Od 4 do 5 sati održali su se odijeljeno 
sastanci na 4 mjesta. Muževima su dr¬ 
žali govore preuzvišeni g. Nadbiskup 
koadjutor dr. Alojzije Stepinac^ i bivši 
provincijal dr. fraTeofil Harapin. Ženama 
je govorio mons. preč. dr. Milan Beluhan. 
Kod djevojaka su održali konferenciju o. 
dr. Alojzije Pišpek, zatim gđe Marija 
Stankovićeva i Katarina Brkićeva. Mladi¬ 
ćima, među kojima je bilo najviše križara i 
članova omladinskih udruženja, govorili 
su Stjepan Ramljak iz Zagreba i ing. 
Kohler iz Osijeka. Poslije toga su križari 
davali igrokaz »U pandžama sotone«. 



Nadbiskup Stepinac na odlasku iz doma Gospe od 
Zdravlja u Supetru, 12. listopada 1939. 


Veličanstvena lurdska procesija 
sa svijećama 

U 7 sati navečer razvila se pod vodstvom preuziše- 
nog g. Nadbiskupa koadjutora veličanstvena lur¬ 
dska procesija sa svijećama. Procesija je prošla 
glavnim virovitičkim trgovima i ulicama. Bio je iz¬ 
vanredan bogoštovni prizor što ga je pružao čitav 
grad. Prozori su bili rasvijetljeni svijećama i iskiće¬ 
ni. U samoj procesiji nošen je naprijed velik križ, 
rasvijetljen električnim žaruljama. Iza njega su se 
poredali vjernici s upaljenim svijećama u rukama. 
Svaka je župa stupala iza table s njezinim imenom i 
iza crkvenih barjaka. Obašavši veći dio grada vra¬ 
ćala se procesija na glavni trg pred crkvom. Toranj 
crkve bio je okićen rasvijetljenim transparentima, 
na kojima su se vidjeli simboli križa i kaleža. Najja¬ 
če je bila rasvijetljena kupola. Uz zvonjavu zvona, 
lelujanje zastava i pjevanje crkvenih pjesama jedna 
se župa uz drugu redala na trgu. Najposlije je do¬ 
nesen i kip Majke Božje Lurdske, kojoj je aureola 
bila također rasvijetljena žaruljama. 

U prvom katu zvonika propovijedao je župnik iz 
Voćina vlč. g. Franjo Pipinić. I kod njegove propo¬ 
vijedi, kao i kod drugih govora, za sve kongresiste 
prije toga raznosili su zvučnici, koje je instalirao 
jedan stručnjak iz Zagreba, glas govornika i u naj- 
zadnje redove slušalaca. Snažnim glasom, koji se i 
bez toga čuo gotovo preko čitavoga trga, propovi¬ 
jedao je vlč. g. Pipinić o značenju Euharistije i o 
blagdanu Velike Gospe. Zornim i svima razumlji¬ 
vim pučkim načinom propovjednik je pozvao vjer¬ 
nike neka se bore i kod sebe i kod drugih protiv 
najvećih mana, koje su se uvriježile u jednom dijelu 
hrvatskih katolika. Prva takova mana jest kuka¬ 
vičluk u ispovijedanju katoličkog imena i katoličke 
vjere. Druga mana jest bezdjetstvo. Nitko nije 
tako strašan neprijatelj hrvatskog naroda kao tak¬ 
ve majke i takvi očevi koji neće da imaju poroda. 
Treća mana jest zanemarivanje molitve. Četvrta 
mana jest zanemarivanje roditeljskog poučavanja 
djece u vjeri. Nauk vjere nije samo dužnost sveće¬ 
nika i vjeroučitelja, nego u prvom redu oca i majke. 
Poslije procesije svi su svećenici ispovijedali vjer¬ 
nike do ponoći. U samostanskom vrtu priredila je 
u 9 sati Marijina kongregacija djevojaka igrokaz A. 
Matasovića: »Dvije majke«, u kojem su uloge bile 
podijeljene ovako: Kneginja - Katarina Scholz, 
Viktoria-Zora, njena kćerka Pejanović Zora, Kne¬ 
ginja Eva, sestra Katarine Bilanski Adela, Marija 
vlastelinka na dvoru Serbedija Evica; Anka njena 
kći Kovačević Katica, Janja djevojka iz sela - Odic- 
ki Katica, Mariana Pašinica - Kern Julka, Fata, nje¬ 
na kći, Bilanski Helena Margareta, stara služavka 
Vinak Terezija i više djevojaka iz sela. 

SVRŠETAK VIROVITIČKOGA 
EUHARISTIJSKOG KONGRESA 

Jutarnja pobožnost 

Virovitica, 17. VIII. Veliki dio okolišnog naroda 
povratio se preko noći svojim kućama. Za one, koji 
su došli u Viroviticu iz daljega, izdao je stambeni 
odbor 10 200 mjesta za ukonačivanje. 

Preko noći je malo padala kiša, ali je drugi dan kon¬ 
gresa osvanuo bez kiše. Dan svetog Roka kao žup¬ 
skoga zaštitnika slavi se u Virovitici i drugih godina 
svečano, a ove godine je ta svečanost zasjenila sve 
prijašnje. Od ranog jutra ponovno su dolazile u grad 
brojne procesije. Navečer 15. i ujutro 16. kolovoza 
došli su i neki novi svećenici. Među njima vlč. g. 
Kolb iz Orahovice s nekim Orahovčanima, preč. g. 
Ettinger iz Daruvara s kapelanom Salačem, i preč. 
g. Ciprijanovićem. Među svjetovnjacima je zapa¬ 
žen i odvjetnik dr. Nikola Galkovski, koji je došao 
na kongres s bjelovarskim hodčasnicima. 

U 6 sati održao je propovijed u župnoj franjevačkog 
crkvi vlč. g. Bukaš, župnik iz Gradine. Proveo je us¬ 
poredbu između sv. Roka i sv. Ilije, između Staroga 
i Novoga zavjeta. Sveti Rok je zaštitnik protiv bo¬ 
lesti tijela i duše, a najteže moderne duševne boles¬ 
ti jesu bezvjerstvo, mržnja, nepovjerenje. Ocrtao je 
teške prilike u Mexicu i Rusiji te zamolio sv. Roka, 
neka se zauznme kod euharistijskoga Krista da sa¬ 
čuva od duševnih i tijelesnih bolesti njegove štova¬ 
telje. 

Čitavo vrijeme dijelili su se sv. sakramenti. Sveće¬ 
nici su pričešćivali u vrtu ispred crkve. Ispovijedi su 
se vršile u samostanskim hodnicima i u samostan¬ 
skom dvorištu. 

Pontifikalna Misa 
nadbiskupa koadjutora 

Vrhunac je svečanosti dolazio. 

U 9 sati skupilo se golemo mnoštvo naroda u grad¬ 
skom perivoju, na samom ulazu u perivoj i na trgu 
ispred perivoja. Više od 18.000 vjernika našlo se na 
jednom mjestu. Naravno, to nijesu bili svi učesnici 
kongresa. Neki su ostali u crkvi ili tamo gdje su se 
mogli ispovijediti. Drugi su se razišli po gradu za 
privatnim poslovima. A najveći dio Virovitičana je 
bio već prije kod drugih Misa, zato su pojedinci ili u 
skupinama dolazili samo na jedan dio Mise i opet 
odlazili. 

Mnoštvo svećenika sudjelovalo je u pontifikalnoj 
Misi preuzvišenog g. Nadbiskupa dr. Alojzija Ste- 
pinca. Na mjestu podđakona bili su mons. dr. Mi- 
lan Beluhan i dekan Biirger, na mjestu đakona žup¬ 
nici Maretić i Zrnji, a službu štaponoše, mitronoše, 


kadioničara i ceremonijara vršili su: vlč. g. Pipinić, 
vlč. o. Atanas, vlč. g. Zinić i vlč. g. Kranjčev. 

Na počasnim su se mjestima nalazili zastupnici kle¬ 
ra, civilnih i vojničkih vlasti. Osobito je brojno bio 
zastupan oficirski zbor virovitičkoga konjičkoga 
puka. 

Iznad podija bili su stupovi gradskog dvorca okićeni 
zelenilom i cvijećem. Na podnici balkona stajale su 
riječi: »Ja sam kruh života!« 

Ispred podija su na prvom mjestu stajale djevojčice 
u bjelini, noseći u rukama simbole Euharistije i 
muke Isusove. Na desnoj strani u mnoštvu od dvije 
hiljade vjernika stajalo je dvije stotine isto takvih 
učenika i učenica, od koji je veliki dio nosio isto ta¬ 
kove simbole. 

Na balkonu je mješoviti pjevački zbor sv. Cecilije 
pjevao latinsku Misu od Reisingera. Pjevače i pjeva¬ 
čice je pratio na harmoniju vođa cecilijanskoga zbo¬ 
ra i organist učitelj Robert Borenić i uz to orkestar 
gradskoga društva za promicanje glazbe (to je 
društvo nastupilo i u ostalim točkama svečanosti, a 
to je zasluga u prvom redu mladoga kapelnika Ivana 
Vlašinskoga). Osim Reisingerove Mise pjevao je 
zbor sv. Cecilije »Nebesa divna« od Sattnera, 
»Dobri Kriste« od A. Hribara i »Klanjam ti se, Isu¬ 
se«, od Forstera. Pjevačkim zborom dirigirao je 
predstavnik pripravnog odbora kongresa umirov¬ 
ljeni školski nadzornik Dragutin Paulin. 

Propovijed sveučilišnog profesora 
mons. dr. Stjepana Bakšića 

Poslije evanđelja održao je propovijed preč. g. dr. 
Stjepan Bakšić o Euharistiji kao žrtvi i kao sakra¬ 
mentu. Slušaoci su s poniznošću i dubokom vjerom 
prolazili od jednoga dokaza do drugoga obnavljajući 
u duši najljepša mjesta Svetoga Pisma. Logično po¬ 
redane misli, retorska savršenost kompozicije i živ 
način pronuncijacije budili su u svakoga najljepše 
osjećaje. Propovjednikove su se misli pretvarale u 
našim srcima u čin vjere, ufanja i ljubavi. 

Klicali smo za propovjednikom: Bože, ti si izvor 
svake istine i stup mira dobrote. Euharistijski Kris¬ 
te, nema drugog imena u kojem bi se čovjek mogao 
spasiti! Sveta je Euharistija put kojim silaze sve mi¬ 
losti s neba. Kriste, ti si u Euharistiji udario šator 
među nama, da ostaneš s nama do svršetka svijeta i 
da okrepljuješ sve nevoljne i opterećene. Preko Eu¬ 
haristije kucaš na naša srca i djeliš nam svoje milos¬ 
ti prema riječima: »Sto god zaištete u moje ime od 
mojega Oca, sve ćete dobiti.« Daj, da živimo euha- 
ristijskim životom. Životom potpune odanosti 
Božjoj volji, životom ljubavi prema Bogu i bližnje¬ 
mu, životom brojnih kršćanskih obitelji, životom 
karakterne muževnosti u vjeri, životom onih, koji 
kažu: »Ni visine ni dubine niti ikakve sile nijesu 

sposobne da nas odijele od Boga.« Kad bismo pog¬ 
ledali sve događaje na svijetu od posljednje večere, 
kad bismo mogli otvoriti nebeska vrata i zaviriti u 
nebo, s oduševljenjem bismo gledali, koliko je ljudi 
spašeno euharistijskom žrtvom. O, kako su mili 
stanovi Tvoji, Gospode Bože, nad vojskama, u sve¬ 
toj Euharistiji, i blago onima, koji stanuju u njima! 
Da ustanu svi sveci i svetice koji su sačuvali djevi- 
čanstvo, oni bi rekli: »Euharistija rađa djevice i 
djevce!« 

Da ustanu svi mučenici i ispovjednici, počevši od 
rimskih careva pa sve do novih progona u Meksiku, 
Rusiji i drugdje, oni bi rekli: Euharistija stvara ju¬ 
naštvo mučeništva i trajnost ispovijedanja vjere. I 
novi oživljeni katolicizam proživljava istinitost rije¬ 
či obraćenika Joergensena, koji je napisao, da nije 
mogao da ne osjeti posebnu toplinu, koja struji iz 
svetohraništa i koja daje snagu i ljepotu čovječan¬ 
stvu. O koliko li nam je danas potrebita pomoć sve¬ 
te Euharistije! Čovječanstvo može da se obrati Isu¬ 
su molbom: Gospodine, boluje onaj, koga ljubiš, i 
ne daj, da umre. Na samrtnom logu leži svijet. Rad¬ 
nici, seljaci, intelektualci - svi osjećamo težinu da¬ 
našnjih prilika. Čovječanstvo je zanemarilo misnu 
žrtvu, ono hoće svoju mudrost zaboravljajući riječi: 
»Ja sam čokot, a vi ste loze, i bez mene ne možete 
ništa učiniti.« S pobunjenim starim Zidovima govo¬ 
re mnogi: »Nećemo da ovaj nad nama vlada.« No 
mi ponavljamo sa sv. Pavlom: »Hoćemo da ovaj vla¬ 
da nad nama!« U ovaj dan slave kličemo: »Neka ti je 
slava i čast, euharistijski Kriste, u ustima naše nevi¬ 
ne dječice, i u srcima čiste omladine; neka Ti je sla¬ 
va i čast u našim obiteljima s brojnom djecom; neka 
Ti je slava i čast u plodnosti naših njiva i u zelenilu 
naših šuma, dok nad nama sunce grije, dok nam 
živo srce kuca, dok grobovi kriju tjelesa naših mr¬ 
tvih i u vječnosti!« 

Veličanstvena teoforička procesija 

Nakon pontifikalne svete Mise razvila se je teofi- 
rička procesija, u kojoj je monstrancu s Presvetim 
nosio nadbiskup koadjutor, uz pratnju brojnog sve¬ 
ćenstva. Ta procesija bila je najznačajnija i najimpo¬ 
zantnija u nizu kongresnih priredbi. U nepregled¬ 
nom nizu redale su se župa za župom noseći crkve¬ 
ne zastave, slike i kipove te pjevajući crkvene 
pjesme. 

Divan prizor pružale su djevojčice u bjelini, koje su 
nosile vijence, ljiljane i paome. Neke su djevojčice 
bile obučene kao anđeli s krilima. Na tablama poje¬ 
dinih župa čitali smo ovakve natpise: »Slava i pok¬ 
lon euharistijskom Isusu!« Ili »Živio Sveti Otac 
papa!« »Živjeli biskupi!« »Živjelo svećenstvo!« Uz 
preuzvišenog g. nadbiskupa koadjutora nalazilo se 
brojno svjetovno i redovničko svećenstvo. Iza bal¬ 
dahina stupali su predstavnici civilnih i vojnih vlasti 


te gradski načelnik sa gradskim zastupnicima. Sve 
kuće, kuda je prolazila procesija, bile su krasno iski¬ 
ćene sagovima, slikama, svijećem i upaljenim svije¬ 
ćama. Ispred vojarne, kuda je također prolazila 
procesija, bila je postrojena počasna četa vojnika 2. 
konjičkoga puka. 

U procesiji sudjelovalo je oko 1 5000 vjernika, a 
isto toliki broj promatrao i pozdravljao procesiju 
stojeći na pločnicima ulica, kuda je procesija prola¬ 
zila. Kada se to mnoštvo vjernika smjestilo na trgu 
pred crkvom, obavljena je svečana posveta kongre- 
sista i cijelog hrvatskog katoličkog naroda Presve¬ 
tom Srcu Isusovu. Nadbiskup koadjutor zapjevao 
je zatim Tebe Boga hvalimo, a sav brojni puk prih¬ 
vatio je i otpjevao ovu pjesmu zahvalnicu nakon 
čega je obavljen blagoslov sa Presvetim. Poslije toga 
počeli su se kongresisti, okrijepljeni svetim skara- 
mentima i ojačani u svojoj vjeri, razilaziti svojim 
domovima. 

Završetak kongresa 

U počast nadbiskupa koadjutora priređen je istoga 
dana svečani objed u hotelu »Lasić«, uz prisustvo¬ 
vanje brojnog svećenstva, predstavnika vlasti i kor¬ 
poracija te drugih brojnih građana. Pri ulasku u 
dvoranu nadbiskup je bio srdačno aklamiran, a za¬ 
tim ponovno nakon zdravice, koju mu je upravio 
gvardijan i župnik o. Anđelko Novak. Nadbiskup 
koadjutor nazdravio je njegovoj Svetosti papi Piju 
XI. te Njegovu Veličanstvu i Kralju Aleksandru I. 
Predsjednik priravnog odbora g. Paulin zahvalio je 
zatim svima onima koji su bilo kojim načinom svo¬ 
jom pomoći i suradnjom pridonijeli da je kongres 
tako sjajno uspio. 

Velik posao obavio je uz vanjske župnike pripravni 
odbor, kojemu je predsjednik bio g. D. Paulin, taj¬ 
nik vlč. o. Norberto Žagi, a članovi užega odbora: o. 
Anđelko Novak, gvardijan i župnik, Mijat Lonček, 
umirovljeni septemvir, dr Franjo Frohlich. liječnik, 
Luka Pavelić, trgovac, Josip Salajić, gradski načel¬ 
nik, dr. Ivan Musić, gradski senator, Josip Majta- 
nić, gradski tajnik, Lovro Bakotić, veterinar, i dr. 
Branko Domac, odvjetnik. 

Za ukonačivanje se brinuo Luka Pavelić, za ukrase 
slavoluka i oltara Lovro Bakotić i dr. Branko Do¬ 
mac, za redateljsku organizaciju Luka Pavelić, a za 
banket dr. Ivan Musić. 

Poslije podne ponovilo je mjesno križarsko brat¬ 
stvo igrokaz »U pandžama sotone«. Prije početka 
predstave progovorio je omladini nekoliko pobud- 
nih riječi mons. dr. Beluhan, a na kraju delegat iz 
Zagreba Stjepan Ramljak, koji je napose pozivao 
roditelje, da već od malih nogu upućuju svoju dje¬ 
cu u katolička društva i organizacije, jer će ih samo 
na taj način sačuvati za Boga i narod, a tako ujedno 
dočekati u njima ponos i utjehu svoju. 

SVJEDOČANSTVA 


Prisjećajući se treće obljetnice smrti blagopokojnog kardinala i zagre¬ 
bačkog nadbiskupa Franje Kuharića, hrabrog sv/jedoka kršćanskih istina i 
branitelja ljudskih prava, donosimo njegov odlomak iz homilije koju je odr¬ 
žao u katedrali na 32. obljetnicu smrti kardinala Stepinca, IO. veljače 1992. 


»Kakva će biti Hrvatska? Da bi Hrvatska bila blagos¬ 
lovljena domovina za svakog svog građanina, u nje¬ 
zin se život moraju opet vratiti neprolazne vrijed¬ 
nosti koje su bile bačene na smetište povijesti. Moral 
ne smije biti odbačen nego usvojen u život, u upra¬ 
vu, u zakone, u sudove, u sve ljudske odnose. Pravna 
država ne može se graditi bez objektivnih uvijek vri¬ 
jednih moralnih načela. Ta su izražena najjednos¬ 
tavnije i najshvatljivije u Deset Božjih zapovjedi. 
Božje su zapovjedi najsigurnija zaštita čovjeka, obi¬ 
telji i cijele ljudske zajednice. One su jamstvo slobo¬ 
de, prava i mira! One isključuju svaku nepravdu i 
nasilje, svako tlačenje i izrabljivanje, svako poniže¬ 
nje ljudske osobe! Na tim načelima građena država 
Hrvatska biti će blagoslovljena zemlja istinskog nap¬ 
retka. Taj je program bio trajno prisutan u mislima i 
porukama Sluge Božjega Alojzija Stepinca. Poštiva¬ 
nje njegove žrtve nas obvezuje da to prihvatimo.« 

Neizbrisive su i drage 
uspomene na Blaženika 

O našem Blaženiku dosta sam slušala kao dijete od 
svojih roditelja. Dosta sam čitala, a slušala sam o 
njemu i od, sada pokojnog, fra Mamerta Margetića, 
brata laika, koji je posljednje godine života proveo u 
cerničkom franjevačkom samostanu. Odlazeći u 
Zagreb, službeno ili privatno, nisam zaobilazila Ka¬ 
tedralu, a obvezno je bilo zaustavljanje kod groba 
blagopokojnog kardinala. Najljepši su bili posjeti ka¬ 
tedrali, kad bismo se kao župna zajednica vraćali s 
hodočašća iz Marije Bistrice. Ulazili smo s pjesmom 
na usnama i s krunicom u ruci, a kraj Stepinčevog 
groba najradije smo pjevali: »Život svoj prikazujemo 
Bogu, za budućnost Hrvatskome rodu«. Uvijek sam, 
po odlasku s ovog svetog mjesta, još dugo promišlja¬ 
la o životu i radu mučenika, o njegovom svjedočenju 
vjere i življenju Evanđelja, o njegovom životu za Cr¬ 
kvu, Boga i hrvatski narod. 

Na hodočašća odlazimo s našim župnikom i deka¬ 
nom, prečasnim Ivanom Cočekom, koji je sin mar- 
kuševačke župe, ali je više od 50 godina pastir našeg 
stada, župe Svete Marije Magdalene u Stivici, u no- 
vokapelačkom dekanatu. Njega je blagopokojni nad¬ 
biskup Stepinac zaredio za svećenika 1946. godine. 



U župi Čardak srbočetnici su razorili i župnu crkvu i selo. 
Dana 15. IX. 2002. na ruševinama crkve okupilo se preko 
1000 ljudi koji su sa stotinu povratnika slavili svetkovinu 
majke Božje Žalosne. Ohrabreni junačkim primjerom bi. 
Alojzija Stepinca u svojoj su žalosti otkrili i utjehu radosti. 
Čula se pjesma, razvilo kolo i stvorila odluka da na ruševi¬ 
nama i razvalinama ljudskih srdaca, crkve i domova, ot¬ 
počne novi život. 

Prečasni Coček sa sjetom priča, da je to bilo i pos¬ 
ljednje ređenje koje je mogao izvršiti nadbiskup Ste¬ 
pinac. 

On se kardinala dobro sjeća, kao i susreta s njim, i 
rado o tome priča. Mi smo kao župa radosni što je 
dan klanjanja (godišnje klečanje) 9. veljače, uoči 
dana rođenja za nebo našeg Blaženika. Tako nam 
Stepinčevo bude još svečanije. Stepinac je i jedan 
od zaštitnika naše mlade Požeške biskupije. Od sta¬ 
rijih sam slušala koliko je bilo svečano u župama 
kad bi Stepinac dijelio sakramenat sv. Potvrde ili 
krizme. 

Prijatelji Karitasa iz Njemačke o 70.-oj obljetnici Karitasa 
htjeli su se susresti s njegovim začetnikom i suosnivačem 
bi. Alojzijem Stepincem. Sa zanimanjem su se upisali u 
spomen-zbirku, 10. listopada 2003. - G. Bego Ghina i tajni¬ 
ca Renate iz udruge »Lebenshilfe«. 


U školskoj spomenici u Štivici zapisao je Stepinac 
svoje dojmove o posjetu školi kad je bio i u posjetu 
župi. Draga uspomena koja se čuva kao oko u glavi. 
Koliko sam puno slušala o životu i patnjama Blaže- 
nika, još sam se više uvjerila sama u njegovu pomoć i 
snagu koju daje. Nije danas lako biti supruga, majka, 
radnik, i često se nađem »pred zidom« u odgovor¬ 
nom poslu kojim se bavim, onda pogled uprem u 
Stepinca. 

A s njega pogled krene prema Majci Mariji, kojoj se 
on toliko molio. Koliko je samo krunica izmolio za 
hrvatski narod! S koliko je strpljenja podnosio sva 
poniženja, jer je ljubio Boga i Majku Božju, jer je 
imao vjeru, jer je ljubio svoj hrvatski narod. Onda i 
ja, nakon pogleda na njegov smiren i blag, ali odlu¬ 
čan lik, pogledam Mariju i njezin »Neka mi bude«, 
prožme mi dušu. »U tebe se, Gospodine, uzdam«, 
kao da poručuje Blaženik, »što mi može učiniti čov¬ 
jek?« 

Uz sve ovo, za štovanje Stepinca veže me najviše je¬ 
dan susret iz 1997. godine. U novokapelačkoj župi 
tada je boravio umirovljeni svećenik, vlč. Josip San- 
ković. Godinama je bio u zatvoru u Staroj Gradiški, 
ondje je zbog batina izgubio vid i dobio druge povre¬ 
de, ali mučitelji nisu ni malo oštetili njegovu snagu 
vjere. Posljednje godine života proveo je u župnom 
dvoru u Novoj Kapeli, po cijele dane ispovijedajući u 
župnoj crkvi, kao nekad sv. Leopold, a pamte ga i 
hodočasnici koji svakog osmog u mjesecu hodočaste 
u SI. Brod, Gospi od brze pomoći, gdje je vlč. Sanko- 
vić također često ispovijedao. 

Susret s njim, blagim, tihim, krhkim starcem sna¬ 
žnog duha, ostavio je jak dojam na mene. Slabovi- 
dan, držeći se za stol, odmah po upoznavanju rekao 


mi je kako puno radim, ali i ovo: »Od danas imaš u 
mojim dnevnim molitvama jednu 'Zdravo Mariju', a 
i sama se puno moli Mariji, lakše ćeš izdržati.« Od 
tada, često smo se susretali, pričali u »nastavcima«. 
Dio toga sam zabilježila, sačuvala. I danas, kad ovog 
časnog starca više nema medu živima, sjećam se nje¬ 
govih priča o Stepincu, koje su me snažno dirnule. 


»Na srcu je Stepincu posebno bila sirotinja, a tada je 
bilo puno sirotinje. Njegov tajnik, Ivan Salić, vodio 
je brigu o garderobi. Pričao mije u zatvoru u Staroj 
Gradiški, gdje smo bili jedno vrijeme zajedno, da bi 
ujutro nabavio najpotrebnije Stepincu za odjenuti. 
Uvečer već ničeg nije bilo. Na njemu je ostajalo 
samo najnužnije, sve drugo podijelio je sirotinji, uz 
novčane darove. Imao je veliko srce za patnike, glad¬ 
ne, proganjane, siromašne.« 

U svojim sjećanjima, vlč. Sanković prebire jedno 
koje je dio njegovog života. »Bilo je to 10. veljače 
1942. godine. Zazvoni telefon. Zove nadbiskupov 
tajnik, Salić. 

- Joža, nadbiskup te hitno treba! 

Vrlo brzo našli smo se kod njega. Gledao me netre¬ 
mice. 


- Velečasni, budite mi iskren. Rekli su mi da želite 
otići u misije? - Da, preuzvišeni, rekao sam. 

- I to među gubavce, na otok Molokaj, da tamo želi¬ 
te ići?! 


- Preuzvišeni, baš tako! 

- Znadete li vi tko je misionar gubavih? Jeste li što 
čuli ili čitali o Molokaju? 

- Da nisam čitao ni čuo, ne bih se odlučio baš za 
Molokaj. 

- I želite tamo ići? 

- Preuzvišeni, ako Bog i Gospa daju, da! Baš tamo! 

- Mislim da mogu zaključiti da imate željeznu, jaku 
volju. - Pa, preuzvišeni, mislim da mije volja jaka!« 
»Nadbiskup je kleknuo«, priča vlč. Sanković, »uhva¬ 
tio me za obje ruke. Gleda me suznim očima. 

- Zaklinjem vas, velečasni, svime što vam je sveto, 
prihvatite službu duhovnika osuđenih na smrt!« 
Pošuti, gleda me dalje. 

- Mnoge sam starije svećenike molio da prihvate 
službu ispovjednika na smrt osuđenih. Nitko nije 
htio prihvatiti. 

- Preuzvišeni, oprostite, to je strahovito teška 
služba. Nemam srca. Ne mogu. Nemam živaca. Op¬ 
rostite, ali to što želite - ne mogu! 

- Čuo sam za vas. Rekli ste i sami da imate željeznu 
volju, pa vas molim i opet zaklinjem, spašavajte ne¬ 
dužne i njihove duše, da i svoju dušu spasite! 

Gleda me, gledam ga, pa ga pitam: 


1 ^4 

Zborovi župe Brestje: dječji-voditelj Anita Bestok, mladih - voditelj Iva Kovačić i članovi KUD-a Staro Brestje sudje¬ 
luju u euharistijskom slavlju u zagrebačkoj katedrali, 10. studenoga 2003. 


- Preuzvišeni, da li je to doista vaša želja? 

- Ne samo moja želja, nego i molitva: prihvatite! - 
Preuzvišeni... neka bude... prihvatit ću! 

Od 10. veljače 1942. godine do veljače 1945. bio 
sam gotovo svakodnevno uz mnoge, na smrt osuđe¬ 
ne. Svećenik je imao sat vremena na raspolaganju za 
dušu, do polaska na mjesto smrti (strijeljanje ili vje- 
šanje). Zahvaljujući dobroti Krista raspetoga koji je i 
za ove umro, i molitvi Alojzija Stepinca, ja sam pra¬ 
tio kao ispovjednik na smrt osuđene. Samo jedna je¬ 
dina osoba, jedna studentica, odbila je ispovijed. Ti¬ 
suće ljudi izmirilo se s Bogom, ja mislim najviše zah¬ 
valjujući molitvama Stepinca koji mi je rekao: 
»Velečasni, prihvatite ovu službu, ja ću uvijek moliti 
da se oni kojima ćete prilaziti skruše, izmire s Bo¬ 
gom, dušu spase.« 

I najviše mogu zahvaliti Stepincu što su se oni doista 
s Bogom mirili. Sveto Pismo kaže da molitva praved¬ 
nika u nebesa prodire, do Božjeg Srca dolazi i mislim 
daje i meni Stepinčeva molitva u tim teškim trenu¬ 
cima najviše pomagala.«, prisjećao se vlč. Sanković. 
Sjetio se i razgovora s Milom Vod, akademskom ki¬ 
paricom, vjernicom i kršćankom koja je trebala izra¬ 
diti spomenik Barbari Stepinac, majci blagopokoj¬ 
nog kardinala. Likom Barbare, trebalo je na neki na¬ 
čin zahvaliti i odati dužno štovanje i njezinom sinu, 
Alojziju. 

Dugo je umjetnica klečala i molila daje Bog i Majka 
Božja prosvijetle, kako da osmisli Barbarin lik. I evo 
realizacije: Barbara kleči, u ruci krunica, suza suzu 


stiže. Kraj nje Isus Krist, patnik i mučenik, briše joj 
suze i kaže: »Majko, nemoj plakati. Rodila si sina 
mučenika i sveca.« 

Stepinac je u više navrata znao reći da u njemu, bez 
obzira na mnoge pokušaje, nikada nije ubijeno sve- 
ćeništvo, a mnogi su to pokušavali. Za svoj poziv 
najviše je zahvalan, kaže, majci Barbari, a onda vlč. 
Josipu Lončariću, tadašnjem župniku župe Sv. Pet¬ 
ra u Zagrebu. »Njih dvoje su najzaslužniji za moj 
poziv i ustrajnost u svemu.«, naglašavao je. 

Tako je pričao vlč. Sanković, kojega nema više među 
živima, ali živi sjećanje na njegov glas koji je bio sna¬ 
žan za krhkost ovog čovjeka, koji je, iako slabovidan, 
do zadnjeg trenutka života imao širom otvorene oči. 

Višnja Mikić 


SVJ EDOČANSTVA 
IZ »SPOMEN ZBIRKE 
BL. A. STEPINCA« 

• 25. II. 2003. - Beato Card. Stepinac, pre- 
ga per voi nella mia prima visita in Croazia. 
Affido al Beato l'Arcidiocesi di Medelin con i 
suoi Sacerdoti e la provata Nazione Colombia- 
na! Mons. Jorge M. Raigosa /Blaženi kard. 
Stepinac, moli za nas! Za mojeg prvog dolas¬ 
ka u Hrvatsku povjeravam Blaženiku Nadbis¬ 
kupiju Medelin s njezinim svećenicima i 
teško kušanim kolumbijskim narodom. 
Mons. Jorge M. Raigosa/ 

STEPINAC I NUDI 


Zamjetna je bila bliskost koju je zagrebački 
nadbiskup Alojzije Stepinac uspostavljao s 
mladima na selu i u gradu, u školama i na sveu¬ 
čilištu. Bio je svjestan činjenice da su mladi ja¬ 
mac sretnije budućnosti i Crkva i naroda. 
Znao je i to, da su mladi lako povodljivi za razli¬ 
čitim idejama bez da pitaju za cilj, kamo one 
vode. Znao je da u sebi nose tjelesnost kao 
Božji dar, ali koji se može zlorabiti ako čovjek 
ne poštuje smisao zbog kojega je Bog obdario 
čovjeka sposobnošću stvaranja života. Iz broj¬ 
nih Stepinčevih nastupa lako je uočljiva njego¬ 
va pomnja da mladi budu intelektualno izobra- 
ženi, srcem pošteni i marljivih ruku, savjesti 
otvorene prema Bogu i vječnoj sreći. Zato se 
veselio kad ih je vidio okupljene i udružene u ka¬ 
toličkim organizacijama, osobito u kongrega¬ 
cijama, ograncima katoličke akcije, i drugim 
katoličkim udruženjima, u uskrsnoj borbi po 
kojoj je želio štoviše sveučilištaraca po sakra¬ 
mentu ispovijedi pripremiti za uskrsnu radost, 
i do te ih je mjere volio da je za njihovo duhovno 
dobro razmišljao i osjećao potrebu podići 40 
domova za duhovne vježbe gdje bi mladi mogli 
upoznavati svoju vjeru. Znakovita je u tom 
smislu riječ nadbiskupa Stepinca izrečena u 
propovijedi na završetku uskrsnih konferenci¬ 
ja, 14. travnja 1940.: »Upravo zato rado dola¬ 
zim kao natpastir svake godine među vas. 
Sretan sam da vas u dane kad opća raskala- 
šenost i nemoral izjedaju narode, nalazim gdje 
srcem i ustima govorite: 'Poći ću k oltaru 
Božjem - k Bogu, koji je radost mladosti moje!' 
(Ps 42,4)*Sretan sam, kad vas mogu nahrani- 

I TEBE ISUS VOLI 

Noć je. Kiša pada. Primam službu dežurstva. Kole¬ 
gica me upozorava: »Ima dosta novih pacijenata - 
mladih ovisnika, sigurno će ti biti burna noć. Prije 
obilaska odjela na trenutak sam se pomolila: »Bože, 
budi mi i ove noći u pomoći!« 

U tom trenutku začujem buku u dnevnom boravku 
i krik pacijenata: »Sestro! Sestro! Tuča!« »Ah, za¬ 
počelo je!«, pomislih. Otvorim vrata i imam što 
vidjeti. Dvojica mladića iz jednog većeg hrvatskog 
grada započela su veći fizički obračun. Pucale su 
stolice, letjele su i flaše. Jedni pacijenti pokušavali 
su ih smiriti, a drugi raspirivali vatru. Brzo otvorim 
vrata odjela i pozovem dežurnu ekipu. Jači pacijent 
izvuče slabijega na stubište, uhvati ga oko pojasa i 
udari glavom u stepenicu. Upravo je stigla dežurna 
ekipa u pomoć. Razdvojiše ih. Skakavca, ošamuće- 
na odmah pošalju na slikanje glave. Panteru se ob¬ 
rađuje za terapije za smirenje dok stigne policija. 


ti kruhom, iz kojeg niču čisti i neokaljani ljiljani. 
Sretan sam, što vam za velike i teške zadatke 
budućnosti mogu pružiti hranu jakih i nesavla¬ 
divih. Sretan sam, da vam pred katastrofom, 
koja prijeti svima, mogu staviti u srce klicu 
uskrsnuća i besmrtnosti. Ali osobito se vese¬ 
lim, što u tamnoj noći opasnih zabluda, kad 
Otac naš nebeski svojim svemoćnim prstom 
piše po zemlji ozbiljnu opomenu: ‘Jao si ga 
vama, što velite dobru zlo, a zlu dobro! 1 [Iz 
5,20), i kad Istinu neprestano prati zabluda 
kao sjena, ne bi li se 'prevarili, kad bi bilo mogu¬ 
će, i izabrani 1 (Mk 1 3,22), što mogu opet jed¬ 
nom u vaše mlade duše punom pregršti baciti 
sjajne zrake nebeskog svijetla nauke.« 

Koliko je bila opravdana Stepinčeva strepnja 
nad mladima, pokazuju stotine i tisuće smrti i 
žalosnih života mnogih mladića i djevojaka u 
hrvatskom narodu. Politički sustav i državno 
ustrojstvo stvara prigode i dopušta da mladi 
od najranije dobi postanu ovisnici o drogi, alko¬ 
holu, seksu. Za čitatelje našeg Glasnika dono¬ 
sit ćemo u sljedećim brojevima koji nagovor 
mladeži blaženog Alojzija ili pak priču iz suvre¬ 
menoga života koje pokraj sve tragike mogu 
ukazati i na tračak svjetla ako tragiku čovjeko¬ 
va života prosine zraka Božje milosti. 

U ovome broju donosimo svjedočanstvo jedne 
smrti koja je očitovanje da je bezgranična Isu¬ 
sova ljubav i da ona nadmašuje svaku patnju, 
bol i ljudsku nemoć. 

* Treba biti: Ps 43, 4. 


Nalaz CT-a mozga bio je uredan. »Bože moj, hvala 
ti!« uzdahnula sam. Nakon dva sata situacija se do¬ 
nekle smirila, ali pacijenti moraju biti razdvojeni da 
se ne bi ponovila tuča. Pacijenti su s Panterom raz¬ 
govarali u holu i pokušavali ga smiriti, urazumiti ga, 
ali on je pogrdnim riječima prijetio Skakavcu i svo¬ 
je prijetnje pratio riječima: »Platit ćeš mi ovo živo¬ 
tom!« 

Skakavac je plakao nad svojim životom tužeći se 
što je od sebe napravio. Uobičajena je to ovdje ži¬ 
votna priča. Skakavac ju je ispričao kroz suze i grč: 
»Majka me je začela kao djevojka, kao vanbračno 
dijete. Otac ju je prisilio da se pod svaku cijenu uda 
za moga oca, premda je bio puno stariji od nje, jer 
nije želio da mu takva sramota bude u obitelji. Nije 
ga bilo briga da li ga ona voli, ili ne. Otac me je od¬ 
bacio još prije rođenja. Opijao se svakog dana. Sva¬ 
ke noći je tukao i majku i mene, izgoneći nas spava- 






BLAŽENI ALCDJZLJE STEPINAC 1-2 Cgod. XI.] 200A. 



Nadbiskup Stepinac u Cerniku, na svoj imendan, 24. lipnja 1939, s gvardija¬ 
nom o. Eugenom Kukinom, mons. R. Rodićem (?) i mladim čestitarima 


ti izvan kuće. Nikada u životu 
nisam doživio ljubav, već 
samo nasilje. Stoga sam i sam 
krenuo takvim životnim pu¬ 
tem. Već u četvrtom razredu 
osnovne škole počeo sam pu- 
šiti, uzimati alkohol, krao 
sam, tukao se. Cijeli mi je ži¬ 
vot ulica bila stan i utočište. 

Vidite sestro, moj život nije 
vrijedan spomena. Naliči na 
smeće. Ja sam alkoholičar, 
narkoman, ubojica, lopov. 

Ustvari ja sam smeće. I što 
sada mogu očekivati od živo¬ 
ta, nego poželjeti da me što 
prije nestane.« 

Počela sam mu govoriti o 
Bogu, o milosrđu i Božjoj lju¬ 
bavi. Na te mi riječi odgovori: 

»Ma, sestro, može li Bog vo¬ 
ljeti ovakvo smeće od života?« 

Te večeri sam donijela jedan plakat na odjel i zalije¬ 
pila na zid u ambulanti. Na plakatu je bio predočen 
dečko, raščupan, prljav. Na plakatu je pisalo: »Bog 
ne stvara smeće, već ljubljenu svoju djecu, a to si ti, 
čovječe.« 

Ja sam mu rekla: »Skakavce, pogledaj to!« On upre 
pogled u plakat, suze mu potekoše niz lice, uzdah¬ 
ne duboko i upita sažalno: »Sestro, da li je to istina 
da me Bog voli?« Ja sam mu rekla: »Da! Bog tebe 
voli!« Potaknut mojim riječima da ga Bog voli Ska- 
kavac reče: »Ako je to istina, ja bih sada tom Bogu 
izmolio Oče Naš, ali ni to ne znam.« »Ja ću izmoliti 
s tobom, ne boj se«, rečem mu. 

Još u pet sati ujutro razgovarali smo o vrijednosti 
ljudskog života i o Božjoj ljubavi. On je bio silno 
umoran, osjećao je strašne boli u glavi od udaraca. 
Slomljen, na kraju mi reče da više nema snage za 
ništa i da mora u krevet. No u taj čas ugleda na 
mom stolu Novi Zavjet i reče: »Daj mi da nešto li¬ 
jepo pročitam o Bogu prije nego što zaspem!« I pru¬ 
žila sam mu knjigu Novoga Zavjeta. Otišao je s 
trunkom nade da se nešto lijepo počelo događati u 
njemu. Na izlasku iz ambulante, rekla sam mu: 
»Skakavce, ne boj se, Isus te sigurno voli, jer On je 
umro iz ljubavi za svakog čovjeka, i za tebe!« Otpra¬ 
tila sam ga u sobu i smjestila u krevet. Vratila sam 
se u ambulantu i udubila u molitvu da svemoćni 
Bog Skakavcu udijeli milost obraćenja. Prigodom 
obilaska odjela u sedam sati vidjela sam ga kako 
spava i izvukla mu iz ruke moj Novi Zavjet. Predala 
sam službu i otišla kući. 

Tek što sam stigla u samostan, u 8,30 sati zazvoni 
telef on. Glavna sestra odjela me pozvala, i zamolila 
me da se odmah vratim na odjel jer je Skakavac 
umro. Uzela sam taksi i vratila se na odjel. Putem 


sam molila: »Bože, daj mi snage!« Razmišljala sam o 
tome što me sve čeka, peripetije na odjelu, policij¬ 
ska ispitivanja i drugo. Ušavši na odjel u sobu, glav¬ 
na je sestra počela vrištati na mene govoreći: »Kako 
si mogla reći jednom smrdljivom narkomanu da ga 
Isus voli, a što će biti sa mnom?« 

Tada sam saznala što se zapravo dogodilo. Kada su 
u 8,15 sati vidjeli da je Skakavac u komi dovezli su 
kolica s nakanom da ga prevezu na rengen, ustvari 
na CT mozga. Dok su ga dizali s kreveta na kolica, 
on je otvorio oči, uzeo je glavnu sestru za ruke i re¬ 
kao: »Sad se ne bojim! Znam da me Isus voli i da će 
me spasiti, jer mi je to rekla časna sestra!« 

I tog trenutka Skakavac je izdahnuo, ali je u duši 
glavne sestre napravio pravi brodolom. Osjetila 
sam žestinu te uzburkanosti, po onom vrisku kojim 
me je dočekala kad me je vidjela, i s upitom koji mi 
je uputila: »A što će biti sa mnom?« Odgovorila 
sam joj: »Pa i tebe Bog voli!« A ona će: »Ali ja nisam 
ni pričešćena ni krizmana, ni vjenčana. A ni djeca 
mi nisu krštena.« Rekla sam joj: »Ne treba se zato u 
ovaj čas toliko uzrujavati. Sve što budem mogla 
učinit ću i pomoći da se sve to uredi i da i ti osjetiš u 
svom životu da te Bog voli.« 

Ona me zagrlila i počela tiho jecati. Za nekoliko 
mjeseci slavili smo slavlje podjele sakramenata: kr¬ 
štenja, pričesti, krizme i vjenčanja. 

I nije li Skakavčeva smrt smrt desnog razbojnika. U 
njegovoj smrti glavna sestra doživljava obraćenje. 
To je naš Bog. Bog ljubavi, koji danas traži vjernika 
koji će ga posvjedočiti grešnicima i reći im da ih On 
voli, a ne osuđuje. I ovo iskustvo poticaj je meni i 
svim Kristovim vjernicima da budemo glasnici 
Božje ljubavi, a ne osude. 


R. A. L. 

Kapela bi. Alojzija u 
Varaždinskim Toplicama 


Ugovorom sklopljenim 4. svibnja 
2001. godine između Biskupije 
Varaždinske i Specijalne bolnice 
za medicinsku rehabilitaciju Va¬ 
raždinske Toplice uspostavljeno 
je Dušobrižništvo pacijenata i 
osoblja u Specijalnoj bolnici za 
medicinsku rehabilitaciju. 

Prema tom Ugovoru Bolnica je 
ustupila na trajno korištenje pros¬ 
tor za obavljanje bogoslužja. Bis¬ 
kupija je o svom trošku ustupljeni 
prostor uredila za bolničku kape¬ 
lu i sakristiju (34 m 2 ). 

Kapelu koja je posvećena BI. Aloj- 
ziju Stepincu blagoslovio je mons. 
Marko Culej, biskup varaždinski, 
24. listopada 2001. Uz tu kapelu 
je predvorje (oko 100 m 2 ) s kipom 
Majke Božje Lurdske, koje se ko¬ 
risti za slavljenje Svete Mise. 


Prvim dušobrižnikom u Specijal¬ 
noj bolnici za medicinsku rehabi¬ 
litaciju Varaždinske biskupije 
imenovan je 20. listopada 2001. 
sa nastupom službe 1.11. 2001. 
vlč. Andrija Jagečić-Boltek, sveće¬ 
nik varaždinske biskupije. 
Dušobrižnik svaki dan slavi s bo¬ 
lesnima sv. Misu, u kojoj sudjelu¬ 
je od 50 do 70 bolesnika. Uz slav¬ 
ljenje sv. Mise, u kapelici se svaki 
dan održava zajedničko moljenje 
sv. Krunice, a u posebna luturgij- 
ska vremena, i druge pobožnosti. 
Bolnički dušobrižnik svaki dan 
pohađa teško pokretne i nepok¬ 
retne bolesnike, donoseći im po 
bolesničkim sobama utjehu kr¬ 
šćanske vjere i radosti. 

Kip bi. Alojzija Stepinca (80 cm 
visok) za ovu bolničku kapelu 



Kip bi. Alojzija Stepinca u kapeli njemu 
posvećenoj u kompleksu bolničkog centra 
u Varaždinskim Toplicama 


poklonio je preč. gosp. Gustav 
Kuzmić, kanonik Varaždinsko- 
Cazmanskog Kaptola. Kip je u 
Mariji Bistrici nabavljen od Ro- 
berta Ivaka. 


»STEPINAC MU JE IME« 

- Izložba u župi sv. Luke u Travnom u Zagrebu 


U župi sv. Luke evanđelista u novozagrebačkom 
naselju Travno održana je 9. i 10. veljače 2003. go¬ 
dine izložba o životu i djelovanju blaženog Alojzija 
Stepinca. Budući da ova župa nema crkvu kao gra¬ 
đevinu, svi vjerski obredi i zbivanja u radne dane 
odvijaju se u skučenom, prilagođenom stanu od 60 
m 2 , a nedjeljama i blagdanima u prostorijama Os¬ 
novne škole »Gustav Krklec«, tako je i ova izložba 
postavljena u predvorju škole, gdje su se slavile i 
nedjeljne svete Mise. 

U nedjelju 9. veljače izložbu su razgledali vjernici 
stanovnici Travna kao i susjednih naselja. Iako je 
ponedjeljak 10. veljače bio radni dan, izložba je bila 
otvorena tako da su je razgledali i učenici koji su 
imali redovnu prijepodnevnu i poslijepodnevnu 
nastavu. 

Navečer je svetu Misu u čast Blaženika predvodio 
vlč. župnik Dragutin Papić. Izložbu se moglo ostva¬ 
riti samo uz njegovo svesrdno sudjelovanje pri za¬ 
misli, prikupljanju i odabiranju materijala, te njezi¬ 
nom osmišljavanju, kao i njegovim svećeničkim 
blagoslovom. 


Zahvaljujemo svim zaposlenicima škole, osobito 
gospođi ravnateljici i učenicima koji su brižno de¬ 
žurali, tako da je izložba završila uzorno. Lijep je to 
primjer ponašanja učenika! Izložbom je, slikama i 
pisanim riječima, prikazan život i djelovanje blaže¬ 
nika u 5 cjelina: 

Uvod u izložbu i najava sadržaja proslave pod naslo¬ 
vom: 

1. Stepinčevo 2003. u župi sv. Luke 

2. »U Tebe se, Gospodine, uzdam!« - Stepinčeva 
biskupska misao vodilja, dio je izložbe o djelovanju 
nadbiskupa zagrebačkog. 

3. Proglašenje blaženim - riječima i slikama opisa¬ 
na su zbivanja tog svetog čina. 

4. Stari plakati. 

5. Knjige i suveniri o Blaženiku - upotpunili su i 
pridonijeli novim spoznajama o najvećem suvreme¬ 
niku naše crkve, koji nam treba služiti za uzor, što¬ 
vanje i nasljedovanje. 

Bogu hvala, što nam ga je darovao! 
Štovatelji blaženog Alojzija Stepinca - Travno 

Kardinal Hdffner 
»pravednik među narodima« 

Njemački kardinal Joseph Hoffner (1906.- 
1987.), školski kolega bi. Alojzija Stepinca za 
vrijeme studija u Rimu, priznat je kao »pra¬ 
vednik među narodima«. To mu je priznanje 
dodijelio Institut »Yad Vashem« u Jeruzale¬ 
mu. Priznanje je dodijeljeno kard. Hoffneru, 
koji je za vrijeme 2. svjetskog rata bio kolnski 
nadbiskup, i njegovoj sestri Helene Hesseler- 
Hoffner. 

Priznanje je obrazloženo činjenicom što su 
njih dvoje, u gradiću Kailu, za vrijeme nacis¬ 
tičkog progona u Njemačkoj, on još kao sve- 
ćenik-župnik, od ožujka 1943. prihvatili, sak¬ 
rili i tako spasili sedmogodišnju djevojčicu 
Esther Sara Meyerowitz, prispjelu iz Berli¬ 
na. 


Djevojčica je najprije bila prihvaćena u župi 
pod imenom Christa Koch. Kad je Joseph 
imenovan župnikom u mjestu Treviri, u trav¬ 
nju 1943., Christu je povjerio na čuvanje jed¬ 
noj seljačkoj obitelji na način da nitko nije mo¬ 
gao znati identitet djevojčice. Na taj način 
otklonjena je opasnost da životom bude ug¬ 
rožena obitelj koja je djevojčicu primila, i 
sama Christa. 

Potom su, isto tako 1943., kardinal i njegova 
sestra, kroz 6 mjeseci prihvatili i udomili Edith 
Nowak, Židovku i njenog muža, evangelika. 

Radu je nas ovo priznanje. Ono i e potvrda d a je Katolička crkva pomagala 
progonjenim Židovima. No pitamo se, vjerujem s pravom, zbog tega taj 
isti Institut »Vad Vashem« u Jeruzalemu, koja iuva i promile sjelanje na 
tragediju Židovskog naroda u nacističkom i fašističkom progonu u 20. st., 
šuti na traženje brojnih Židova, još uvijek živih, da se to priznanje dodi¬ 
jeli zagrebalkom nadbiskupu Alojziju stepincu, koji je, unatol prijetnja¬ 
ma, ne mareli na grožnje i poteikole, spasio na stotine Židova. 


Peta obljetnica beatifikacije 
kard. Stepinca 

Na 5. obljetnicu proglašenja blaženim zagrebačkog 
nadbiskupa i kardinala Alojzija Stepinca 3. listopa¬ 
da, u Zagrebačkoj katedrali, u kojoj se nalazi blaže- 
nikov grob, svečanu večernju misu predvodio je 
kancelar Nadbiskupskoga duhovnog stola mr. Stje¬ 
pan Večković, potaknuvši tom prigodom vjernike 
na molitvu da bi. Stepinac bude uzdignut na čast 
svetosti, te da mu se mole, kako bi nam svojim 
primjerom i zagovorom bio poticaj da budemo 
svjedoci vjere i Božje dobrote. Govoreći o bi. Ste¬ 
pincu kao velikom štovatelju Srca Isusova i Isusa u 
presvetoj euharistiji, mr. Večković je u tijeku euha- 
ristijskoga klanjanja podsjetio na riječi Svetoga 
Oca, koje nam je uputio prije pet godina u prigodi 



smai 


Dio izložbe na temu: Stepinac mu je ime, 
u župi Travno u Novom Zagrebu (veljača 2003.) 


proglašenja blaženim kardinala Stepinca u bis- 
tričkom svetištu. 

Papa Ivan Pavao II. tada je, među ostalim, istaknuo 
da svojim ljudskim i duhovnim životnim putem 
blaženi Alojzije Stepinac svojemu narodu pruža 
svojevrsni kompas da bi se znao orijentirati. Spo¬ 
menuo je pri tome i glavne točke: vjeru u Boga, 
poštivanje čovjeka, ljubav prema svima sve do 
praštanja te jedinstvo s Crkvom kojoj je na čelu 
Petrov nasljednik. Papa je tada kazao i da se u osobi 
novoga blaženika spaja cjelokupna tragedija koja je 
pogodila hrvatsko pučanstvo i Europu u proteklom 
stoljeću, koje je obilježeno trima velikim zlima: fa¬ 
šizmom, nacizmom i komunizmom. 


IZ »SPOMEN ZBIRKE« 

• 20. VI. 2003. - Blessed Alojsije Stepinac, 
we thank you for your courageus, vvithness to 
Jesus Christ. Please pray for the bishops, 
priests and people of the Archdiocese of Mel- 
bourne, Australia, among whom the /nečitljiva 
riječ, J.B./faithful are most generous and con- 
stant in faith. + Denis J. Hart, Archbishop of 
Melbourne Blaženi Alojzije Stepinac, zahva¬ 
ljujemo Ti za hrabro predanje Isusu Kristu. 
Molim Te za biskupe, svećenike i narod nad¬ 
biskupije Melbourne, u Australiji, u kojoj neka 
Božji narod bude odvažniji i postojan u vjeri. 
+ Denis J. Hart, nadbiskup Melbournea 

Brošura o Stepincu o 5. obljetnici beatifikacije 


U prigodi 5. obljetnice beatifikacije zagre¬ 
bačkog nadbiskupa i kardinala mučenika Aloj- 
zija Stepinca, župa Lepoglava objavila je brošu¬ 
ru o Stepinčevu boravku na odsluženju zatvor¬ 
ske kazne u lepoglavskoj kaznionici. Brošu¬ 
rom pod nazivom »Blaženi kardinal Alojzije 
Stepinac - Put mučeništva« želi se ukazati na 
dio Stepinčeva životnog puta, koji se od 19. lis¬ 
topada 1946., kada je doveden na odsluženje 
16-godišnje zatvorske kazne, do 5. prosinca 
1951. kada je prebačen u Krašić u kućni prit¬ 
vor, odvijao u Lepoglavi, mjestu poznatom ne 
samo po dugogodišnjoj kaznionici, već i po 
bogatoj duhovnoj ostavštini višestoljetnog 
djelovanja redovnika pavlina. U teškom porat¬ 
nom vremenu Stepinac je, podnijevši u svom 
tijelu i duhu okrutnosti komunističkoga susta¬ 
va, u zatvorskoj sobi slavio mise moleći za svoj 
patnički hrvatski narod, uzdajućf se u Božju 
milost te povjeravajući Djevici Mariji, kojoj je 
posvećena lepoglavska župa i župna crkva, sve 
patnike i mučenike u Crkvi i domovini. 
Brošura, koju je uredila novinarka Jasminka 
Bakoš-Kocijan, donosi tekst lepoglavskog žup¬ 
nika Andrije Kišićeka i fotografije Damjana 

Caritas - jučer, danas, sutra 

U sklopu obilježavanja 70. ob¬ 
ljetnice djelovanja Caritasa Zag¬ 
rebačke nadbiskupije u utorak 7. 
listopada u dvorani Vijenac Nad¬ 
biskupskoga bogoslovnog sjeme¬ 
ništa u Zagrebu održana je tribi¬ 
na na kojoj se govorilo o djelova¬ 
nju Caritasa od 1933. godine do 
danas, te o njegovim perspekti¬ 
vama. Postulator kauze za pro¬ 
glašenje svetim bi. kardinala 
Alojzija Stepinca dr. Juraj Batelja 
govorio je o Caritasu kao djelu 
nadbiskupa Stepinca, te se pose¬ 
bice osvrnuo na njegov karitativ¬ 
ni rad, jer je bi. Stepinac smatrao 
da se ne može naviještati Evan¬ 
đelje gladnom čovjeku. Istaknuo 
je nadalje kako je u vrtlogu II. 
svjetskog rata duša Caritasa bio 
nadbiskup Stepinac. U tom je 
vremenu Caritas spasio desetke 
tisuća izbjeglica, prognanika, dje¬ 
ce, a 1942. i 1943. godine zalaga- 



Ravnateljica gimnazije u Đurđevcu radosno sudjeluje u 
razgledavanju spomen-zbirke s drugim i četvrtim razredom 
svojih učenika 


Korena, koji oslikavaju lepoglavsku kaznionicu u 
kojoj je svojim boravkom kardinal Stepinac podnio 
mučeništvo za hrvatsku Crkvu. Obogaćena je sti¬ 
hovima te molitvama, kao i biografskim podacima 
vezanima uz blaženikov život i djelo. Brošura je ob¬ 
javljena uoči svetkovine Svih svetih, a njezino se iz¬ 
davanje poklopilo s ovogodišnjom 5. obljetnicom 
proglašenja Stepinca blaženim. 


nim potrebama, za starije i druge 
potrebite, organiziranje Centra 
za radnu terapiju i rehabilitaciju, 
distribuciju materijalnih dobara 
potrebitima, smještaj starijih 
osoba, skrb za izbjeglice i progna¬ 
nike za vrijeme rata. 
Pojašnjavajući teološko-pastoral- 
ne temelje Caritasa, profesor na 
Katehetskom institutu KBF-a 
Sveučilišta u Zagrebu dr. Đuro 
Zalar podsjetio je kako je nakon 
završetka rata 1995. godine rad 
Caritasa u Hrvatskoj jenjavao, 
broj prognanika i izbjeglica je 
opadao te je jenjavala pomoć 
koja je u ratnim godinama stizala 
iz zemlje i inozemstva. U nekim 
župama pak Caritas je zamro, 
tako se u poratnoj situaciji pos¬ 
tavljalo pitanje treba li i nadalje 
Caritas u Crkvi. Odgovarajući 
pozitivno na to pitanje dr. Zalar 
je pojasnio da je već ime Caritas 


njem nadbiskupa Stepinca pri¬ 
kupljeno je više od četrdeset va¬ 
gona hrane i poslano u Dalmaciju 
i Hercegovinu. Ističući kako je 
bi. Stepinac u svakoj prigodi nas¬ 
tojao izaći čovjeku u susret, dr. 
Batelja spomenuo je i njegovu 
pomoć Zidovima te slovenskim 
svećenicima. 

Župnik zagrebačke župe Sv. Ma¬ 
rije mons. Danijel Labaš podsje¬ 
tio je da je 1946. godine rad Ca¬ 
ritasa zabranjen s obrazloženjem 
komunističkih vlasti da brigu za 
socijalna pitanja vodi država. No, 
njegov rad ponovno je zaživio 
1966. godine, kada je zagrebački 
nadbiskup Franjo Seper postavio 
za voditeljicu Caritasa Jelenu 
Brajšu. Osvrnuvši se na široko 
polje rada Caritasa od 1966. do 
1995. godine, mons. Labaš istak¬ 
nuo je, uz ostalo, skrb za na¬ 
puštenu djecu, za osobe s poseb- 

znakovito, jer znači ljubav. Istak¬ 
nuo je pri tome da je zapovijed 
djelotvorne ljubavi prema bli¬ 
žnjemu temelj karitativnog dje¬ 
lovanja, a ta zapovijed obvezuje 
svakog kršćanina osobno i Crkvu 
u cjelini. Pojašnjavajući koje 
mjesto u Crkvi ima karitativni 
rad ili diakonija, predavač je kao 
tri temeljne dimenzije života 


župe istaknuo naviještanje, litur¬ 
giju i karitativno djelovanje, koje 
su međusobno povezane. 

O ulozi Caritasa u društvu pre¬ 
davanje je održala dr. Zdravka 
Leutar, a ravnateljica Caritasa 
Jelena Brajša govorila je o Carita- 
sovim aktivnostima od 1995., 
kada je počela intenzivnija skrb 


* 

za starije i nemoćne osobe i skrb 
za alkoholičare. 

Na tribini bili su nazočni biskupi 
varaždinski Marko Culej i zagre¬ 
bački pomoćni Josip Mrzljak, 
predsjednik Caritasa Zagrebačke 
nadbiskupije mr. Tomo Petric; 
predstavnici Hrvatskog Caritasa 
i biskupijskih Caritasa te Minis¬ 
tarstva rada i socijalne skrbi. 


Nova crkva 
bi. A. Stepinca 

Zagrebački nadbiskup Josip Bozanić 
posvetio je 10. listopada novoizgra- 
đenu župnu crkvu BI. Alojzija Stepinca 
u Velikoj Gorici. Govoreći o bi. Stepin- 
cu, nadbiskup je u propovijedi na sve¬ 
čanome misnom slavlju istaknuo tri 
vrednote koje blaženik stavlja pred 
nas, a prva je da je Bog iznad svega i 
da on treba biti na prvome mjestu u 
našem životu. Druga je vrednota vjer¬ 
nost Crkvi, kazao je nadbiskup, pojas¬ 
nivši da je bi. Stepinac na stanoviti 
način mučenik crkvenog jedinstva, jer 
se od njega tražilo da Crkvu u Hrvat¬ 
skoj odijeli od Rima, no, on je izabrao 
mučeništvo do smrti, ostavši do kraja 
vjeran Crkvi i Svetome Ocu. Nadbis¬ 
kup Bozanić okupljenim vjernicima po¬ 
ručio je i da je bi. Stepinac uzor kako 
se ljubi vlastiti narod i kako se svaki 
narod poštuje. Nadbiskupa, svećeni¬ 
ke, predstavnike društvenoga, gos¬ 
podarskog, kulturnog i političkog živo¬ 
ta, kao i brojne župljane koji su došli 
na svečanost na početku slavlja, poz¬ 
dravio je župnik Josip Ružman. 

Župa bi. Alojzija Stepinca, do 10. lis¬ 
topada ove godine župa Ranjenog Isu¬ 
sa, najmlađa je od triju velikogoričkih 
župa, i obuhvaća naselje Pleso, Koko- 
tovo naselje, Podbrežnicu, Cibljanicu i 
Visoki brijeg. Prema istoimenoj kapeli¬ 
ci na Pleškom polju zaštitnik župe bio 
je Ranjeni Isus, a izgradnjom nove 
župne crkve, koja je posvećena bi. 
Stepincu, i župa je dobila novoga titu¬ 
lara. Od 1982. godine, kada je osno¬ 
vana župa, kapelica Ranjenog Isusa 
služila je kao župna crkva sve do 
1996. godine, kada je izgrađena krip¬ 
ta nove crkve. 



Nadbiskup Stepinac u pratnji inženjera na gradilištu nove gimnazije 
časnih sestara na Savskoj cesti u Zagrebu, 12. ožujka 1938. 


Druga obljetnica uspostave 
župe bi. Stepinca 

Misnim slavljem i kulturnim programom franjevačkih 
bogoslova obilježena je 26. listopada u domu mjesnog 
odbora Salopek Sela u Sabljacima druga obljetnica od 
uspostave mlađe ogulinske župe bi. Alojzija Stepinca 
ili Ogulin II. Svečanu euharistiju predvodio je odgaja¬ 
telj bogoslova u sjemeništu franjevaca trećoredaca na 
Ksaveru u Zagrebu fra Zvonimir Brusač, uz konceleb- 
raciju župnika o. Marijana Jelušića te gvardijana sa¬ 
mostana Krista kralja franjevaca trećoredaca u Oguli¬ 
nu f ra Petra Runje. 

Euharistiju je pratio župski zbor pod ravnanjem Sanija 
Francetića. Druga obljetnica župe obilježena je progra¬ 
mom sedam bogoslova, koji su uz pjesmu i glazbu iz¬ 
rekli mnogo o putu sv. Franje Asiškog, kao i povijesti 
franjevačkog reda u Hrvatskoj. Mnogobrojne župljane 
bogoslovi su upoznali sa svojim svakodnevnim obveza¬ 
ma na fakultetu te pastoralnim dužnostima, čime su 
svoj život približili mladima ogulinske župe i možda 
koga potakli na zvanje. Proslava je završena na trijemu 
ispred doma, gdje su vrijedne domaćice iz župe pogos¬ 
tile nazočne kolačima. (IKAJ 

Nadbiskup Stepinac u pratnji s. M. Angeline, vrhovne tajnice 
i poduzetnika RES-a razgleda gradilište nove gimnazije čas¬ 
nih sestara na Savskoj cesti u Zagrebu, 12. ožujka 1938. 


Međunarodni skup o muče¬ 
nicima i svjedocima vjere 

Biskupske konferencije Bosne i Hercegovine i Aus¬ 
trije, u suradnji s Vrhbosanskom katoličkom teologi¬ 
jom u Sarajevu, u sklopu obilježavanja Srednjoeu¬ 
ropskoga katoličkog dana priredile su 7. i 8. stude¬ 
noga u Sarajevu međunarodni znanstveni skup 
»Povijest obvezuje na odgovornost - mučenici i svje¬ 
doci vjere«. Simpozij je otvoren u petak navečer 7. 
studenoga, teje nastavio s radom u subotu 8. stude¬ 
noga. 

Prvo predavanje 8. studenoga održao je dr. fra Mar¬ 
ko Semren na temu »Povijesna obrada mučeništva u 
BiH«. Predavač je govorio o vremenu od 14. do 19. 
stoljeća, izrazivši nadu da će često zanemarivana is¬ 
tina o brojnim svjedocima doći na vidjelo i pomoći 
današnjim naraštajima da se vraćaju u prošlost i sje¬ 
ćaju se prošlosti sa zahvalnošću. U tom vremenu kao 
redoviti mučitelji biskupa, svećenika i redovnika 
franjevaca spominju se Turci i muslimani, jer nije 
bilo konkretnih imena, nego se o počiniteljima zlod¬ 
jela govorilo općenito. Dr. Semren govorio je o ta¬ 
dašnjim turskim zakonima, koji kršćanima oduzi¬ 
maju temeljna ljudska i vjernička prava i slobode, 
iznoseći podatak da je od 14. do 19. stoljeća, prema 
dostupnoj dokumentaciji, mučeno 6 biskupa, 120 
svećenika i 5 novaka, a broj mučenih vjernika laika 
bio je neopisivo veći. 

Govoreći o štovanju domaćih mučenika dr. Semren, 
štovanju domaćih mučenika sv. Maksim piše ovako: 
»Braćo, ako već treba da s velikom pobožnošću sla¬ 
vimo nebeski rođendan svih svetih mučenika, pogo¬ 
tovo nam valja sa svim štovanjem svetkovati blag¬ 
dan onih, koji su u našim mjestima svoju krv prolili. 
Jer premda su svi sveti posvuda i pomažu svima, 
ipak posebno oni za nas posreduju, koji su za nas i 


Nedjelja zahvalnica 
u bistričkom svetištu 

U nacionalnom svetištu Majke Božje Bistričke 
proslavljena je 26. listopada nedjelja zahvalnica, 
a ujedno je završila i sezona hodočašća. Uz pro- 
štenjare iz sjevernog dijela Hrvatske, Slavonije i 
Primorja u povodu 5. obljetnice beatifikacije 
kardinala Alojzija Stepinca hodočastili su i člano¬ 
vi Hrvatskoga planinarskog društva »Stanko 
Kempny« iz Zagreba. Poldanju misu u crkvi na 
otvorenom predvodio je rektor sjemeništa na Sa¬ 
lati u Zagrebu mons. Juraj Batelja, koji je u pro¬ 
povijedi uputio poruku: »Nemojmo biti malo- 
dušni, budimo narod optimizma, vedrine. To 
neka nam danas posreduje i izmoli odvjetnica na¬ 
ša i kraljica, Majka Božja Bistrička«. 

Misno slavlje glazbom je uzveličala limena glazba 
bistričkog KUD-a Lovro Ježek, a pjesmom do¬ 
maći crkveni zbor »Tomislav« i zbor župe Bres- 
tje, koji je održao i kratki koncert. Ravnatelj Sve¬ 
tišta mons. Lovro Cindori, zaključujući hodočas¬ 
ničku sezonu, zahvalio je svećenicima koji vode 
hodočašća, ispovjednicima, propovjednicima, 
redovnicama i voditeljima hodočašća, Društvu 
za obnovu i razvitak Nacionalnog Svetišta Majke 
Božje Bistričke, prometnicima, liječnicima, mje- 
štanima i »svima koji na bilo koji način pomažu 
obnovu svetišta i šire Marijinu slavu«. 


smrtne muke podnijeli. Jer mučenik, kad trpi, ne trpi 
samo za sebe nego i za sugrađane. Za sebe naime 
trpi radi nagrade, a za sugrađane radi primjera; za 
sebe trpi radi pokoja, a za sugrađane radi spasenja. 
Po njihovu smo naime primjeru naučili vjerovati 
Kristu, naučili smo kroz pogrde tražiti vječni život, 
naučili smo smrti se ne bojati. Blaženi dakle mučeni¬ 
ci niti su za sebe živjeli, niti su za sebe umrli. Nama 
su naime dobrim životom ostavili primjer vladanja, 
a hrabrim podnošenjem muka primjer trpljenja. 
Zato je naime Gospodin htio, da po svem svijetu na 
različitim mjestima trpe mučenici, da nas kao prik¬ 
ladni svjedoci, kao po nekoj nazočnosti vjere, prim¬ 
jerom svoje ispovijesti oduševljavaju; da ljudska sla¬ 
bost, koja uslijed duljeg slušanja jedva već vjeruje 
Gospodnjem propovijedanju, bar po neposrednom 
svjedočanstvu očiju uzvjeruju mučeništvu svetih.« 
Božji ugodnici nam se predstavljaju kao oni koji su 
doista ostvarili načela duhovnosti, zato su uzeti kao 
uzori za nasljedovanje. Iz ovoga proizlazi da ih je 
važno proučavati: zbog njihova duhovnog iskustva i 
prakse, zbog njihova višestrukog društveno-reli- 
gioznog utjecaja, zbog kroz život potvrđene kršćan¬ 
ske duhovne pouke, zbog živog svjedočanstva i he¬ 
rojskog i stvarnog primjera koji nam nude. U ovom 

svjetlu možemo promatrati i ove naše bosanskoher- 
cegovačke mučenike po stoljećima.« 

Navodeći pak povijesne okolnosti turskog zatiranja 
kršćanskih svetinja, dr. Semren je predočio stanje 
nemuslimana u Turskom carstvu prema zakonima 
Omara 1. (634.-644.) i Omara 11. (712.-720.) prema 
J. Hammeru: 

1. Kršćani i Židovi u zemljama nama podloženim ne 
smiju podizati samostane, ni crkve, ni pustinjačke 
naseobine. 

2. Ne smiju popravljati svoje crkve. 

3. Oni koji stanuju u susjedstvu muslimana svoje ku¬ 
će mogu popravljati samo u slučaju krajnje potrebe. 

4. Na samostanima i crkvama imaju se povećati vra¬ 
ta radi putnika. 

5. Svim strancima dužni su pružiti gostoprimstvo 
kroz tri dana. 

6. Strogo im je zabranjeno primati uhode; ukoliko za 
takve saznaju, imaju ih prijaviti muslimanima. 

7. Svoju djecu ne smiju poučavati u Kur'anu. 

8. Njihov međusobni pravorijek ne vrijedi. 

9. Nikoga između sebe ne smiju priječiti da postane 
musliman. 

10. Prema muslimanima imaju se ponašati s pošto¬ 
vanjem, pri njihovu nastupu dići se i ustupiti im 
mjesto. 

11. Ne smiju nositi istu obuću i odjeću kao muslimani. 

12. Ne smiju učiti učeni (književni) arapski jezik. 

13. Ne smiju jahati osedlana konja, sablju pasati ili 
neko drugo oružje nositi, niti u kući niti izvan kuće. 

14. Ne smiju vino prodavati niti dugu kosu nositi. 

15. Zabranjeno im je svoje ime urezivati u pečatni 
prsten. 


18. U svojim kućama ne smiju glasno i jako, nego 
samo umjereno zvoniti. 

19. U kućama mogu samo poluglasno pjevati. 

20. Za pokojnike smiju samo tiho moliti. 

21. Muslimanima je dopušteno kršćanska groblja u 
kojima se više ne pokopava orati i sijati. 

22. Kršćani i Židovi ne smiju imati robove kao sluge. 

23. Ne smiju kupovati muslimanske zarobljenike, 
niti zagledati u muslimanske kuće. 

24. Ako neki musliman loše postupa s kršćaninom ili 
Židovom, ima za to platiti propisnu novčanu kaznu. 
Ove upute su se u svakodnevnoj praksi, zavisno od 
političkih interesa i ciljeva Turskog carstva, vrlo raz¬ 
ličito primjenjivale. Strogo je bilo zabranjeno napa¬ 
dati islam i obraćati muslimane. To se kažnjavalo 
smrtnom kaznom. Djeca rođena u mješovitim brako¬ 
vima morala su biti muslimani. 

Turska je vlast nakon osvajanja priznala Katoličkoj 
crkvi »status quo» puštajući je tako da preživljava 
kroz stoljeća. Sjedne se strane smanjivao utjecaj Cr¬ 
kve na vlastite vjernike, a s druge sama islamska dr¬ 
žava više je utjecala politički i civilno na kršćansko 
stanovništvo. Taj utjecaj počinje usvajanjem islam¬ 
skih običaja, te prihvaćanjem mentaliteta i islamske 
vjere. 

Predavač nije propustio navesti ni načine mučenja 
kojima su Turci progonili i ubijali kršćane; vješanje, 
nabijanje na kolac, utapanje u vodu, vezanjem ka¬ 
mena oko vrata te utapanje, vezivanje za repove ko¬ 
nja, batinjanje do smrti, spaljivanje živih, strijelja¬ 
njem iz puške, odsijecanje glave, ubijanje toljagom, 
davljenje, trovanje, izgladnjivanje, zatvaranje u 
tamnice s podlijevanjem vode i slično. 

Po stoljećima broj mučenika je slijedeći: XIV. st. 2; 
XV. st. 11; XVI. st. 52; XVII. St. 33; XVIII. St. 20; XIX. St. 
13. Svega 131 mučenik, od čega je 6 biskupa, 120 
svećenika i 5 novaka - svi su franjevci. 

Drugo izlaganje održao je dr. Jan Mikrut 
iz Beča na temu »Kršćanski mučenici 20. 
stoljeća u Srednjoj Europi s posebnim 
naglaskom na nacionalsocijalizam«. Pre¬ 
davač je govorio o povijesnim okolnosti¬ 
ma koje su dovele do mučeništva, statisti¬ 
kama i podacima o žrtvama toga razdob¬ 
lja. Obradio je sve države Srednje Europe 
i progovorio o previranjima koja su dovela 
do mnogih nedužnih žrtava. 

Dr. Bogdan Pelz iz Praga govorio je o ti¬ 
hom mučeništvu u Socijalističkoj Republi¬ 
ci Čehoslovačkoj u doba komunizma. Po¬ 
jasnio je^ kako je progon katolika u ta¬ 
dašnjoj Čehoslovačkoj bio organiziran u 
sklopu sustava i jasno definiran cilj komu¬ 
nističke vlasti. Katolička crkva u toj zemlji 
trpjela je progone do posljednjeg dana re¬ 
žima. Godine 1948. zabranjene su sve ka¬ 
toličke novine, uslijedili su brojni pretresi 


16. Ne smiju nositi široki pojas. 

17. Izvan svojih kuća ne smiju javno nositi niti križa 
niti svete knjige. 



U Euharistijskom slavlju u župi Krista Kralja u Domaslovcu 9. stude¬ 
noga 2003. sudjelovali su članovi »Molitvene zajednice bi. A. Stepin- 
ca«, prvopričesnici, krizmanici i veliki broj župljana. 

kuća i bezrazložna hapšenja. Tada je i 1.800 crkve¬ 
nih škola oduzeto, a oko 5.500 studenata katoličkog 
uvjerenja protjerano je s fakulteta. Godine 1950.11 
biskupa je suđeno i osuđeno u montiranim procesi¬ 
ma na kazne od 20 do 25 godina. Godine 1951. oko 
3.000 svećenika bilo je u zatvorima. U to doba izvr¬ 
šeno je 240 smrtnih kazni, 8.000 ljudi umrlo je u zat¬ 
vorima, a oko pola milijuna bilo je u zatvorima. 

Dr. Stanislaw Nabywaniec iz Rzeszowa govorio je o 
kršćanskim mučenicima 20. stoljeća u Poljskoj, s po¬ 
sebnim naglaskom na razdoblje od 1944. do 1989. 
godine. U to doba Crkva je za komuniste postala 
glavni problem i glavni neprijatelj. Osnivane su po¬ 
sebne skupine za brisanje svega vjerskog, a Crkvi je 
uskraćena zakonska zaštita. Provođena je sustavna 
ateizacija, a obrazovanje djece i mladih podvrgnuto 
je komunističkoj ideologiji. Svećenici su udaljavani 
iz javnog života, Caritasu je zabranjivan rad kroz 
nametanje velikih poreza, a metoda tlačenja sveće¬ 
nika dovedena je do savršenstva. 


Dr. Božo Goluža govorio je o kršćanskim mučenici¬ 
ma 20. stoljeća s posebnim naglaskom na zemlje 
nekadašnje Jugoslavije. Prema njegovim riječima, 
temeljna postavka komunizma bila je borba protiv 
svega što je religiozno, a prema mišljenju komunis¬ 
tičkih ideologa, Katolička crkva bila je najveći nep¬ 
rijatelj. Brojni društveni položaji bili su nedostupni 
praktičnom vjerniku. Nema točnih podataka, ali se 
barata s brojem od 434 ubijena svećenika na pod¬ 
ručju Hrvatske i 123 na području Slovenije. 

Pod udarcem srpa i čekića stradale su brojne ne¬ 
dužne osobe. Predavač je u nastavku govorio o par¬ 
tizanskim i četničkim zločinima u tijeku 11. svjetskog 
rata i poraća, podsjetivši kako su Titovi partizani i 
preobučeni četnici izvršili nezapamćen genocid na 
Bleiburgu i nakon njega. Nakon rata Tito i partizani 
sustavno rade protiv Katoličke crkve na prostorima 
cijele Jugoslavije, pri tome ne birajući sredstva. 


Zagrebački nadbiskup Alojzije Stepinac u to doba 
oštro reagira kod Bakarića, prosvjedujući protiv 
nepravednih i bezrazložnih hapšenja i smaknuća 
svećenika i vjernika. U svom dopisu Stepinac govori 
o 80 smaknuća dnevno, koja su vršena na tajnim 
mjestima, nakon čega su posmrtni ostaci pokapani 
u masovnim grobnicama. Dr. Goluža govorio je i o 
montiranom procesu protiv kardinala Stepinca, zak¬ 
ljučivši kako je Katolička crkva ostala jedina snaga 
koju komunistički režim nije eliminirao niti podložio. 
Vlč. Ferenc Merkli iz Mađarske nije nazočio skupu, 
ali je poslao izlaganje u kojem izvještava o brojnim 
mučeništvima katolika u Mađarskoj u doba komu¬ 
nističkog režima. 

Dr. Nikola Dogan iz Đakova obradio je temu »Muče- 
ništvo u svijesti drugih religija«, ističući da je bolje 
govoriti o svjedočenju iz vjere i za vjeru, nego samo 
o mučeništvu. Svjedočenje mučeništvu visoko je 
vrednovano u mnogim religijama. Predavač je po¬ 
seban naglasak stavio na mučeništvo u židovstvu i u 
islamu, a govorio je i o šiitskom i sunitskom načinu 
shvaćanja mučeništva, tumačeći pojmove džihada i 
vehabija. 

Dr. Ignaz Steinwender iz Salzburga govorio je o 
svjedočenju u uvjetima pluralizma, istaknuvši da se 
dobiva dojam kako je nevjera sama po sebi razum¬ 
ljiva. Europska kultura stvara dojam prešutne apos- 
tazije s izraženom tendencijom posvjetovnjačenja. 
Predavač je u pokušaju međunarodne zajednice da 
u škole BiH uvede predmet »kultura religija« vidio 
činjenicu da je traganje za istinom, prema mišljenju 
predstavnika međunarodne zajednice, put prema 
netoleranciji. U posljednje vrijeme stvoreno je 
mišljenje da se do kulture dijaloga može doći jedino 
ako se povuče zahtjev za istinoljubljem. Prevladava 
mišljenje da onaj tko postavlja zahtjev za istinom 
nije za dijalog, smatra dr. Steinwender. 

Radni dio skupa završen je plenarnom diskusijom i 
euharistijskim slavljem, koje je u sarajevskoj prvos¬ 
tolnici s brojnim sudionicima simpozija i vjernika 
grada Sarajeva predvodio vrhbosnaski nadbiskup 
kard. Vinko Puljić. /IKA/ 


IZ »SPOMEN ZBIRKE« 

• 6. VIII. 2003. - U kakvoj sam zabludi bio! 
Tek sada razumijem tko si bio i kroz kakve si 
muke prošao u svom zemaljskom životu, ljube¬ 
ći Krista i Crkvu njegovu. 

»In Te, Domine, speravi!« - Miro Miljko 

• 11. kolovoza 2003.- Dragi, blaženi kardi¬ 
nale, moli za sve Bogu posvećene, da živimo 
sveto. Ocu na slavu i za spasenje i posvećenje 
sve Božje djece. To Te mole zahvalne ss. Uršu- 
linke. 



BI. A. Stepinac prati svečani mimohod pred domom Gospodar¬ 
ske sloge u Zvonimirovoj ulici, 16. lipnja 1939. 




24 










U utorak* 10. veljače 2004. 
navršava se 44. obljetnica 
smrti bi. Alojzija Stepinca. 


m m obljetnica smrti 

44abi. Alojzija Stepinca 


Krašićk>župnik Josip Vraneković brižno je bilježio 
zbivanja koja su pratila izdržavanje zatvorske kazne 
nadbiskupa Stepinca u Krašiću, od 5. siječnja 1951. 
do mučeničke smrti, koja je nastupila 10. veljače 
1960. U posebnom spisu naslovljenu »Zadnji dani 
života njegove uzoritosti dr. Alojzija kardinala Ste¬ 
pinca«, napisanom u Krašiću, 26. veljače 1960., 
Vraneković je opisao Kardinalovo umiranje od 6. do 
10. veljače te zbivanje uz Kardinalov ukop. Za ovaj 
broj Glasnika odabrali smo njegov kratki prikaz Kar¬ 
dinalova lika kako ga je predočio krašićkim župljani- 
ma iz teksta zabilježenog u Knjizi župnih oglasa župe 
Krašić za 1960. godinu: 

»Jučer je sahranjen u prvostolnoj crkvi u Zagrebu naš 
Eminencija - kardinal. U petak navečer, kad smo dopre¬ 
mili u katedralu mrtvo njegovo tijelo, bio je tamo dočekan 
upravo onako, kako smo ga i mi ovdje ispratili: s plačem i 



Zagrebački nadbiskup Josip Bozanić, u Zagrebačkoj kated¬ 
rali, na dan domovinske proslave njegova uvrštenja u Zbor 
stožernika Svete Rimske Crkve u subotu 25. listopada, pred¬ 
stavlja se svojim vjernicima u čijem grimizu vjere prepozna 
i sjaj grimiza kojim ga je odjenuo Ivan Pavao 11. 


BI. Alojzije Stepinca mrtav leži u krašićkoj župnoj crkvi. Naizgled 
redovit izgled lica doveo je u zabludu cijelu javnost, kojoj je reče 
no da je izvršena balzamacija mrtva Kardinalovog tijela. 


molitvom. Žalim, što niste smjeli jučer doći u Zagreb, prem¬ 
da je bilo rečeno da će svaki slobodno poći ovom zgodom 
sada kao naš župnik, u svoje ime i u ime svećenika, s koji¬ 
ma sam jučer bio - zahvaljujem Vama - cijeloj župi Krašić, 
što ste kroz osam godina, dva mjeseca i pel dana onako lije¬ 
po primili i čuvali ovdje dragog nam Eminenciju kardinala. 

Posebno Vam zahvaljujem za sve, što ste za nj učinili u zad¬ 
njoj njegovoj bolesti, prigodom smrti i kod ispraćaja u Zag¬ 
reb. Mogu vam reći, da mi je za života Eminencija više puta 
rekao, da se ugodno osjeća, gledajući, kako je ovaj narod 
rodnog mu kraja ostao vjeran Božjoj Crkvi u tolikim teškim 
kušnjama. 

Hvala Vam za sve. Bog je sudac, ali - gledajući njegov život 

- zadnje njegove dane i sate života medu nama, mi se tješi¬ 
mo da gaje Gospodar života rano pozvao, oslobodio trplje¬ 
nja - i nagradio ga za njegovu službu. Bio je Božji u životu - 
i ja sam uvjeren, da je on kod Boga. Bog je sudac - rekao 
sam - i mi sa sigurnošću ne možemo ustvrditi, kakovu je 
sudbinu netko postigao u vječnosti. 

Red je, da se molimo za naše pokojnike, pa kao što ste moli¬ 
li za nj, dok je bio u životu, molite se za nj i sada, ako mu je 
još potrebno Božje milosrđe. Ako mu nije potrebno, Gospo¬ 
din će već nagraditi plod Vaših molitava, onako, kako bude 
najpotrebnije - sigurno na Entinencijine nakane... Sveto je 
živio - sveto je i umro. 

U srijedu - prigodom rekviema - govorit ću Vam više o 
tome. Sada samo velim, daje do zadnjega daha bio pri pu¬ 
noj svijesti. U srijedu u 10 sati prijepodne sam je zatražio, 
da mu podijelim sv. sakramente. Sa svom je strpljivošću 
podnosio sve boli. Sve do pola sala pred smrt nismo mislili, 
da je svršetak blizu. U 13.30 postalo mu teže. Ponavljao je 
samo: »Deo gratias, blagoslovljeno Božje Ime!«, i »Fiat vo- 
luntas Tua! - Budi volja Tvoja!« 

U 14 sati sam je zatražio svijeću... Molili smo krunicu... ses¬ 
tre, ja i on je na čas molio s nama, a onda opet ponavljao 
isto one uzdahe. Zadnja mu je riječ bila: »Fiat voluntas Tua! 

- Budi volja Tvoja!« - i još 3 daha, pa je ispustio dušu. 
Bogu je služio, Boga je prizivao - i uvjeren sam da ga je 
Božja pravda nagradila u onaj čas.« 

Duhovna oporuka 
kardinala Stepinca 

Mojim dragim dijecezanima! 

Nedokučiva providnost Božja postavila me je bila prije 
mnogo godina vama za pastira. Znam, da je u ono 
doba bilo u našoj dijeeezi mnogo učcnijih svećenika 
od mene. Znam, da ih je bilo i mnogo kreposnijih od 
mene. Znam, da ih je bilo mnogo zaslužnijih od mene, 
jer ja sam tada bio svećenik tek tri i pol godine, nepoz¬ 
nat svemu svijetu. I kad se sada nakon svega toga pi¬ 
tam, zastoje Bog upravo mene odabrao za tu zadaću, 
onda moram odgovoriti ono, što veli sveti Pavao apos¬ 
tol u poslaniei korinćanima: »Sto je ludo pred svije¬ 
tom izabra Bog, da posrami mudro, i što je slabo pred 
svijetom, izabra Boga da posrami jako; i što je neple¬ 
menito pred svijetom i prezreno, izabra Bog, i ono, što 
nije, da uništi ono što jest, da se ne hvali nijedan čovjek 
pred Bogom«. (1 kor 1,27 -29) 

Prošlo je od dana moga izbora mnogo godina. Sve su 
one bile burne i teške, i konačno slomile moju životnu 
snagu. Osjećam, da dugo već neću boraviti medu 
vama. Ja sam si duboko svijestan da nisam bio bez 
pogrješaka. Tim manje, kad apostol sveti Ivan piše: 
»Ako kažemo, da grijeha nemamo, sami sebe varamo, i 
istine nema u nama«. (Iv 1,8) Ako sam dakle kome što 
krivo učinio, iskreno ga molim za oproštenje. A svima 
onima, koji su meni bilo što krivo učinili u životu, od 
sveg srea opraštam. Inače ne bih bio dostojan stupiti 
pred krista Spasitelja, koji je i na križu molio za svoje 
ubojiee: »Oče oprosti im, jer ne znaju što čine!« (Lk 
23,34) 

Na rastanku pak s vama, moji dragi dijeeezani, smat¬ 
ram potrebnim, da vam stavim na sree nekoliko riječi, 
koje neka budu kao moja duhovna oporuka. Želim 
naime i nakon smrti učiniti što mogu, da odvratim od 
vas pogibelji, koji vam prijete, i umnožim vašu sreću, 
koliko je to moguće u ovoj dolini suza. Smatram to tim 



Nadbiskup Franjo Seper. 30, dan poslije Blaženikove smrti, 
predvodi za nj, rekvijem u Zagrebačkoj katedrali 



Kardinal Franjo Kuharić blagoslivlje zemne ostatke SI. 
Božjega Alojzija Stepinca nakon ekshumacije, dovršene 
23. lipnja 1994. 


više potrebnim, što vi, dragi moji dijeeezani, sačinja¬ 
vate dobar dio hrvatskog naroda, u koji me je Božja 
providnost postavila da radim, pa što kažem vama, ko¬ 
ristit će i svima ostalima. 

1 11 našu su se sredinu uvukli bezbožni ljudi, koji 
i ako su bili ništavna manjina (kad ovo pišem, 
niti dva postotka), dočepavši se vlasti, sve su po¬ 
duzeli, da istrijebe ime Božje iz vaših duša, i da vas 
učine, vele, blaženim i bez Boga. A ja vam, dragi moji 
dijeeezani, u času, kada odlazim s ovoga svijeta, mo¬ 
ram reći na sve te pokušaje ono, što je o takvim voda¬ 
ma rekao Izaija prorok: »Narode moj, zavodnici su 
tvoje vode. Oni kvare tijek tvojoj stazi«. (Iz 3,12) Zar 
niste nikada čuli, što kaže Bogom nadahnuti pjesnik? 
»Ako Gospod ne gradi kuće, uzalud se muče, koji je 
grade. Ako Gospod ne čuva grada, uzalud bdije, koji ga 
čuva«. (Ps 126,1) Htjeti biti sretan bez Boga, znači 
graditi babilonski toranj, čija je gradnja svršila za gra¬ 
ditelje pometnjom jezika i rasapom širom svijeta. Talzo 
će sasvim sigurno biti i u buduće! Svaki pokušaj, izgraditi 
kulturu, civilizaciju, sreću jednog naroda bez Boga, znači 
zapečatiti njegovu vremenitu i vječnu propast. Zato, dra¬ 
gi moji dijeeezani, ono što je sveti Pavao doviknuo Fi- 
lipljanima to i ja dovikujem vama na rastanku: »Stojte 
čvrsto u Gospodinu!« (Fil 4, 1 ) Samo u Bogu je vaša sre¬ 
ća i vremenita i vječna. Izvan Boga ne ostaje ništa nego 
propast. 

BI. Ivan XXIII. najavio je beatifikaciju kardinala Stepin- 
ca. kad je u zadušnicama za njega održanima u bazilici 
sv. Petra u Vatikanu, 18. veljače 1960., rekao »da će u 
milosti i svjetlu Gospodnjem razviti svoju zaštitu nad ci¬ 
jelim kardinalskim zborom, kojem služi na osobitu čast, 
kao i nad cijelom Crkvom«. 

Zar nije i izgubljeni sin iz Evanđelja mislio, da će biti 
sretan, kad napusti oea? Otišao je pun blaga iz očinske 
kuće. A onda? »Rado bi bio utišao glad svoju mahuna¬ 
ma, što su jele svinje; ali mu ih ih nitko nije davao«. 
(Lk 15,16) Ljudi dakle, koji preziru Boga i vas hoće 
udaljiti od Boga i učiniti sretnim bez Boga, degradirat 
će vas konačno na nivo ispod životinja. Rad je njihov 
proklet od Boga, kao št© je i razumljivo, jer »se Bog ne 
da ismjehivati!« (Gal 6,7), i na koneu \njesto blažen¬ 
stva, koje obećavaju, neće moći pružiti ni onaj mini¬ 
mum, koji je potreban za egzistenciju nijemih životi¬ 
nja. Da ovo nisu prazne riječi, sjetite se samo poratnih 
godina onamo od 1945. dalje, kad je jedna, po prirodi 
bogata zemlja, morala godinu za godinom prosjački 
žito, da ne izumre od gladi. Vidite li obećani raj na 
tome svijetu bez Boga, i krutu stvarnost? Lako će biti 
uvijek, jer je riječ Božja neprevarljiva. A kaže prorok: 
»Nado Izraelova: Gospođe! Svi, koji Te ostave, posra- 
mit će se; koji odstupe od tebe, zapisat će se u prah. Jer 
ostaviše izvor vode žive, Gospođa«. (Jer 17,13) 

2 Taj veliki i dobri Bog nije napustio čovjeka na¬ 
kon pada u raju zemaljskom, makar je čovjek to 
zaslužio. Nego je tako ljubio svijet, daje poslao 
Sina svojega, da spasi svijet, kao što veli apostol: »Koji 
nas izbavi od vlasti tame i premjesti u kraljevstvo Sina 
ljubavi svoje«.(Kol 1,13) To kraljevstvo je Crkva Kris¬ 
tova, Crkva Katolička, stara toliko, koliko i kršćanska 
vjera. Ona nije mijenjala svoje nauke ni za dlaku, nego 
naučava i danas ono, što je primila od svetih apostola. 


Ona ima, kao što znadete, svoje sjedište u Rimu i imat 
će ga do konca svijeta. Tu je sjedio prvi Namjesnik 
Isusa Krista u upravi Crkve, sveti Petar. Tu sjede i nje¬ 
govi nasljednici, Pape. A vi znadete, što je Isus rekao 
Petru: »Ti si Petar, i na toj stijeni sagradit ću Crkvu 
svoju, i vrata paklena neće je nadvladati«. (Mt 16,18) 
Pravilo je dakle: »Gdje je Petar, tamo je i Crkva Kristo¬ 
va«. 

Ostanite dakle, dragi moji dijecezani, pod svaku cijenu, 
pa ako treba i uz cijenu života, vjerni Crkvi Kristovoj, 
koja ima na čelu Petra, Papu za poglavara . Vi znadete, 
da su očevi i djedovi naši prolili kroz stoljeća potoke i 
rijeke krvi, da si sačuvaju blago svete vjere katoličke i 
da ostanu vjerni Crkvi Kristovoj. Vi ne biste bili dos¬ 
tojni imena svojih otaca, kad bi se dali otrgnuti od pe¬ 
ćine, na kojoj je Krist sagradio Crkvu. Godine 1941. 
mi smo se spremali, da svečano proslavimo 1.300 go¬ 
dišnjicu svojih prvih veza sa Svetom Stolicom. Rat je 
omeo našu nakanu za tu proslavu. Ali niti rat, niti mir, 
niti sreća, niti nesreća, ne smije nas pokolebati u našoj 
odlučnosti, da ostanemo vjerni do smrti Crkvi Kristo¬ 
voj. Moramo biti kao Izraelci na vodama Babilona: »A- 
ko zaboravimo tebe, Jeruzaleme, neka se preda zabo¬ 
ravi desnica naša!« (Ps 136,5) Kad bi se dakle ikada 
našao u vašoj sredini netko, bio on laik ili svećenik, 
koji bi ma samo i na čas kolebao u toj stvari, neka mu 
je daleko kuća od vas! Možda ćete reći, da prestrogo 
sudim? Ja bih bio vaš najveći neprijatelj, kad bih vam 
sakrivao istinu. Kad ovako govorim, govorim radi va- 
šega najvećeg dobra. Zar nije sam Isus upozorio: »Gle¬ 
dajte, da vas tko ne prevari«. (Mt 24,4) Biti naime od¬ 
rezan od Crkve, znači biti odrezan od Krista, koji je 
glava Crkve. Biti odrezan od Krista znači biti odsječen 
od čokota kao loza. Sto mu je onda sudbina takvom 
čovjeku, nego ono, što veli Isus na Posljednjoj Večeri: 
»Tko u Meni ne ostane, izbacit će se napolje kao loza, i 
osušit će se, i skupit će je, i u oganj baciti, i gorjet će«. 
(Iv 15,6) Vjernost dakle do groba Crkvi Katoličkoj! 



Božji narod u Zagrebačkoj katedrali u molitivi i sabranosti prati 
ukopne obrede bi. Alojzija Stepinca 

3 Život bi u obitelji bio težak, kad ne bi 
bilo majke. Crkva je jedna velika Božja 
Obitelj. Bog seje pobrinuo za Majku te 
Obitelji, a to je Blažena Djevica Marija, Majka 
Božja i Majka naša. 

Dragi moji dijeeezani! Naši su očevi i djedovi 
upravo posijali Marijinim crkvama čitavu na¬ 
šu domovinu. Njezin sveti lik stajao je na boj¬ 
nim zastavama naših preda, kad su polazili u 
boj »za krst časni i slobodu zlatnu«. Pred Nje¬ 
zinim su svetim likom klečali raskajani, moleći 
od Boga oproštenje grijeha po zagovoru One, 
koja je »utočište gri-ješnika«. U Nju su stavlja¬ 
li svoje nade u svim teškim časovima i osobno¬ 
ga i narodnoga života. Nastavite tradiciju svojih 
otaca , na što vas uostalom bez prekida opomi¬ 
nju i vrhovni poglavari Crkve, kao vrhovni 
učitelji vjere. Ako budete uvijek iskreno štovali 
i ljubili Bogorodicu, onda će se i na vama ispu¬ 
niti ono, što veli Mudrac: »Tko ćasti mater 
svoju, sabire blago«. (Sir 3,4) Samo komunis- 
tićko bczboštvo, koje je odbacilo svaki stid, 
bilo je u stanju, kad seje doćepalo vlasti u na¬ 
šoj domovini, da ćak u školske udžbenike uvr¬ 
sti besramnu hulu protiv Bogorodice, koju 
sam im uostalom spočitnuo već 1946. na poz¬ 
natom nazovi-sudu, kad su se ponadali, da će 
jednim potezom pera izbrisati Katoličku Cr¬ 
kvu iz naše domovine. Ne dao Bog, da ikada 
itko od vas pode tragom tih nesretnika u hulje- 
nju Bogorodice! Za takvoga će vrijediti riječ is¬ 
toga Mudraca: »Tko ogorčava život materi 
svojoj, proklet je od Gospoda«. (Sir 3,16) 

4 Konačno, jer je Bog ljubav, kao što veli 
apostol, ljubite se medu sobom! Poma- 
žite se uvijek bratski medu sobom! Bu¬ 
dite jedno srce ijedna duša! Ali ljubite i nepri¬ 
jatelje svoje, jer je zapovijed Gospodnja. »Tada 
ćete biti djeca Oca svojega nebeskoga, koji 
pušta da sunce Njegovo izlazi nad dobre i zle i 
daje da daždi na pravedne i grješnike«. (Mt 
5,45) Neka vas od te ljubavi prema neprijate¬ 
lju ne odvrate opačine njegove. Drugo je čov¬ 
jek, drugo jc opačina njegova. Čovjek je, veli 
sveti Augustin, djelo Božje, opačina je djelo 
ljudsko. Ljubi ono, što je Bog načinio, a ne 
ono, što je čovjek načinio. 

5 Sjetite se kadkada u molitvama i mene, 
svoga pastira u teškim vremenima, da 
mi Gospodin bude milostiv. Ja se na¬ 
dam, da će mi milosrdni Isus dati milost, da 
mogu uvijek u nebu moliti za sve vas, dok 
bude svijeta i trajala naša dijeceza, da svi pris- 
pijete k cilju, za koji vas je Bog stvorio. 

U Krašiću, 28. svibnja 1957. 

+ Alojzije kard. Stepinac, 
nadbiskup zagrebački 


Molitva vjernika 


Pomolimo se Bogu, Ocu svemogućem, 
koji je sa Sinom svojim Gospodinom 
našim Isusom Kristom i Duhom Svetim 
kruna Svih Svetih, da bolje i više zaži- 
vimo svoju vjernost Isusu Kristu i nje- 
govu Evanđelju._ 


1. Bože, Oče naš, koji si nas 3. listopada 1998. obra¬ 
dovao proslavom blaženoga mučenika i ispovijedaoca 
Alojzija Stepinca: daj da i našom založenijom surad¬ 
njom - što prije doživimo i njegovu svetačku proslavu. 

MOLIMO TE! 

2 . Da svi mi, u zajednici sa svojim pastirima, zaživimo 
temeljnu lozinku nadbiskupa zagrebačkoga Alojzija 
Stepinca: »U tebe se, Gospodine, uzdam, ne daj da 
budem postiđen dovijeka!« 

MOLIMO TE! 

3 . Crkva Božja u nas, to jest svi vjernici, svaki u svom 
zvanju, u zajednici s papom našim Ivanom Pavlom i 
nadbiskupom našim kardinalom Josipom - sprema se 
na svoju Drugu zagrebačku sinodu: daj da nam ciljevi 
te sinode postanu svima sve jasniji te se založimo svim 
srcem u cijelom svome životu ostvarivati ih. 

MOLIMO TE! 

4 . Vapijemo k Tebi, Bože, Oče naš, za sve naše obitelji: 
osobito za mlade bračne parove da odluče - brojnijim 
potomstvom - postati što prije i obitelj, s dostojnim sta¬ 
nom i prikladnim građanskim zaposlenjem. 

MOLIMO TE! 

5 . Za sve vjerne obitelji da u vjernosti ustraju do smrti, 
i za obitelji koje muče i teži obiteljski problemi: da 
znaju da je uzajamna vjernost i snošljivost temeljni 
zahtjev obiteljskoga života. 

MOLIMO TE! 

6 . Za sve mlade ljude da uz suradnju svih koji sudjelu¬ 
ju u njihovu rastu - radosno i založeno, stičući nao¬ 
brazbu, steknu i zdravo religiozno uvjerenje te posta¬ 
nu nada i uzdanica naše budućnosti. 

MOLIMO TE! 

7 . Za državne poglavare, političare, zdravstvene rad¬ 
nike, ekonomiste, prosvjetare, građevinare i sva druga 
građanska zanimanja: da uvijek imaju pred očima da 
bez sređenih i uredno zbrinutih uvjeta života u domo¬ 
vima nema ni prave domovine. 

MOLIMO TE! 

8. Za sve naše pokojnike, da ih molistivo primiš u svoje 
vječno zajedništvo života s tobom, Oče, Sine i Duše 
Sveti, te i nas sve na kraju našega zemaljskoga života 
obdariš istom radošću vječnoga života. 

MOLIMO TE! 


PO KRISTU GOSPODINU NAŠEM. AMEN 

Nadbiskup Josip Bozanić - Kardinal 


Na svečanom konzistoriju na Trgu Sv. Petra u 
Rimu, papa Ivan Pavao II. kreirao je 30 novih kardi¬ 
nala te im podijelio kardinalski šešir. Među njima 
je zagrebački nadbiskup i predsjednik HBK Josip 
Bozanić, dok je ime jednoga kardinala Papa zadržao 
u tajnosti. Naslovna crkva novokreiranog kardinala 
Josipa Bozanića je Papinska hrvatska crkva sv. Jero¬ 
nima u Rimu. Na konzistoriju je jedna od molitvi 
vjernika moljena na hrvatskome jeziku, a na konzis¬ 
toriju, uz hrvatske biskupe, sudjelovali su hodočas¬ 
nici iz Zagrebačke i Riječke nadbiskupije, te Krčke 
biskupije. Bili su i predstavnici hrvatske Vlade. 
Nadbiskup Bozanić rođenje 20. ožujka 1949. godi¬ 
ne u Rijeci, od oca Ivana i majke Dinke rođene Val- 
ković. Osnovnu školu pohađao je u Vrbniku na otoku 
Krku, a klasičnu gimnaziju u Pazinu, gdje je maturi¬ 
rao 1968. godine. Iste jeseni započinje filozofsko- 
teološki studij u Rijeci, ali ga je u polovici akadem¬ 
ske godine morao prekinuti zbog odsluženja vojne 
obveze. Po odsluženju vojne obveze nastavlja bo- 
goslovski studij u Rijeci, a završava ga u Zagrebu, 
gdje je diplomirao na Katoličkome bogoslovnom 
fakultetu. 

Krčki biskup Karmelo Zazinović je ga zaredio za 
svećenika 29. lipnja 1975. godine u Krku. Iste je 
godine imenovan biskupskim tajnikom. Tu je slu¬ 
žbu vršio od 1975. do 1976. i od 1978. do 1979. 
godine. U međuvremenu od 1976. do 1978. bio je 
župni vikar u Malom Lošinju, te upravitelj župe 
Veli Lošinj. 

U to vrijeme upisao je i postdiplomski studij na Ka¬ 
toličkom bogoslovnom fakultetu u Zagrebu gdje je 
1979. godine postigao diplomu magistra teologije u 
dogmatskoj specijalizaciji. Biskup ga šalje na daljnji 
studij u Rim, gdje je kao pitomac Papinskog hrvat¬ 
skog zavoda sv. Jeronima nastavio studij teologije 
na Gregorijanskom papinskom sveučilištu i potom 
crkveno pravo na Lateranskom sveučilištu te posti¬ 
gao diplomu licencijata iz crkvenog prava. Po pov¬ 
ratku iz Rima imenovan je kancelarom Biskupskog 
ordinarijata 1986., a 1987. godine generalnim vika¬ 
rom Krčke biskupije. Od 1988. do 1997. godine 
predaje dogmatsku teologiju i crkveno pravo na 
Teologiji u Rijeci. Kad je godine 1987. osnovana 
Komisija Justitia et pax BKJ, bio je uz predsjednika 
biskupa Srećka Badurinu potpredsjednik Komisije. 
Tu je dužnost obnašao do 1993. godine. 

Papa Ivan Pavao II. imenovao ga je biskupom koad- 
jutorom krčkim 10. svibnja 1989. godine. Za bis¬ 
kupa ga je zaredio kardinal Franjo Kuharić u krčkoj 
katedrali 25. lipnja 1989. godine. Službu biskupa 
koadjutora obavlja do 14. studenoga 1989., kada 
postaje dijecezanski biskup krčki. Za vrijeme bo¬ 
lesti nadbiskupa metropolita Riječko-senjskog dr. 


Antona Tamaruta bio je od 5. lipnja 1996. do 22. 
studenog 1996. godine apostolski administrator ri- 
ječko-senjske nadbiskupije. U Biskupskoj konfe¬ 
renciji obavlja razna zaduženja. Od 1889. do 1997. 
godine bio je predsjednik Vijeća za laike. U više 
mandata član je Biskupske komisije za Papinski hr¬ 
vatski zavod sv. Jeronima u Rimu. Više je puta 
predstavljao našu Biskupsku konferenciju na zasje¬ 
danjima biskupskih konferencija po raznim zemlja¬ 
ma Europe, kao i u međukonferencijskim tijelima. 
Kad je 1993. ustanovljena Hrvatska biskupska kon¬ 
ferencija bio je u svim mandatima član Stalnog vije¬ 
ća HBK. Od početka je član, a od 1996. i predsjed¬ 
nik Komisije HBK za odnose s državom. U to su 
vrijeme sklopljeni međunarodni ugovori između 
Svete Stolice i Republike Hrvatske. 



Isusovci s krašićkim župnikom J. Vranekovićem u posjetu 
župnoj kući u Krašiću, gdje je umro kardinal Stepinac, na 
prvu obljetnicu njegove smrti. 10. veljače 1961. (sliku 
poklonio Drago žic) 


Zagrebačkim nadbiskupom imenovan je 5. srpnja 
1997. godine, a službu zagrebačkog nadbiskupa i 
metropolita preuzeo je 4. listopada 1997. godine. 
Iste je godine izabran za predsjednika Hrvatske bis¬ 
kupske konferencije. Godine 2002. ponovno je 
izabran za predsjednika HBK. Godine 1998. kao 
zagrebački nadbiskup i predsjednik HBK pozdravio 
je Svetog Oca u Zagrebu za njegovog drugog apos¬ 
tolskog pohoda Hrvatskoj, a u Mariji Bistrici u obre¬ 
du beatifikacije zamolio je Svetog Oca da kardinala 
Alojzija Stepinca proglasi blaženim. Na blagdan bla¬ 
ženog Alojzija Stepinca, 10. veljače 2002., najavio je 
Drugu nadbiskupijsku sinodu i započeo pripremu. 
Sudjelovao je u Rimu na obim Posebnim biskup¬ 
skim sinodama za Europu 1991. te 1999. godine. 
Na drugoj Sinodi izabran je i od Ivana Pavla II. pot¬ 
vrđen za člana Posebnog vijeća za Europu pri Taj¬ 
ništvu Biskupske sinode u Rimu. Godine 2001. 

izabran je za prvog potpredsjednika Vijeća europ¬ 
skih biskupskih konferencija. Član je Kongregacije 
za bogoštovlje i disciplinu sakramenata i Papinskog 
vijeća za laike. 

Nadbiskupijska i domovinska proslava uvrštenja u 
Kardinalski zbor Svete Rimske crkve zagrebačkog 
nadbiskupa Josipa Bozanića proslavljena je u petak 
24. listopada svečanom akademijom u Zagrebačkoj 
katedrali te sveačnim euharistijskim slavljem u su¬ 
botu 25. listopada. 

Misnom je slavlju pribivalo preko 6.000 vjernika, a 
predvodio ga je kardinal Bozanić zajedno s vrhbo¬ 
sanskim nadbiskupom kardinalom Vinkom Pulji- 
ćem, novim apostolskim nuncijem u Hrvatskoj 
nadbiskupom Fr3nciscom Javierom Lozanom, hr¬ 
vatskim biskupima i više stotina dijecezanskih i re¬ 
dovničkih svećenika. 

Obraćajući se okupljenim vjernicima, kardinal Bo¬ 
zanić rekao je da želi biti poput glinene posude koja 


je ispunjena svjetlom, čiju snagu i sjaj očituju vjer¬ 
nici, jer, pojasnio je, bilo koja služba u Crkvi dana je 
da se očituje Božja ljubav i slava; jer bilo koji stožer 
nema svoje ispunjenje ni smisao, ako na okupu ne 
drži dragocjen sadržaj koji omogućuje življenje. 
Spomenuo je i dragocjeno blago kojega se spomen 
čuva u zagrebačkoj prvostolnici, kazavši da glas kar- 
dinalata progovara iz prekogroblja u likovima bla¬ 
gopokojnih kardinala Franje Kuharića i Franje Se- 
pera, u blaženom kardinalu Alojziju Stepincu, kao i 
u ostalim časnim prethodnicima sve do kardinala 
Jurja Haulika. No, posebni sjaj toga blaga ste baš vi, 
živo Kristovo tijelo, spremni za križne putove i nav¬ 
ještaj Života bez kraja. 

Uredništvo Glasnika, članovi »Molitvene zajednice 
bi. Alojzije Stepinac« i Blaženikovi štovatelji česti¬ 
taju novom hrvatskom kardinalu i raduju se sveko¬ 
likom napretku Zagrebačke nadbiskupije i Crkve u 
Hrvata. 


Hrvatsko nacionalno hodočašće u Vječni Grad 


Više tisuća hrvatskih hodočasnika okupilo se u 
petak poslije podne 7. studenoga u patrijahalnoj 
bazilici Sv. Marije Velike kako bi zajednički zahva¬ 
lili Bogu na milostima iskazanim prema hrvat¬ 
skom narodu u tijeku pontifikata pape Ivana Pavla 
11. Svečano misno slavlje predvodio je zagrebački 
nadbiskup kardinal Josip Bozanić zajedno s veći¬ 
nom hrvatskih biskupa, koji predvode hodočašće 
svojih biskupija, te brojnim svećenicima. Prije 
mise bio je duhovno-meditativni program kao 
uvod u misno slavlje. 

U uvodu mise okupljene je pozdravio predsjednik 
Organizacijskog odbora hodočašća riječki nadbis¬ 
kup Ivan Devčić, preporučivši da se molitve u tije¬ 
ku hodočašća posvete slozi za Domovinu te njezin 
duhovni i materijalni napredak. 

Na misi je propovijedao potpredsjednik Hrvatske 
biskupske konferencije zadarski nadbiskup Ivan 
Prenđa, koji je dao povijesni presjek povezanosti 
Svete Stolice i hrvatskog naroda još od 7. stoljeća: 
»Djeca smo Crkve od sedmoga stoljeća. Prihvatili 
smo Kristovo Evanđelje i dičimo se vjernošću naših 
otaca Petrovu nasljedniku. Ostali smo, i trajemo, 
na prostorima nama najdražima na svijetu jer 
smo, poput Marije, sve događaje naše kršćanske 
povijesti pohranjivali i prebirati u svojim srcima. 1 
ne samo neka od pokoljenja. Sva dosadašnja hr¬ 
vatska pokoljenja!«. Nadalje, zadarski se nadbis¬ 
kup osvrnuo na nedavni Papin pohod Hrvatskoj te 
podsjetio na njegove riječi upućene hrvatskom na¬ 
rodu kojima nam je Mariju stavio kao uzor naše 
vjernosti Kristu: »On, apostol, pastir i prorok naše¬ 
ga vremena, kao nitko drugi, može s motrišta, 
odakle se vidi lice Crkve i obrisi suvremene civili¬ 


zacije, procijeniti potrebe Crkve i svijeta. Zato je 
šaljući poruku cijeloj Crkvi progovorio posebno 
nama. Htio nas je ohrabriti u našoj vjeri, ojačati u 
našem apostolskom žaru, i utvrditi u zajedništvu i 
vjernosti Crkvi. Dao je svojoj Crkvi koja je u Hrvat¬ 
skoj cijeli jedan program za sadašnjost i budućno¬ 
st. Sjetimo se tog programa: Marija, kao i na Pede- 
setnicu, kroz stoljeća, nastavlja biti duhovno na¬ 
zočna s vjernicima i s njima zajedno moliti za izljev 
darova Duha Svetoga na Crkvu koja se suočava s 
izazovima svoga vremena. Stoga je Crkva pozvana 
računati na nju u svom poslanju, jer ona moli za 
Crkvu i s Crkvom.« 

Stoga je zadarski nadbiskup pozvao hodočasnike 
da im i ubuduće Marija bude uzor i to kroz molitvu 
i euharistiju te da u hrvatskim marijanskim sve¬ 
tištima mole za Svetog Oca, Domovinu, slogu i za¬ 
jedništvo. »Da bismo zaista bili pouzdani suradnici 
Kristovi zajedno s Marijom, pozvani smo prihvatiti 
njezin put rasta u vjeri i vjernosti. Svi mi, obitelji i 
pojedinci, naši mladići i djevojke, osobe posveće¬ 
nog puta, svećenici i biskupi Crkve. Slušati Riječ 
Božju i opsluživati je, uvijek je najispravniji put 
autentičnog kršćanina. Svoju vjeru svi mi hranimo 
Otajstvima vjere, posebno Euharistijom i sakra¬ 
mentom Pomirenja. Molitva je također stup naše¬ 
ga duhovnog života i apostolata«, poručio je nad¬ 
biskup Prenđa. 

Bazilika Sv. Marije Velike usko je povezana s Cr¬ 
kvom u Hrvatskoj, jer je u toj bazilici svoju mladu 
misu slavio blaženi kardinal Alojzije Stepinac. 

Više do deset tisuća hrvatskih hodočasnika, koji su 
sudjelovali na hrvatskome nacionalnom hodo- 

čašću u Rim, zahvalilo je u subotu 8. studenoga u 
bazilici Sv. Petra u Vatikanu euharistijskim slav¬ 
ljem Bogu za dar pape Ivana Pavla 11. o 25. obljet¬ 
nici njegova pontifikata te ujedno zahvalilo Papi 
na njegova tri pohoda našoj domovini. Hodočasni¬ 
ci su obnovili zavjet svoje vjere i na grobovima 
apostolskih prvaka utvrdili svoju vjernost rimskoj 
Crkvi. Euharistijsko slavlje u zajedništvu s hrvat¬ 
skim nadbiskupima i biskupima, nekadašnjim 
apostolskim nuncijem u RH nadbiskupom Giulijom 
Einaudijem te više stotina svećenika, predvodio je 
zagrebački nadbiskup kardinal Josip Bozanić. 

Ustvrdivši kako je taj susret u bazilici Sv. Petra vr¬ 
hunac nacionalnog hodočašća u Rim, kardinal Bo¬ 
zanić je u propovijedi rekao: »Hodočasteći danas u 
Rim donosimo ovamo svoju povijest, svoju narod¬ 
nu i crkvenu baštinu, svoje teškoće, molitve i ra¬ 
dosti, zahvaljujući za dar Kristova namjesnika na 
zemlji«. Kardinal Bozanić potom je spomenuo Pa¬ 
pine riječi izgovorene davne 1979. godine u tijeku 
nacionalnog hodočašća Hrvata u Branimirovoj go¬ 
dini u Rim, pozivajući se na tri Papina naglaska, a 
to su vjernost Isusu Kristu i Evanđelju, ljubav i oda¬ 
nost Hrvata prema Petrovoj stolici te ljubav, oda¬ 


Brestje na Blaženikovu grobu 

Svakog 1 □. u mjesecu u našoj Zagrebačkoj ka¬ 
tedrali posebno je svečano, jer okupljeni vjerni¬ 
ci slave sv. Misu i svoje molitve i potrebe za us- 
lišanjem upućuju Bogu po zagovoru blaženog 
Alojzija Stepinca. 

U ponedjeljak, 10. studenoga 2003., na taj 
dan u svečanom misnom slavlju sudjelovala je i 
Župa Dobrog Pastira iz Brestja, predvođena 
prečasnim gospodinom župnikom Brankom Pi- 
cekom, dekanom vugrovečko-sesvetskim. 
Svečano misno slavlje, koje je predvodio preč. 
Adalbert Rebić, uveličali su svojim pjevanjem 
dječji zbor i zbor mladih Župe Dobrog Pastira. 
U ostalim dijelovima liturgije (čitanja, molitve) 
također su sudjelovali vjernici laici iz te župe. 
Na sv. Misi mogli su se vidjeti i vjernici župe u 
tradicionalnim prigorskim narodnim nošnjama. 
Nakon sv. Mise održan je kratki koncert, na ko¬ 
jem su nastupili: Kulturno-umjetnička udruga 
Staro Brestje, Dječji zbor Župe Dobrog Pasti¬ 
ra i Zbor mladih Župe Dobrog Pastira. Zajedni¬ 
ca (»malo stado») Dobrog Pastira strpljiva je i 
dugotrajno se stvarala. 

Dana 15. siječnja 1977. godine kardinal Franjo 
Kuharić odobrio je i potpisao osnutak ove župe. 
Župljani su prvu svetu Misu slavili 25. prosinca 
1980. godine u privatnoj kući. Za prvog župnika 
imenovan je tadašnji sesvetski kapelan, vlč. 
Branko Picek, koji je već 23 godine župnik ove 
župe. Župa dobiva naziv »Dobrog Pastira» 


nost i pobožnost Hrvata prema Mariji: »Ovu tros¬ 
truku vjekovnu vjernost koja je i danas aktualna za 
naš život pretvorimo sada u osobnu i zajedničku 
odluku i obećanje. Na prvome nacionalnom hodo¬ 
čašću u vječni grad u novom tisućljeću i prvom na¬ 
cionalnom hodočašću u Rim od kad nam je Bog 
podario slobodu u samostalnoj i međunarodnoj 
priznatoj državi Hrvatskoj, obnovimo, predragi 
vjernici, Veliki zavjet vjernosti Isus Kristu, Crkvi i 
Majci Božjoj.« 

Na misi su znakovite darove prinijeli predstavnici 
pojedinih biskupija odjeveni u narodne nošnje uz 
pratnju tamburica, Između ostaloga prinesen je 
pretisak Senjskoga glagoljskog misala iz godine 
1493., medalja s likom kardinala Alojzija Stepinca 
i lik Gospe Maslinske, rad zadarskih benediktinki. 
Pjevanje je predvodio mješoviti zbor sastavljen od 
više crkvenih zborova. 

Nakon mise uslijedila je audijencija sa Svetim 
Ocem u dvorani Pavla VI., u kojoj je Papa dočekan 
pjesmom hrvatskih hodočasnika i uzvicima »Ivane 
Pavle«, a pozdravne riječi uime okupljenog mno¬ 
štva uputio mu je kardinal Bozanić. 


19B4. godine. Dolaskom nove hrvatske vlasti 
župa dobiva primjereno zemljište za gradnju cr¬ 
kve. Radovi su započeli u travnju 1992. godine, 
a 7. svibnja 1995. godine kardinal Franjo Kuha¬ 
rić blagoslovio je novu crkvu. 

Od Uskrsa 1999. do danas sv. Mise i aktivnos¬ 
ti župe događaju se u bogoslužnom prostoru 
nove crkve. 

Konkretan angažman vjernika laika u našoj župi 
shvaćamo kao služenje Bogu i čovjeka Kako 
god to bilo teško, to je nešto najljepše. Župa je 
stoga i prepoznatljiva kao župa u kojoj se očitu¬ 
je velika zauzetost vjernika laika. Naime, u župi 
postoji nekoliko zajednica koje se aktivno uklju¬ 
čuju u pastoralni rad župe. To su ministrantska 
zajednica, liturgijska zajednica, karitativna za¬ 
jednica, molitvena zajednica i tehnička ekipa 
koja se brine o uređenju, čišćenju i održavanju 
crkve. 

Ono što nas posebno raduje i ohrabruje jest či¬ 
njenica da su naše bogatstvo mnogobrojna dje¬ 
ca i mladi naše župe. 

Budući da u našoj župi aktivno djeluje zajednica 
štovatelja »Blaženi Alojzije Stepinac«, raduje¬ 
mo se što će se u 2004. godini u crkvu ugraditi 
moći blaženog Alojzija Stepinca. 
lako je crkva iznutra i izvana potpuno uređena, 
u 2004. godini dobit ćemo i veliki kip blaženog 
Alojzija Stepinca, kardinala, ispred ulaza u cr¬ 
kvu, koji će je dodatno obogatiti. 

Nenad Marković, član tajništva ŽPV 

Mons. Batelji nagrada Jastrebarskog za životno djelo 


U sklopu proslave Dana grada 
Jastrebarskog u četvrtak 13. stu¬ 
denoga, među troje nagrađenih 
žitelja grada, nagradu za životno 
djelo grada Jastrebarskog dobio 
je promicatelj postupka za prog¬ 
lašenje blaženim i svetim zagre¬ 
bačkog nadbiskupa i kardinala 
Alojzija Stepinca, vršitelj službe 
rektora u Dječačkom sjemeništu 
na Salati u Zagrebu mons. dr. Ju¬ 
raj Batelja. Nagrada mu je dodi¬ 
jeljena na svečanoj sjednici 
Gradskoga vijeća pod predsjeda¬ 
njem gradonačelnika Borisa Kle- 
menića, a u obrazloženju se navo¬ 
di da je dr. Batelja, »unatoč znan¬ 
stvenom doktoratu kojim je 
uvršten u uglednike svjetskog 
glasa, uvijek bio i ostao prije sve¬ 
ga svećenik i duhovni otac omi¬ 


ljen u puku koji mu je vjerovao i 
kojem je on ostajao vjeran« i »sto¬ 
ga nagrada za životno djelo grada 
Jastrebarskog tek je mali dug za 
sve veliko što je učinio Jaski, sla- 
vetićko-svetojanskom kraju, a 
posebice Crkvi u Hrvata kao vo¬ 
ditelj postulature za proglašenje 
kardinala Alojzija Stepinca blaže- 
nikom.« 

Uz istraživalački rad u prikuplja¬ 
nju i predstavljanju dokumenta¬ 
cije za Stepinčevu beatifikaciju, 
zatim znanstvene radove s teo¬ 
loškog područja, u obrazloženju 
nagrade navedeni su i radovi koje 
je dr. Batelja posvetio svome za¬ 
vičaju: Mato Paljug prorok pri- 
gorske vrleti (1991.) o svećeniku 
žrtvi komunističkog progona, 
Rastoki u svjetlu vjere i povijesti 


(1996.) o povijesti rodnog sela i 
zavičaja, Slavetićkom i svetojan- 
skom kraju u pohode, bilješke i 
zapisi za vrijeme »Umjetničke ra¬ 
dionice« prigodom srebrne Mise 
(2000.), Stepinčevim stopama po 
rodnome kraju (2003.) i dr. 
Jednoglasnu odluku gradskog 
poglavarstva i obrazloženje na¬ 
grade brojni su uzvanici nazočni 
na svečanoj sjednici Gradskog vi¬ 
jeća grada Jastrebarskog, u kino 
dvorani u Jastrebarskom, popra¬ 
tili dugim pljeskom. 

U ime nagrađenih zahvalio se 
prof. Stjepan Nino Skrabe, reži¬ 
ser i pisac, a nagrada za životno 
djelo tom je prigodom uručena i 
umirovljenom glazbeniku Stanku 
Filkoviću. 



Dijamantni jubilej 
s. Mirjane Kukuljan 


S. Mirjana Kukuljan i gosp. Ivan Štrukelj razgledaju 
20. studenog 2003. spomen zbirku bi. Alojzija Stepinca 


U četvrtak 20. studenoga 2003. po¬ 
hodila je »Spomen zbirku bi. A. Ste¬ 
pinca« s. Mirjana od Djeteta Isusa, 
karmelićanka, iz Družbe Božansko¬ 
ga Srca Isusova. Dovela je »svog 
osobnog« vozača s nakanom da i on 
razgleda izložbu o bi. Alojziju. Gos¬ 
podin Ivan Štrukelj član je karita¬ 
tivne udruge »Biskup Lang«, a s. 

Mirjana je vjerna pomoćnica u tom 
djelu ljubavi prema bližnjemu. 

Dok je gospodin vozač razgledavao 
izložbu, s. Mirjana je zapisala u knji¬ 
gu dojmova sljedeće: »Kada god ov¬ 
dje vidim sliku crkve Marije Po¬ 
moćnice na Knežiji, uvijek se rado 
sjetim bi. kardinala Alojzija Stepinca. On je osnovao 
Marijinu kongregaciju za djevojke. Kada je sve učinio 
da dođe do gradnje crkve, ja sam kao kongreganisti- 
ca, za gradnju crkve skupljala novac po Zagrebu. 
Činili smo to s velikim oduševljenjem. A ove godine, 
8. prosinca 2003., slavim 60 godina svoga redov¬ 
ničkog zavjetovanja. BI. Alojzijeje sve učinio da dođe 
do osnutka Hrvatske provincije i Novicijata u Hrvat¬ 
skoj (naša glavna kuća je u Belgiji). 

Imala sam iznimnu sreću da je euharistijsko slavlje 
predvodio dragi naš Nadbiskup, a ja sam tada polo¬ 
žila svoje prve zavjete. Iz njegove svete ruke primila 
sam križ i krunicu.« 


Sestra Mirjana rođena je 24. travnja 1920. u Kraljevi¬ 
ci (Hrv. Primorje) u pobožnoj obitelji s petero djece - 
iz koje su 4 duhovna zvanja: pokojna s. Jelena, brat 
Željko koji je umro kao sjemeništarac, brat Josip Ku¬ 
kuljan, isusovac, te sestra Mirjana. 

U Družbu Karmelićanki Božanskoga Srca Isusova u 
Zagrebu stupila je i prve zavjete položila 8. prosinca 
1943. u prisutnosti zagrebačkog nadbiskupa dr. Aloj¬ 
zija Stepinca, koji je sve poduzeo da se u Hrvatskoj 
utemelji Provincija i hrvatski novicijat ove Družbe. 
Toga je dana prve zavjete položilo pet sestara, a njih 
tri još su žive. 

Do vječnih zavjeta 1948. godine s. Mirjana radila je s 
djecom, a onda je bila vratarica, ekonoma, savjetnica 
i poglavarica u Hrv. Leskovcu. 

Potom je u Zagrebu bila provincijalna ekonoma i u to 
vrijeme Družba je utemeljila filijalu u SI. Brodu, gdje 
je s. Mirjana postala poglavaricom. Tu je s vlč. Mar¬ 
kom Majstorovićem radila na evangelizaciji obitelj¬ 
skog apostolata i upoznala Schonstattsku obitelj, 
poznatu po osobitoj pobožnosti prema Majci Božjoj 
pod nazivom »Triput divna«. Tu zajednicu i pobožno- 
st s. Mirjana je još bolje upoznala dok je 12 i pol godi¬ 
na bila zamjenica vrhovne tajnice Družbe u Nizozem¬ 
skoj. 

Ona i danas okuplja obitelji i posvećuje ih Mariji Maj¬ 
ci Triput Divnoj. U župi Markuševec, pokraj Zagreba, 
započela je šenštatski apostolat za našu Zagrebačku 
nadbiskupiju. Kruna tog rada bila je vidljiva u nedje¬ 
lju 16. studenoga 2003. u Dječačkom sjemeništu u 
Zagrebu, kad se na zasjedanju šenštatskih obitelji 
okupilo preko 700 vjernika. Sv. Misu s posvetom ho¬ 
dočasničkih slika Majke Triput Divne slavio je naš 
zagrebački nadbiskup i kardinal Josip Boznaić. 

Treća objetnica smrti kardinala 
Franje Kuharica 

Prisjećajući se treće obljetnice smrti blago¬ 
pokojnog kardinala i zagrebačkog nadbiskupa 
Franje Kuharića, hrabrog svjedoka kršćan¬ 
skih istina i branitelja ljudskih prava, donosi¬ 
mo njegov odlomak iz homilije koju je održao u 
katedrali na 32. obljetnicu smrti kardinala 
Stepinca, 10. veljače 1992. 

»Kakva će biti Hrvatska? Da bi Hrvatska bila 
blagoslovljena domovina za svakog svog gra¬ 
đanina, u njezin se život moraju opet vratiti 
neprolazne vrijednosti koje su bile bačene na 
smetlište povijesti. Moral ne smije biti odba¬ 
čen nego usvojen u život, u upravu, u zakone, 
u sudove, u sve ljudske odnose. 

Pravna država ne može se graditi bez objek¬ 
tivnih uvijek vrijednih moralnih načela. Ta su 
izražena najjednostavnije i najshvatljivije u 
Deset Božjih zapovijedi. Božje su zapovjedi 
najsigurnija zaštita čovjeka, obitelji i cijele 
ljudske zajednice. One su jamstvo slobode, 
prava i mira 1 One isključuju svaku nepravdu i 
nasilje, svako tlačenje i izrabljivanje, svako 
poniženje ljudske osobe! 

Na tim načelima građena država Hrvatska 
bit će blagoslovljena zemlja istinskog nap¬ 
retka. Taj je program bio trajno prisutan u 
mislima i porukama Sluge Božjega Alojzija 
Stepinca. Poštivanje njegove žrtve nas ob¬ 
vezuje da to prihvatimo.« 


S. Mirjana nije se umorila činiti dobro. Veliki je pro¬ 
motor Molitvene zajednice BI. A. Stepinac. Godinama 
dolazi na svetu misu u katedralu svakog 10-og u mje¬ 
secu. Sitna, bojažljiva, krhka po tijelu, ali stasita i 
snažna po djelima koja čini. Čestitamo joj Jubilej, mo¬ 
limo još snage za dijeljenje ljubavi i dobrote, a od 
Gospodina da pošalje još takvih radnika u svoj poma¬ 
lo zapušteni vinograd. Hvala Vam, sestro Mirjana, za 
svjedočanstvo života koji gori za svetu Crkvu i napose 
za brojne svećenike kojima ste kroz ove godine tiha, 
ali snažna potpora. 


Uslišanja i ozdravljenja: Ana P. - Zag¬ 
reb (Sesvete); Ana ŠTIFTER - Zagreb; Gorda- 
na VUČKOVIĆ - Zagreb; Zdravko VERVEGER 
- Zagreb (Vrapče); Zdenka Veršec - Zagreb; 
Ivan MUŽIĆ-Split 


Obavijest čitateljima Glasnika 

Donosimo popis knjiga koje je o Blaženom Aloj- 
ziju Stepincu objavila Postulatura za njegovo 
proglašenje blaženim i svetim, a svaki ih čitatelj 
Glasnika može naručiti na adresu Postulature: 
Kaptol 31,10000 Zagreb: 

BATEUA J., Najljepše Mariji Misli blagopo¬ 
kojnog kardinala-nadbiskupa Alojzija Stepinca 
o štovanju Majke Božje, Zagreb, 1990. 
BATEUA J., Živjeti iz vjere. Duhovni lik i pas¬ 
tirska skrb kardinala Alojzija Stepinca, izd. 
NDS, Zagreb, 1990. 

Sluga Božji Alojzije Stepinac (kratki ilustrirani 
životopis), Zagreb, 1995. 

ALOJZIJE KARDINAL STEPINAC, nadbis¬ 
kup zagrebački, Propo-vi-jedi, govori, poruke 
1941-1946, (uvod napisali dr. J. BATEUA i dr. 
C. TOMIĆ), Zagreb, 1996. 

ALOJZIJE-VIKTOR STEPINAC, Pisma iz su- 
žanjstva (1951 -1960), (predgovor: mons. J. 
BOZANIC, nadbiskup zagrebački; uvod, bi¬ 
lješke i predmetno kazalo napisao dr. J. 
BATEUA), Zagreb, 1998. 

BARBOUR H. - BATEUA J., Svjetlo na putu ži¬ 
vota. Duhovni životopis blaženog Alojzija kardi¬ 
nala Stepinca, nadbiskupa zagrebačkoga, muče¬ 
nika (uvodno slovo: kard. Franjo KUHARIC, 
nadbiskup zagrebački u miru), Zagreb, 1998. 
Alojzije STEPINAC, nadbiskup zagrebački, Pro¬ 
povijedi, govori, poruke (1934. - 1940.) Prire¬ 
dio i predgovor napisao: dr. Juraj BATEUA; 
proslov: dr. Ante MATEUAN, Zagreb, 2000. 
Crna knjiga o grozovitostima komunističke vla¬ 
davine u Hrvatskoj (priredio dr. J. BATEUA), 
Zagreb, 2000. 

»MOLITVENA ZAJEDNICA 
BLAŽENOG ALOJZIJA 
STEPINCA« 


Već četvrtu godinu djeluje "Molitvena zajed¬ 
nica blaženog Alojzija Stepinca". To je skupi¬ 
na katoličkih vjernika. Do sada se u zajednicu 
uključilo oko 3.500 molitelja, koji žele ponaj¬ 
prije molitvom, praćenom savjesnim kršćan¬ 
skim životom, pridonijeti vlastitoj osobnoj du¬ 
hovnoj formaciji, a time duhovnoj i moralnoj 
obnovi Crkve u Hrvata i samog hrvatskog na¬ 
roda, na temeljima 14-stoljetne katoličke 
baštine. 

Tko može postati i što čini član molitvene za¬ 
jednice "Blaženi Alojzije Stepinac?" 

Svaki se kršćanin može uključiti u Zajednicu 
"BLAŽENI ALOJZIJE STEPINAC", koja promiče 
molitveni život, duhovne vrijednosti, i širi 
Kristovu ljubav u sva područja javnoga živo¬ 
ta, kako je to činio i bi. Alojzije. 

Prijavnica se može naručiti na sljedećoj adresi: 


Zajednica štovatelja 

BLAŽENI ALOJZIJE STEPINAC 

10000 Zagreb, Kaptol, 31 
tel. (01) 481-1781; 468-0426; 
fax.: (01) 468-0722 

Svaki štovatelj blaženog Alojzija Stepinca uključen 
u ovu molitvenu zajednicu moli: 

- za čast i proslavu Isusa Krista i Katoličke crkve 

- za čvrstoću osobne vjere i vjernosti Isusu Kristu i 
Crkvi 

- za svoje osobne nakane i potrebe 

- za domovinu Hrvatsku i svakog čovjeka 

- za očitovanje i potvrdu svetosti bi. Alojzija Ste¬ 
pinca u postupku njegove Kauze za proglašenje sve¬ 
tim 

Uz molitvu, svaki štovatelj bi. Alojzija Stepinca uk¬ 
ljučen u ovu molitvenu Zajednicu svojim radom 
nastoji: 

- savjesno obavljati svoje svakidašnje obveze 

- svjedočiti kršćanske istine u privatnom i javnom 
životu 

- surađivati s Postulaturom u promicanju 
Blaženikova glasa svetosti 

- sudjelovati svakog 10. u mjesecu u slavlju sv. 
Mise ili molitvenom sastanku 

- darom i žrtvom pridonositi za uspješan dovršetak 
postupka za proglašenje svetim bi. Alojzija Stepinca 

S vjerom u Općinstvo svetih, za potrebe svoje i bra¬ 
će ljudi, osobito za ozdravljenje bolesnih i obraće¬ 
nje nevjernika, moli zagovor bi. Alojzija Stepinca, 
biskupa i mučenika s nakanom što skorijeg njegova 
proglašenja svetim. 

Molitvena zajednica u Splitu 

Djelovanje Zajednice štovatelja »Blaženi Aloj- 
zije Stepinac« u Splitu je započelo 10. trav¬ 
nja 2001. godine slavljenjem svete mise u 
crkvi Gospe od Dobrića, u čemu je posebno 
razumijevanje iskazao župnik don Marko Ću- 
belić. On, premda sav založen u djelovanju 
Caritasa u Splitu, potrudio se pomoći nam u 
prvim koracima i djelovanju molitvene zajed¬ 
nice. 

Prije svete mise molimo krunicu i litanije. U 
prvim okupljanjima, svakog 10-og u mjesecu, 
bilo nas je od 15 do 20 članova zajednice. 
Nakon pola godine, taj broj se udvostručio (s 
napomenom da bi na Stepinčevo bilo i do 70 
članova]. Svaku svetu misu služio je drugi 
svećenik. 

U prvih godinu dana lako smo osiguravali sve¬ 
ćenike, ali je poslije to išlo sve teže i teže. 
□bratili smo se za pomoć u Nadbiskupijski 
ordinarijat, ali nismo uspjeli ostvariti neki 
značajniji pomak. Štoviše, sugerirano nam je 
da se ta misna slavlja (svakog 10-og] provo¬ 
de u svakoj župi (25 župa] zasebno (jer da se 
taj dan odvode vjernici iz tih župa u crkvu 
Gospe od Dobrića). 

Kad smo o tome obavijestili članove koji su 
dolazili svakog 10-og u mjesecu u crkvu Gos¬ 
pe od Dobrića (smještenu u centru grada 
Splita), oni su iskazali želju da se i dalje mis¬ 
na slavlja 10-og održavaju u toj crkvi. Stoga 
smo i nadalje nastavili s redovnim mjesečnim 
misnim slavljem u istoj crkvi, Gospe od Dob- 
rića. 

Međutim, problem osiguranja misnika nije bio 
riješen, pa smo rješenje pronašli u sprem¬ 
nosti župnika don Ivana Sučića i don Josipa 
□ukića u crkvi sv. Križa u Splitu. Oni su se 
spremno odazvali molbi i odlučili u crkvi sve¬ 
tog Križa slaviti misu s posebnom nakanom 
za proglašenje svetim blaženog Alojzija Ste- 
pinca. 

Zbog promjene mjesta slavljenja Mise, u prva 
tri do četiri mjeseca, smanjio se broj članova 
na svetoj misi. No, na Misi 10. rujna ove go¬ 
dine, zapažen je dolazak većeg broja članova 
(bilo nas je pedesetak). 

Sigurno da broj članova zajednice u Splitu 
daleko nadilazi broj onih koji se svakog 10-og 
u mjesecu okupljaju u crkvi sv. Križa. Zato se 
i nadamo da će se oni u sve većem broju 
okupljati, a to, nadam se, neće smanjiti broj 
vjernika koji se toga dana okupljaju u svojim 
župnim crkvama. 


Najzad, ističemo da je Zajednica štovatelja 
»Blaženi Alojzije Stepinac« sudjelovala u pro¬ 
cesiji na blagdan sv. Duje ove godine. Nakon 
toga rodila se želja i potreba da zajednica os¬ 
tvari svoju zastavu i natpise. 

Želim napomenuti da nas u medijskom pred- 
stavnjanju glede najave svete mise svakog 
10-og u mjesecu, korektno prate radio Split, 
Hrvatski katolički radio i Radio Marija. 
Nažalost, naš lokalni list »Slobodna Dalmaci¬ 
ja« gotovo nas potpuno bojkotira (iako najav¬ 
ljuje druga crkvena događanja-misna slavlja). 
U Splitu, 17. rujna 2003. godine 

Željko Vukasović 

Novogradišćani - članovi 
Zajednice bi. Alojzija Stepinca 

Molitvena zajednica Blaženog Alojzija Stepinca, od listo¬ 
pada ove godine, ima svoje članove i u župi Bezgrješnog 
začeća Blažene Djevice Marije u Novoj Gradiški. Na po¬ 
ticaj kapelana, vlč. Gorana Kovačevića, prvi put su se 
sastali 10. listopada 2003., znajući koliko se žarko Bla- 
ženik molio Mariji i koliko je rado molio krunicu. Zato je 
zajednica i formirana u listopadu, mjesecu Gospine kru¬ 
nice. Zajednica sada, u početku, broji 35 članova. Sas¬ 
tajat će se svakog 10. u mjesecu na svetu misu i molit¬ 
vu krunice, a poslije toga program će nastaviti na molit¬ 
venom sastanku u dvorani. 

Uz svoje svakodnevne obveze koje žele obavljati savjes¬ 
no, članovi Zajednice će živjeti Radosnu Riječ u obitelji, 
na radnom mjestu, u okruženju u kojem borave, molit će 
za Lijepu našu i svakog brata čovjeka, a prvenstveno na 
čast Spasitelja i Otkupitelja, Isusa Krista, za Crkvu, za 
osobnu vjeru i duhovni rast. Promicat će glas svetosti 
bi. Alojzija, štovati Mariju kojoj se blaženi Alojzije rado i 
puno molio, pa je jednom prilikom i sam rekao da je 
»Marija Majka naših duša, dva puta. Prvi puta kad je po 
tijelu rodila Isusa, život svijeta, a drugi puta, kad je svo¬ 
jevoljno pristala na krvavu žrtvu Isusovu na križu, koji je 
ondje umro za grijehe svega svijeta«. 

Višnja Mikić 


IZ »SPOMEN ZBIRKE« 

• 30. IX. 2003. - Vođeni Božjom pravič¬ 
nošću, štujući Crkvu koja je u kontinuitetu ču¬ 
vala i očuvala, vodila hrvatski narod kroz sto¬ 
ljeća, spoznajemo pošteno i realno svoju povi¬ 
jest, kako bi mi nas i našu djecu, građane ove 
lijepe Domovine, uveli u sretniju i radosniju 
budućnost. - Stožerni brig. Stanko Krulić 

POVIJESNI KUTAK 


BI. Alojzije Stepinac, prijatelj slovenskih planina 


U nedjelju, 14. prosinca 2003. otvorena je u Ljublja¬ 
ni, u crkvi franjevačkoga samostana nakon svečane 
euharistije koju je predvodio mons. dr. Juraj Batelja, 
postulator za proglašenje svetim bi. Alojzija Stepin- 
ca, izložba o životu i radu, zatočen ju i smrti, te prija¬ 
telju slovenskog naroda i slovenske zemlje, zagre¬ 
bačkog nadbiskupa i kardinala Alojzija Stepinca. 
Osim što je u različitim prigodama života, kao pri¬ 
godom smrti nadbiskupa Jegliča i biskupa Gnidov- 
ca, prigodom euharistijskog kongresa u Ljubljani i 
drugim zgodama pohađao Sloveniju, i što je za vri¬ 
jeme Drugog svjetskog rata spasio, dao utočište i 
prehranjivao na stotine slovenskih svećenika i de¬ 
setke tisuća slovenskih građana, nadbiskup Stepi¬ 
nac je volio ljepotu slovenske zemlje, osobito nje¬ 
nih planina. Donosimo stoga u ovom broju Glasni¬ 
ka zabilješku o njegovu usponu na vrh Triglava i 
fotografija s njegovog boravka u Sloveniji. 

BI. Alojzije Stepinac kao zagrebački nadbiskup, ali i 
kao nadbiskup koadjutor više je puta odmor proveo 



Penjući se prema Kredarici, nadbiskup Stepinac 
je pokazao izvrsnu kondiciju pokazujući i ovdje 
da se ne boji strmina i da ga privlače visine 


u Sloveniji, u Svetom Križu kod Jesenica. Tako je u 
Svetom Križu boravio i u kolovozu 1936. 

Iz Svetoga Križa poduzimao je kraće i dulje izlete u 
okolicu. Tako je u nedjelju 2. VIII. 1936., u pratnji 
ljubljanskog biskupa, dr. Rožmana, svoga školskog 
druga iz Germanicuma dr. Senečeka i župnika iz 
Svetog Križa Krašna, pošao na vrh Triglava. Najpri¬ 
je su iz Mojstrane krenuli kroz dolinu Vrata u Alja- 
žev dom, gdje su prenoćili i drugi dan ujutro slavili 
sv. Misu. 

U ponedjeljak 3. VIII. su se sa sjeverne strane po¬ 
peli po dosta teškom putu, do planinarskog doma 
na Kredarici. Još istog popodneva, oko 5 sati, nad¬ 
biskup Stepinac stigao je do Aljaževa stupa na vrhu 
unatoč magli i vihoru, koji je u to vrijeme bjesnio u 
Alpama. Toga je dana bilo na planinama mnogo tu¬ 
rista iz Hrvatske, koji su nadbiskupa koadjutora sr¬ 
dačno pozdravljali. Divili su se i čudili kako je nad¬ 
biskup s lakoćom i vještinom rutiniranog planinara 
prelazio teške staze. 



U pratnji svojih domaćina, ljubljanskog bisku¬ 
pa, dr. Rožmana, svoga školskog druga iz Ger¬ 
manicuma dr. Senečeka i župnika iz Svetog Kri¬ 
ža Krašna, Nadbiskup Stepinac se uspinje pre¬ 
ma vrhu Triglava 

Poslije ručka i kraćeg odmora uputio se nadbiskup 
u 2 sata poslije podne iz Kredarice na vrh Triglava, 
uz brojnu pratnju, te je za sat i četvrt, uvijek izvrsno 
napredujući po žicama i klinovima, dosegao vrh 
Triglava. Zbog velike magle i slabog vremena, pog¬ 
led s vrha nije bio osobit, ali je bilo zadovoljstvo što 
su se oči mogle napojiti željenih prirodnih ljepota. 
Nadbiskup i koadjutor je i prespavao na Kredarici, 
a u utorak ujutro odslužio sv. Misu u kapelici na 
Kredarici i povratio se preko Staničeve kuće kroz 
Kot u Mojstranu, svjež i čil. 

Nadbiskup Stepinac 
i najsiromašniji 

Dana 10. siječnja 1936. bi. Alojzije Stepinac 
je, kao nadbiskup koadjutor, otvorio i posve¬ 
tio dom za majke i dojenčad u Mošinskoga 
ulici br. 47 u Zagrebu. Toj su svečanosti pri¬ 
sustvovale brojne gospođe, članice doma za 
majke i dojenčad. Bili su nazočni mnogobrojni 
predstavnici civilnih i vojnih vlasti, crkveni 
dostojanstvenici i predstavnici brojnih zag¬ 
rebačkih kulturnih i civilnih društava. 

Svojom prisutnošću i pruženom pomoći nad¬ 
biskup Stepinac je želio posvjedočiti kršćan¬ 
sku ljubav prema majkama i dojenčadi, uklju¬ 
čujući se među plemenite ljude i dobrotvore 
koji su i na taj način očitovali ne samo svoju 
kršćansku solidarnost nego i osjećaj za na- 
josnovnije ljudske potrebe. 



Za vrijeme pohoda na Triglav, nadbiskup 
Stepinac promatra ljepotu Božje prirode 



Nadbiskup Alojzije Stepinac s o. Poglajenom, isusovcem, nakon ručka s nezaposlenim radnicima 
prigodom uskrsne svete pričesti, u Zagrebu, 13. ožujka 1938. 

DOKUMENTI 


Postulatura za proglašenje svetim blaže¬ 
nog Alojzija Stepinca pripremila je za ti¬ 
sak knjigu izvornih dokumenta i svjedo¬ 
čanstava o djelovanju zagrebačkog nad¬ 
biskupa, blaženog Alojzija Stepinca, za 
vrijeme 2. svjetskog rata i u poratnom 
razdoblju. 

Po završetku 2. svjetskog rata dogodile su 
se u Jugoslaviji, uvođenjem komunističke 
diktature, velike nepravde i progoni Ka¬ 
toličke crkve. Tražili su se razlozi i povo¬ 
di, a često puta izmišljali i planirali, da se 
na koljena pred bezbožnu vlast baci Ka¬ 
tolička crkva. No, ta je Crkva imala hrab¬ 
re, odlučne i jasne pastire. U njihovu sta¬ 
vu preživjeli su i Crkva i hrvatski narod 
jednu od najjačih, sudbonosnih, prekret¬ 
nica u svojoj povijesti. 

Ovdje donosimo odlomke triju dokume¬ 
nata koji svjedoče o pomoći koju je nad¬ 
biskup Stepinac pružio progonjenim Ži¬ 
dovima u NDH. Sastavili su ih djelatnici 
Međunarodnog Crvenog križa u Ženevi. 
Kad arhivi te ustanove budu dostupni 
proučavanju, vjerujemo da će i svjetska i 
domaća javnost konačno istinitije govori¬ 
ti o bi. Alojziju. 

Objavljujemo i pismo bi. Alojzija Stepinca 
Okružnom sudu u Osijeku 1959. 

1 Molba za pomoć progonjenim Židovima - 
Kad je u Nizozemskoj i drugim zemljama za¬ 
počeo progon Židova, nadbiskup Stepinac je 16. 
prosinca 1938. uputio pismo Prvostolnom kapto¬ 
lu zagrebačkom, u kojem je zaiskao za pomoć 
progonjenim Židovima: 

»Kako Vam je dobro poznato, uslijed zakona 'za ču¬ 
vanje rase' mora iz Njemačke i Austrije iseliti veliki 
broj pripadnika židovskog naroda, ponajčešće bez 
ikakvih novčanih sredstava i bez određenog cilja. 
Mnogi od njih su pokršteni i pripadnici katoličke 
Crkve. Takovi se u sve većem broju obraćaju ova¬ 
mo za pomoć ili zagovor. Činimo im koliko može¬ 
mo, da dobiju produženje boravka ili vizum za pu¬ 
tovanje u druge države. No sve to nije dosta. Broj 
takovih koji se na nas obraćaju svakim je danom ve¬ 
ći. Osim toga sada se obraćaju ne samo za interven¬ 
cije nego i za novčanu pomoć (...). 

Vama je, prečasna Gospodo, poznato da zagrebački 
nadbiskup u današnjim prilikama nipošto nije u 
stanju da sam pomogne sve što bi ovim nesretnici¬ 
ma bilo od potrebe. Treba pomoći i s drugih strana. 



Nadbiskup Stepinac razgleda izložbu na Zagre¬ 
bačkom Velesajmu (»Zboru«), 2. travnja 1938. 


Zato sam htio da se s Vama posavjetujem što da se 
učini.« Zatim je konkretizirao slijedeće prijedloge: 
»1. Koji bi od preč. gospode kanonika mogao i bio 
voljan da toj akciji bude na čelu? i 2. Da li bi bilo 
zgodno da se upute pismene molbe, u prvom redu 
pokrštenim Židovima, da prema mogućnostima 
pridonesu novčana sredstva za ovu akciju.« (sv. 
CVIII, str. 3140.) 

2 Molba za pomoć židovskim izbjeglicama - 
Kako se povećavao broj i umnažala bijeda pri¬ 
došlih židovskih izbjeglica u Hrvatsku, nadbis¬ 
kup Stepinac je 31. prosinca 1938. osnovao Akci¬ 
ju za pripomoć izbjeglicama i stavio je pod svoju 
zaštitu. 

Da bi ublažio bijedu i teško stanje tih prognanika, 
on je na adrese uglednijih građana katolika upu¬ 
tio oko 298 pisama slijedećeg sadržaja: 

Zagreb, dne 11. januara 1939. 
Poštovani gospodine! 

Uslijed žestokih i nečovječnih progona morao je 
veliki broj ljudi ostaviti svoju domovinu. Ti su jad¬ 
nici ostali ne samo bez domovine nego i bez sred¬ 
stava za život. Lutaju po svijetu da nađu zemlju 
koja će im dati mogućnosti da stvore sebi i svojima 
novu organizaciju. Velik broj takovih boravi privre¬ 
meno u Jugoslaviji. Mnogi su od njih sa ženom i 
djecom. Njihova je tragika teška, a bijeda neopisi¬ 
va. 

Nadbiskup Stepinac slavi Euharistiju na euharistijskom 
kongresu u Petrinji, 15. kolovoza 1939. 


Svaki se dan obraća na nas veliki broj takovih emig¬ 
ranata tražeći savjeta, intervencije, preporuku, pri¬ 
pomoć u novcu ili naravi. Ima među njima i inte¬ 
lektualaca, i takovih koji su negda dobro stajali. 
Naša je kršćanska dužnost da im pomognemo. Sto¬ 
ga držim za potrebno obratiti se na ljude dobra srca 
i plemenitih osjećaja s molbom za pripomoć spo¬ 
menutim bijednicima. Slobodan sam obratiti se i 
na Vas, Poštovani Gospodine, kao člana naše Cr¬ 
kve, koji ćete najbolje shvatiti tragiku ovih ljudi bez 
doma, bez sredstava, bez pravoga cilja, da dadete 
svoju potporu fondu koji će biti upotrebljen u kori¬ 
st emigranata. 

Molim da na priloženom listu označite svoj dobro¬ 
voljni mjesečni doprinos, kojim ćete podupirati 
ovu tako potrebnu akciju.« 

3 Prijetnje nadbiskupu Stepincu zbog ponoći 
Zidovima - Nakon odašiljanja gore navedeno¬ 
ga pisma protiv nadbiskupa Stepinca šireni su 
pamfleti puni mržnje i prijetnje smrću. 

Jedan od takvih prijetećih pisama i pamfleta, koji 
je potpisao nepoznati »Hrvat nacionalista«, iz 
Zagreba, u siječnju 1939., prožet je sljedećim rije¬ 
čima prijetnji i mržnje: 

»Sabiranje milodara za gladne i bijedne vrlo je lije¬ 
pa kršćanska pojava i prvi puta vidim, da se je jed¬ 
noj takovoj akciji stavio na čelo sam naš zagrebački, 
odnosno hrvatski Nadbiskup, davši si truda da 
lično upućuje apele na pojedince. 

Za koga se je ali sa tolikom kršćanskom ljubavlju 
zauzeo tako aktivno naš dobri g. Nadbiskup? Za Zi¬ 
dove i k tome još Zidove tuđince!!! (...). G. Nad¬ 
biskup smatra 'kršćanskom dužnošću' pomagati 
onom narodu čija je vjera u najvećoj opreci sa poj¬ 
mom ljudske časti; čija vjera niječe sve pojmove kr¬ 
šćanske etike i morala; čija vjera odgaja svoje pri¬ 
padnike u najvećoj i najkrvoločnijoj mržnji napra¬ 
ma svim kršćanima (...). 

Pod prijetnjom najtežih kazna zahtjeva vjera od Zi¬ 
dova, da ne smiju pomagati kršćanima ni u najvećoj 
bijedi, pa makar isti krepali (njihov originalni iz¬ 
raz), jer baš radi uništenja kršćana i svih nežidova 
dozvoljava, dapače propisuje im vjera nekažnjivo 
lihvu, prevaru, pljačku, krivu prisegu, pa čak i uboj¬ 
stvo.« 

1 u takovom bijesu nastavlja i na kraju završava taj 
na više stranica tiskani pamflet: »1 kao što je Isus 
Krist bičem istjerao Zidove iz hrama Božjeg, tako 
će i u novom duhu preporođeni narodi istjerati iz 
svojih sredina sve nenacionalne ili nekrštene, nosili 
na grudima potajno Davidovu Zvijezdu ili javno 
svećenički ornat.« 

Iz ovog pisma zrači mržnja i bijes nacizma, koji će 
ubrzo s njemačkim trupama zakoračiti u Hrvatsku. 
Već se osjeća dah pogubne nauke, koja najavljuje 


novi poredak, poredak utemeljen na mržnji svega i 
svakog koji nije tvoje krvi i rase. No nadbiskup Ste¬ 
pinac se ne da prestrašiti. Ljubav je jača od mržnje. 
Ne ljubav čovječanska, nego ljubav Kristova, koja je 
u srcu nadbiskupa Stepinca razlivena snagom Duha 
Svetoga, snagom Duha Isusa Uskrsnuloga. Nikakvi 
napadi, izrugivanja, prijetnje neće ga pokolebati da 
Kristovu ljubav posvjedoči, kao istiniti i pravi apos¬ 
tol Evanđelja ljubavi. 

4 Uvrede nadbiskupu Stepincu zbog pomaga¬ 
nja židovskim izbjeglicama - Radi osnivanja 
fonda za pomoć židovskim izbjeglicama Nadbisku¬ 
pa je napao i dr. Vladimir Cicak u »Novoj Hrvat¬ 
skoj« od 8. veljače 1939. U članku pod naslovom: 
»Budimo na čistu - Hrvatski narod i židovska emig¬ 
racija«, predbacio je Nadbiskupu, premda ne navo¬ 
di izričito njegovo ime, njegovo zauzimanje za ži¬ 
dovske emigrante. Nakon što je spomenuo kako se 
židovske izbjeglice favorizira pri namješten ju, a oni 
se često pri tome služe i himbama, dr. Cicak spoči¬ 
tava: »Kraj takovih nezdravih pojava usuđuju se u 
zadnje vrijeme stanovite osobe apelirati na kršćan¬ 
sku ljubav prema bližnjemu, tražeći od Hrvata, da 
novcem pomažu emigraciju u hrvatskoj narodnoj 
zajednici. Stanoviti pojedinci dobivaju pismene 
molbe, a i usmeno se na njih obraćaju stanovite 
osobe, tražeći, da prema svojim novčanim silama 
pomognu Zidove, koji su emigrirali u hrvatske kra¬ 
jeve.« 

5 Prijetnja smrću nadbiskupu Stepincu zbog 
pomaganja Zidovima - Nadbiskupa Stepinca 
nisu spriječile prijetnje zbog toga što je štitio i po¬ 
magao ugrožene ljude. Nakon pisma upućenog u 
svrhu sakupljanja sredstava za pomoć židovskim 
emigrantima, on je primio nepotpisano pismo, na¬ 
pisano u Zagrebu 6. ožujka 1939., u kojem nepot- 

BL Alojzije Stepinac prigodom pohoda Subotici, 
16. veljače 1939. 

pisani »katolik« odobrava napad hrvatskih naciona¬ 
lista na nadbiskupa Stepinca, čudeći se »što se on 
zauzima za Zidove (komuniste) a ne za svoj narod«. 

Nadbiskup je i ovom prigodom očitovao jasan, sebi 
svojstven, neustrašiv stav prema svakom pokušaju 
uplitanja svjetovne vlasti u crkvene poslove. Ostao 
je odrješit i pri svakom pokušaju da državna vlast 
nameće svoja rješenja, kako je to bilo i u pitanju 
Nadbiskupova protivljenja da Poglavnik imenuje 
svojega kandidata za župnika župe sv. Marka u Zag¬ 
rebu. Njegovo neprihvaćanje diktata naišlo je na 
sramotne uvrede sačuvane u pismu koje mu je u 
svibnju 1942. uputio djelatnik vlasti. Iz opširnog 
uvredljivog pisma navodimo samo ovo: »Vi se da¬ 
nas opirete njegovoj želji, a Poglavnikova želja mo¬ 
rala bi biti Vaša zapovijed (...). Upozorujem Vas 
(...) jer ćete jako žaliti poslije (...). Pazite što će do¬ 
živjeti bogoslovi - svećenici i Vaša preuzvišenost. 
Sve posljedice sebi pripišite.« 

6 Svjedočanstvo o pomoći koju je Zidovima 
pružio nadbiskup Stepinac - Vlč. Ivan Salić, 
tajnik, zabilježio je u Nadbiskupskom dnevniku sli¬ 
jedeće svjedočanstvo: »Za emigrante /Zidove, op. 
J.B./ ustanovljeno je društvo - podporno - pod 
predsjedanjem samoga Nadbiskupa. Pisana su pis¬ 
ma bogatijim, napose krštenim Zidovima, koja je 
pisma potpisao sam Nadbiskup. Lijepo se skupilo 
financijskih sredstava. Ured imadu u Kaptol 3. Do¬ 
minikanac O. Stumpf držao im uskrsne konferen¬ 
cije na njemačkom jeziku. Mnogima su ishođeni 
prelazi u druge zemlje. Napose je vrlo zaslužan za 
to nadbiskupski tajnik Dr. Fr. Seper koji je poznan¬ 
stvima svojim kod policije (Dr. Vragović) i Banovi¬ 
ne ishodio napose dozvole boravka i si. - Stoji se u 
dopisivanju sa sličnim komitetima u raznim zem¬ 
ljama. Zanimivo je da se kod nas počelo s time još 
prije nego je došao poticaj od Sv. Stolice. Pomoć 
toga komiteta dijeli se uglavnom izbjeglicama kato¬ 


ličke vjere i pokrštenim Židovima koji od ne pokr¬ 
štenih ne mogu ništa dobiti jer vele, ote (idite k) 
onima na čiju ste vjeru prešli.« 

7 Prosvjed nadbiskupa Alojzija Stepinca protiv 
njemačkog zaposjedanja Dječačkog sjeme¬ 
ništa - Nadbiskup Stepinac nije surađivao s »oku¬ 
patorom«, Nijemcima, kako mu se nepravedno 
spočitavalo i sudilo, niti se mirio s odlukama vlasti 
koje su bile protiv općeg, narodnog i crkvenog dob¬ 
ra. Svjedoči o tome i njegova odluka donesena 22. 
svibnja 1943., koja svjedoči o protivljenju da nje¬ 
mačka vojska zaposjedne prostorije Dječačkog sje¬ 
meništa na Salati. 

VELEČASTNI OTČE REKTORE! 

Ovih sam dana čuo, daše radi o tome, kako bi državne 
vlasti još preostali dio našeg sjemeništa na Salati htjele 
dati na raspolaganje vojsci, čime bi dotadašnja obuka 
ondje bila podpuno onemogućena. Držim, da su te vies- 
ti bez temelja. 

Međutim, da ipak predusretnem bilo kakovom daljnjem 
oduzimanju sjeminištnih zgrada, to ovime izričito zabra¬ 
njujem, da se od sjemeništnih zgrada bilo komu išto od¬ 
stupa bez moga odobrenja. Ja to pak, kako Vam je poz¬ 
nato, prema crkvenom zakonu ne mogu odobriti bez po¬ 
sebne dozvole Sv. Stolice u Rimu. 

Kažu, da nema u gradu mjesta za vojsku, pa je potreb¬ 
no, da se uzimaju crkveni objekti. Zar nema toliko sliko- 
kaznih dvorana, toliko prostorija u kavanama, koje naro¬ 
čito u današnje težko vrieme nisu tako potrebne. Sjeme- 
ništna pak zgrada služi za odgoj svećeničkog 
podmladka za gotovo polovicu Hrvatske, koja ionako već 
trpi radi velikog manjka svećenika. Oduzimanje dakle 
sjemeništnih prostorija onemogućilo bi odgoj sveće¬ 
ničkog podmladka i prouzrokovalo veliku štetu ne samo 
u vjersko-crkvenom pogledu, nego i čisto narodnom. 
Stoga se čvrsto nadam, da hrvatske vlasti neće htjeti di¬ 
rati u ono malo preostalih sjemeništnih prostorija, koje 
sada služe, da se težkom mukom sjemeništni odgoj 
kako tako nastavlja. Ako bi ipak tkogod to htio učiniti, Vi 
izjavite, da niste vlastan odstupati sjemeništne prostori¬ 
je. 

Pozdravlja Vas u Gospodinu 
Zagreb, dne 22. svibnja 1943. 

+ Alojzije Stepinac, nadbiskup zagrebački 

8 Svjedočanstvo samoga nadbiskupa Stepinca 
o pomoći koju je pružio ugroženim ljudima - 

Ne samo što nadbiskup Stepinac nije bio član Pave- 
lićeve stranke, nego je sustavno osuđivao sve zloči¬ 
ne i sva nasilja koja su počinjena protiv dostojanstva 
ljudske osobe. O protestima koje je uputio protiv 
nasilja što su ih počinili ustaše, reče na saslušanju 

pred komunističkim sucima istražiteljima, 21. 
svibnja 1945., sljedeće: 

»Ja sam uložio odlučan protest pismeno nekoliko 
puta radi nasilja koja su se počinjala, a govorio sam 
također javno barem 5-6 puta pred tisućama naro¬ 
da gdje sam tražio apsolutnu pravdu za sve bez ob¬ 
zira na vjeru, narodnost ili rasu, tako da mi je i sama 
Sveta Stolica izrazila priznanje s time da se više ne 
može niti tražiti od crkvenog poglavara, jer mi fi¬ 
zičke sile nemamo u ruci, a biskupi smo i svećenici 
za sve bez obzira kojoj političkoj stranci ili grupaciji 
pripadaju.« 

9 Nadbiskup Stepinac osudio je sve zločine - U 
strašnom ratnom metežu nadbiskup Stepinac 
nije prestajao osobno, pismeno ili telefonski obra¬ 
ćati se na dr. Pavelića, kadgod su bili u pitanju ug¬ 
roženi građani, na smrt osuđeni nevini ljudi, bilo 
kojoj narodnosti, rasi, vjeroispovijesti ili kulturi 
pripadali. U njegovom nauku i djelu bila je očita 
primjena Objavljene istine da su svi ljudi djeca ne¬ 
beskog Oca i da je za svakog čovjeka Isus Krist pod¬ 
nio smrt na križu. Te su mu spoznaje davale snagu 
da se odvaži poći k Poglavniku, u službeni posjet, 
na prigodna, protokolarna, primanja i proslave, da 
bi se mogao lakše zauzimati za ugrožene i spašavati 
na smrt osuđene. 

On sam je te posjete opisao na istražnom postup¬ 
ku, kod prvog uhićenja, 20. svibnja 1945., ovim ri¬ 
ječima: 

»Redovito posjeta je bila za logoraše, osuđenike, 
nearijevce i mješovite brakove. Uz put je došlo do 
razgovora, o narodno-oslobodilačkom pokretu koji 
je od Pavelića bio prikazan kao čisto komunistički i 
velikosrpski. Za progone Srba i Zidova i drugih lju¬ 
di u Hrvatskoj moje je duboko uvjerenje da možda 
ni za 50% odgovornosti za djela koja su se dogodila 
u toku ovih godina od sloma Jugoslavije ne nosi od¬ 
govornost ustaški pokret kao takav, nego se imade 
pripisati dobar dio, barem 50% Nijemcima i Talija¬ 
nima. Tako je na primjer njemački Gestapo donio 
već gotove znakove za Zidove u Zagreb ili ih je dao 
štampati već prvih dana, kojim su bili Zidovi ožigo- 
sani. Deset dana prije odlaska posjetio me na prim¬ 
jer general Sertić, nadasve pošten čovjek, koji je od 
prvoga dana osuđivao sva nasilja, ali je bio nemo¬ 
ćan. Moj predposljednji razgovor s Poglavnikom 
svjedoči da je mnogo rađeno po diktatu Njemaca. 
Ja sam mu tom zgodom rekao: Vi znadete da je Cr¬ 
kva bila najodlučniji protivnik toga rasističkog za¬ 
kona i da je prošla pravu kalvariju radi toga zakona 
u ove četiri godine zaštićujući ljude pogođene tim 
zakonom. Ja Vas molim da smjesta dokinete tu sra¬ 
motu, koja sigurno nije nikla iz hrvatske duše. De 
facto je zakon bio odmah dokinut i kod toga razgo¬ 
vora mi je sam spomenuo i rekao ovo: 'Jasno je, ko¬ 
načno i moja supruga nije čiste arijske rase, pa pre¬ 


la 

ma tome nije taj zakon izašao po našoj zamisli i vo¬ 
lji.' A tako je bilo više drugih stvari gdje su Nijemci 
jednostavno diktirali. To iznosim kao moje objek¬ 
tivno opažanje, a ne možda kao simpatizer, us¬ 
taškog pokreta jer mu nisam nikad pripadao, pa ni¬ 
sam čak položio niti Poglavniku prisege kao držav¬ 
nom poglavaru stojeći na stanovištu da se imade 
najprije urediti pitanje položaja Katoličke crkve.« 
Neka znade javnost da se na istražnom postupku 
pred komunističko suđenje, 19. rujna 1946., nad¬ 
biskupu Stepincu spočitavalo da je ustaška vlast 
pred njim položila zakletvu. Tu podvalu i laž nad¬ 
biskup Stepinac odlučno je odbio riječima: »Ne 
stoji da je prva ustaška vlada položila prisegu na 
moje ruke.« 


DAROVI ZA POKRIĆE TROŠKOVA U 
POSTUPKU PROGLAŠENJA SVETIM 
BL. ALOJZIJA STEPINCA 

Nakon objavljivanja zadnjeg broja Glasnika, svoj 
dar za pokriće troškova u postupku za proglašenje 
svetim kard. Alojzija Stepinca uručili su ovi daro¬ 
vatelji: Ozana CRNOGORAC - Biograd; Ana 
MRAKOVČIĆ - Malinska; Francek BREBRIĆ - 
Krašić; N. N. - Zagreb; Ljubica RAKIĆ - Zagreb; 
Zorka PAVIĆ - Zagreb; Župni Ured Sv. Vid - 
Metković; Anka KARAČIĆ - Zagreb (Špansko); 
Hrvatska Katolička Zajednica - HOBART (USA); 
Slavijana JUST - Zagreb; Josip SABOLEK - 
Unterpullendorf; Župni ured - VINAGORA; 
N.N.; Ivan Kadlec; Karlo Jurišić, Davorka Saćer - 
Zagreb; Dragutin KEČKEŠ - Zagreb. 

Svoj dar za pokriće troškova u postupku za prog¬ 
lašenje svetim kardinala Alojzija Stepinca možete 
poslati preko Zagrebačke banke na ime: Postula- 
tura kard. Stepinca 

devizni račun: 012101-01-2421741339 
kunski račun: 2360000-1101605758 

Zahvaljujemo svim dobročiniteljima i suradnicima, 
čijom molitvom i darom napreduje postupak za 
proglašenje svetim bi. Alojzija Stepinca. 

Molimo Vas, pošaljite nam kopiju uplata izvršenih 
preko bankovnog računa, jer nam banka ne isporu¬ 
čuje imena uplatitelja. 


• Pjesme o bi. Alojziju Stepincu u Ured 
Postulature poslali su njegovi štovatelji 
Blago Tadić i Vinko Zlomislić iz Toronta 
(Canada). Zahvaljujemo na njihovim 
svjedočanstvima. 

• Zahvaljujemo također Ani Hak i Zorki 
Lerić na svjedočanstvima o njihovu tje¬ 
lesnom ozdravljenju. 







BLAŽENI ALOJZIJE STEPINAC 1-2 Cgod. XI.] 200 A. 


VRANEKOVIĆEV DNEVNIK 


Nastavljamo objavljivati izabrana pog¬ 
lavlja dnevnika vlč. Josipa Vranekovića, u 
kojima je on opisao život i stradanja bla¬ 
ženoga Alojzija Stepinca na izdržavanju 
kazne u Krašiću. 

Blaženik je u Krašić prebačen 5. prosinca 
1951. Nije istina daje nadbiskup Stepinac 
za vrijeme izdržavanja kazne zamolio da 
ga na novo mjesto izdržavanja kazne pra¬ 
ti gosp. Josip Manolić. To nije u Nadbisku¬ 
povom načinu postupanja, a gosp. Mano- 
lić dobro znade da Nadbiskup Stepinac 
nije ni za vrijeme vožnje u Lepoglavu pje¬ 
vao ode komunističkom režimu ili njego¬ 
vom postupku. 

Upravo je u pripremi za tisak prva knjiga 
Dnevnika. Nadamo se da će čitatelji već 
sada s radošću pratiti Blaženikov uspon 
na svoju životnu Kalvariju i jačati se sili¬ 
nom njegova duha. što ga je podržavao 

9. IX. 1952. - Gg Stj. Nežić, Marko Čunko, Jan- 
ko Majerović. 

10. IX. 1952. - Izišli na veliku šetnju. Veseli ga, 
da je ljetina dobra i što smo baš ovdje pošteđeni od 
nevremena. 

»Kako lažu ti naši neprijatelji! G. 1945. rekao sam 
američkom konzulu, koji je češće dolazio k meni, 
kako je nekad u Perziji kralj Asver dao svakom 
lašcu usijanom šipkom probušiti jezik. Da je kod 
nas takav zakon, tko bi producirao tolike šipke!« 

11. IX. 1952. - Sutra je ime Marijino. Posti. - 
Posti uoči svakog Marijinog dana. 

12. IX. 1952. - Gđa Mila Wod dopremila je ova¬ 
mo prekrasno izrađeni kip Pieta za kapelu Majke 
Božje Žalosne i 6 medaljona koji prikazuju sedam 
Žalosti Bi. Dj. Marije. Uz pomoć Zvonka Šimečki 1 
i mene montirala ga je. Preuzvišeni cijelo vrijeme 
promatra. Radostan je. »Ne idemo na objed, neka 
se samo to svrši.« 

11. IX. 1952. - (sic!) 

Preuzvišeni Salis hitno se vraća iz Selca. 13. i 15. 
IX. saslušava ga Udba radi okružnice o Udruženju! 

15. IX. 1952. - Pod večer dolaze 3 njemačka stu¬ 
denta. Partijci Juriček i Matko ih opsjedaju - nude i 
traže stan. Mi smo ih nahranili i smjestili kod Jurice 
Simečki. 

14. IX. 1952. - (sic!) 

Napali me na otvorenom partijskom sastanku, što 


Nadbiskup Stepinac na sastanku Udruženja Duhovnika 
Katoličke Akcije u Sunji, 19. svibnja 1939. 

Božji duh u hrvanju s protivnicima Božjim 
u obliku komunističkih vlastodržaca i bez- 
božnih ideologa. 

sam iza otvaranja škole rekao, da nisam znao za 
proslavu, pa sam u isto vrijeme odredio sv. Misu. 

Ne! Misa je bila kao i redovito svake nedjelje. Nit¬ 
ko me nije molio, da misa bude ranije i narod je bio 
u crkvi, a ne na proslavi! 

17. IX. 1952. - Bogoslovi su iznenada pozvani u 
vojsku. Reakcija vlasti - osveta za Ordinarijevu ok¬ 
ružnicu! 

19. IX. 1952. - Neki mladić iz Lackavvanne donio 
Preuzvišenomu album njegove škole iz New Yorka. 
Spellman je primio pismo i f otograf irano u origina¬ 
lu (na lat.) i u engl. prijevodu stavljeno je na prve 
strane albuma...! 

20. IX. 1952. - Dr. /-/i Dr. /-/ izvješćuju kao i /-/ 
otprilike /-/: Iza Vaše osude, rekli su onima, koji su 
bili sa mnom suđeni: »Sve vas možemo danas pusti¬ 
ti. Mi smo svoje postigli!« 

19. IX. 1952. - Tuča potukla vinograde u Slaveti- 
ću i Sv. Jani. Krašić je pošteđen. Ljudi kažu: »Nad¬ 
biskup moli!« 

21. IX. 1952. - Preuzvišeni imao sv. Misu na 
groblju. Danas je začudo lijepi dan. Mnogo je svije¬ 
ta kod sv. Mise. Zaželio je, da bude kao godišnje 
proštenje na nedjelju iza 7 žalosti u rujnu sa sv. Mi- 


1 Zvonko Šimecki - po zanimanju stolar. Nakon zarađene 
mirovine u Njemačkoj živi u Krašiću. 

som na groblju. »Želim, da se, što više u narodu 
proširi štovanje Žalosne Gospe!« 

Bogoslovi najprije dobili pozive. Zatim ih opozvali. 
Onda im ih opet isporučili...! »Vlast ne zna, što da 
poduzme! Najvolili bi pritisnuti Crkvu do kraja.« 
Preuzvišeni mnogo moli za jedinstvo u kleru i za us¬ 
trajnost. »Da episkopat složno ustane, to je nepro¬ 
bojna f ronta! CMD ne uspjeva. To ih grize. Bijesni 

su. Zato za sada ne rješavaju porezne žalbe!« 

22. IX. 1952. - Salis izgleda popustio vlastima. 
Ne pitam o tom Preuzvišenoga, ali spomenem, da 
novine nekako to najavljuju. Reče mi samo: »Boli 
me srce i duša!« 

23. IX. 1952. - Gg. Stj. Jelovečki i A. Miličić. 

24. IX. 1952. - Msgr A Majić iz Mostara. - Ku- 
harić - Galić Leo. Ako je, kako neki kažu, Salis po¬ 
pustio samo taktički, svećenici prigovaraju. Kuha- 
rić otvoreno govori na koroni 2 u Okiću: »Generali 
uzmiču!« 

25. IX. 1952. - Anonimno pismo šalje se svećeni¬ 
cima, u kojem ih se poziva, da stupe u Udruženje. 
»Biskupska konferencija - kaže Preuzvišeni - učini¬ 
ti će svoje. No, bojim se, da će upravo naši u Zagre¬ 
bu popustiti... Svoje sam rekao. Ne upravljam dije¬ 
cezom. Habeant šibi!« 3 

26. IX. 1952. - »Sto više čitam LOsservatore Ro- 
mano vidim svu bijedu u svijetu. Masoni su u Fran¬ 
cuskoj aktivni. Mislio sam, da su se povukli, ali eto 
ih na djelu. Katolici su otkrili cijeli tok jedne tajne 
sjednice...!« 

Dr. Nežić i Pišonić stigli autom odmah po svršetku 
konferencije. Kratko razgovarali. Čini se, da je tok 
konferencije bio dobar. Časom bili na objedu. Ne¬ 
žić najavio dolazak za 2 tjedna. 

Nešto kasnije drugim autom dolaze preuzv. gg. Bo- 
nefačić, Butorac i Bukatko. Zadržali se relativno 
dugo - do večere! 

27. IX. 1952. - Dr. Čekada je cijeli dan kod nas. 
Govori, kako je odlučno rekao u propovijedi: »Nat¬ 
jerali ste nas do zadnje linije. Poručujemo Vam, da 
smo svijesni toga, da možemo još samo na križ, ali 
popustiti nećemo...«... »Riknut će kao ljute guje...« 
nakon konferencije (Čekada). 

2. X. 1952. - Poslije konferencije Salis bio pet 
puta po 5 sati na Udbi. Hoće ga utući - živčano slo¬ 
miti, da popusti. Prijete se: »Zar ne znate, da ste u 
komunističkoj državi!« 

3. X. 1952. - Ovdje bila Amerikanka (iz Dalmaci¬ 
je) iz Los Angelesa gđa Karmelić. »Ovo ovako ne 
može opstati« - rekla je. 

4. X. 1952. - Preč. g. Pernjak i Cipriš na proštenju 

sv. Krunice. Mnogo se svijeta skupilo. Milicija bra¬ 
ni prodavačima ovamo doći... Preuzvišeni raspolo¬ 
žen. Od 1. do 3. sata slabije se osjećao. Dvije noći 



BI. Alojzije moli (1956.) u dvorištu župnog dvoru u 
krašićkom zatočeništvu; stalna policijska pratnja i 
neuglađenost stražara prisiljavali su ga na skučeni 
prostor gdje je nesmetano mogao moliti. 


nije spavao... Uzrok vjerojatno: zahladilo je, a on se 
svako jutro hladnom vodom dosta pere! 

7. X. 1952. - Neka Amerikanka. Studirala kod 
biskupa Scheena. Sada je u službi kod američke 
vojne misije u Njemačkoj. Izvrsna katolkinja. Bila 
na blagoslovu. Pred kućom nas snimila. 

6.-8. X. 1952. - Zanima ga pisanje »Vjesnika« o 
Biskupskim konferencijama. 

»Izgleda, da ih je istina upekla. Vatikan je za sve 
'kriv'. Moje je uvjerenje, da svećeničkim udruže¬ 
njem hoće formirati narodnu crkvu, kao u Kini... 
Nedavno sam čitao o junačkom jednom kineskom 
svećeniku, koji neće da pristane uz nacionalnu cr¬ 
kvu.« 

8. X. 1952. - »Zanimljivo je, kako je Roosevelt u 
razgovoru s Edenom spomenuo, kako treba odvoji¬ 
ti Hrvate od Srba, kad su toliko heterogeni. Eden 
se ne slaže s tim! Čini mi se, da će Zapad teško pla¬ 
titi popuštanje crvenima!« 

8.-16. X. 1952. - Pariški radio prenosi pisanje 
»Vjesnika« o Biskupskim konferencijama i o 
CMD-u. Sutradan demantira to pisanje, te javlja: 
»Biskupske konferncije nisu bile tajne, nego javne. 
Biskupi su zabranili S.U., 4 jer ga državna vlast hoće 
upotrijebiti protiv Crkve. 

New York Times javlja, da režim u Jugoslaviji sa 
CMD-om želi osnovati nacionalnu crkvu. 

Kadlec javlja, kako je pariški radio zanosno govorio 
o Preuzvišenom. Prije naime 14 dana bio je ovdje 


2 Godišnja svećenička skupština s predavanjima u vidu 
permanentnog obrazovanja klera i traženje novih načina 
pastoralnoga rada. 

3 Odgovornost je njihova 1 

4 Svećeničko udruženje. 

Soba i krevet na kojem je preminuo 
bL A. Stepinac (snimljeno 1984,) 



jedan francuski svećenik-parlamentarac i dopisnik 
France Presse (Srbin) i jedan od U. za Informacije. 
Tom prilikom Preuzvišeni je rekao: »Gospodin Bog 
nije nikada izgubio bitku! Ako je Crkva koji puta 
jače bila pritisnuta, to je kazna bila veća.« 

15. X. 1952. - Korona. »Non expedit = non licet 5 
Odukom » Non licet « od 26.IX.1952. biskupi su iz¬ 
ričito zabranili svaku suradnju svećenstva sa CMD. 
poručuje On svećenicima.« 

16. X. 1952. - »Vjesnik« piše vrlo povučeno o 
CMD. 

Obišli su Jambrošića, Kuha... 6 , Đurekovića, Trda- 
na. Defenzivno zvuči! 

23. X. 1952. - Sazvana konferencija CMD-a u 
Ljubljani. Dobili 50% popust vožnje. Pozvali i 
predstavnike U. drugih konfesija. = »nacionalna 
crkva«. 

12.-22. X. 1952. - Bio sam u Zagrebu. Dr. /-/ 
kaže, da će u Rimu izići »Bijela knjiga«. Posjeduju 
dokumente, kako je Tito bio u vezi i s Hitlerom - 
Opis Dravograda... Partizani u ustaškoj uniformi 
ubijali i pljačkali samo da omraze ljude... 

Dr. Gahs 7 kaže, da je borba protiv Crkve ovdje po¬ 
jačana poslije Edenova posjeta. Englezi su nam 
neprijatelji... 

Bogoslovija lijepo radi: 65 bogoslova je tamo, a 65 u 
vojsci. Iz vojske se vraćaju očeličeni! 

Zagrebačke crkve visoko su oporezovane. Danas 
sam i ja predao tužbu na Upravni sud radi poreza 
(90.600). 

Vlč. gg. Josip Crnković u Bjelovaru, Maček u Da- 
voru i ljubljanski tajnik zatvoreni. Svi biskupi - sas¬ 
lušavani. Državno tužioštvo izdalo nalog Ordinari¬ 
ju, da ni usmeno, ni pismeno ne smije širiti »Non li¬ 
cet«. 


U »Acta O.F.M.« čitali smo slučaj biskupa Jarre u 
Kini. Zatvoren je - umro - pravi mučenik. - »Pouka 
za naše CMD-aše. To neka bi pročitali na sastanku 
u Ljubljani... Komu to nije dosta, žalosno je. Kuda 
to vodi?... Ja se nadam, da nijedan čestiti svećenik 
ne će popustiti. Molim dragoga Boga i Bogorodicu 
za donum perseverantiae (dar ustrajnosti, J.B.) za 
sebe, svećenike i vjernike. In Te, Domine, speravil « 

»Nije li slično i kod nas. Promijenite samo imena i 
eto Vam slike kako je kod nas. Oni hoće preko 
CMD-a na svaki način formirati nacionalnu Crkvu 
- odcjep od Rima, i što smo onda«. 8 Nakon ovog 
teksta ispisanog strojem stoji upisano nalivperom: 
E. to preveo iz Acta Fratrum Minorum. 


5 Odluku »A/on expedit« Biskupska konferencija Jugosla¬ 
vije donijela na zasjedanju u Zagrebu, 26. IV. 1950. Njo¬ 
me su biskupi dali do znanja katoličkom kleru da mu »nije 
dopušteno pristupiti u udruženje CMD«. 

6 Po svoj prilici Kuharica. U izvorniku nije čitljiv drugo dio 
prezimena. 

7 Ime je prekriženo, ali čitljivo. 

8 Gornje su riječi napisane kao uvod u ovo, dnevniku pri¬ 
loženo, izvješće. Sam nadbiskup je to preveo i ispravio iz 
Acta O.F.M. 

Izraz poštovanja i vjernosti katoličkih vjernika u Kini pri¬ 

godom pogreba preuzv. Ćirila Jarre. biskupa. 

Preuzv. Ćiril Jarre, biskup, franjevac, umro je u komunis¬ 
tičkom zatvoru u Kini ove godine i onda je policija (komu¬ 
nistička] predala tijelo da se zakopa. Odmah su ga obukli 
u najbolje biskupsko ruho crvene boje, i istoga dana uve- 
če bilo je tijelo lijepo ukrašeno, preneseno u kapelu misij- 
ske bolnice (kojom sada već upravljaju komunisti]. Odmah 
su svi u gradu saznali za smrt preuzv. nadbiskupa i dola¬ 
zili, da odaju počast njegovom mrtvom tijelu. 

Drugi dan, devetog ožujka, u nedjelju ujutro odslužili su 
prvi Requiem u istoj kapeli. Vjernici su stizali u tolikom 
broju, da se je policija čudila. Jedan od takozvane »sa¬ 
mostalne Crkve« (to su oni jadnici, koji su na pritisak ko¬ 
munističke vlade pristali, da se odcijepe od Rima, a onda 
dakako i od Katoličke Crkve] upao je pred policijom i vjer¬ 
nicima u gorki plač. 

Kršćani, koji su napunili kapelu i susjedni vrt, pjevali su 
bez prestanka Te Deum. Oko podne je policija istjerala 
narod iz kapele i naredila, da se tijelo odmah ukopa izvan 
grada u selu Kukiafen, daleko 12 kilometara odanle. Pošli 
su Kukiafen preko Hungkialou u 2 sata popodne i stigli u 
Hunkialou u 5 sati istoga dana. Tu su vjernici protestirali 
zbog toga, što se tijelo mora odmah ukopati i poslali su 
deputaciju na policiju. Policija je dozvolila, da se ukop od¬ 
godi do dana 11. ožujka. Međutim je Tung-welung (skinu¬ 
ti generalni vikar, koji je prije bio optužio nadbiskupa i 
sada je vođa te nove tobožno samostalne crkve] opome¬ 
nuo policiju, da je crvena boja, u koju su obukli nadbiskupa 
znak, da je nadbiskup mučenik. Stoga je odmah u noći po¬ 
licija provela istragu o toj stvari i naredila da se tijelo od¬ 
mah preveze u Kukiafen i ondje pokopa. Tako su tijelo 
prenijeli u Kukiafen i ondje pokopali provizorno uz plač kr¬ 
šćana onoga mjesta. 

Dne 10. ožujka ujutro došao je u 5 sati nalog, da se tijelo 
opet iskopa i preveze u Hungkialou. I tako su načinili. 
Izostala je svečana Misa. U 10 sati je onaj isti Tung-we- 
lung (apostata] u prisutnosti policije skinuo sa nadbisku¬ 
povog tijela odijelo crvene boje i htio mu obući robijaško 
odijelo zatvorenih kriminalaca. Puk je protestirao i prok¬ 
leo ga. Nato su dozvolili, da se nadbiskupa može obući u 
bijelo misno biskupsko odijelo. Iza toga je policija naredi¬ 
la, da se tijelo odmah ukopa. Nato su sa strane vjernika 
uslijedili novi protesti i molbe. Policija je telefonom poz- 

24. X. 1952. - Dr. Salis i Pišonić posjetili Preuzvi- 
šenoga. 

27. X. 1952. - Danas je primio iz Rima kartu sa 
potpisima svojih kolega. Neobično je razdragan 
kod večere. U duhu je s njima. Priča mi mnoge po¬ 
jedinosti, što je doživio na studiju u Rimu... 

28. X. 1952. - Nekoliko dana nema ništa o sveć. 
U. 9 u novinama. 

30. X. 1952. - Radio London javlja, da je Eden 
tražio potpuno oslobođenje Preuzvišenoga - kod 
Tita. Pariz drukčije: Eden je dao Titu do znanja 
mišljenje engleske vlade o vjerskoj toleranciji, a 
slučaj Preuzvišenoga, da je stvar Jugoslavije. »To je 
stvar Gospodina Boga - i kad on reče: dosta, neće 
se pitati ni Tita, ni Edena. Bog zna, gdje i oni tada 
budu. Uostalom niti želim, niti molim za oslobođe¬ 
nje. 

Trpjeti i umrijeti za Božju stvar - kud ćete više!« 
Veseo je što svijet lijepo dolazi na listopadsku po- 
božnost, osobito djeca. 

Neobično raspoložen kod večere. Obnavlja uspo¬ 
mene iz Germanikuma. Sjeća se dobrog špirituala 
O. Pfiilfa, O. rektora, koji mu je dao za uspomenu 
malu sliku Majke Božje, koju On trajno drži na sto¬ 
lu pred sobom. Zatim govori o studiju, rukometu, 

Oltar priređen za misu kad bi. Alojzije Stepinac 
nije više mogao misiti u župnoj crkvi. No, Blaže- 
nik zbog bolesti na njemu nije mogao služiti 
svetu Misu. 


izletima, kako je s kolegom Wendelom uvodio 
struju i si... Veliko priznanje daje Isusovačkom od¬ 
goju - i redu. Smisao za red imao je, koliko vidim iz 
njegovih riječi i prije, ali je stvar dotjerala - zavod¬ 
ska disciplina u Germanikumu - autodisciplina - 
to je potpuni čovjek! 

31. X. 1952. - Silno nevrijeme. Kiša. Krupačani 
morali u Krašić kroz Pribić jer je Kupčina silno na¬ 
rasla. - »O da bi sutra na Sve Svete i Dušni dan bilo 
lijepo vrijeme. No, sutra je subota, Marijin dan, 
mora se barem malo pokazati sunce.« 

I. XI. 1952. - I nastalo je lijepo vrijeme... Propo¬ 
vijeda na groblju. 

Rekao mi je: »Vi ste mladi i doživjet ćete procvat 
Crkve Božje. Dakako ne vanjski sjaj, nego preporod 
u dušama - Vi ćete sigurno kao manuduktor ove 
naše ministrante voditi k oltaru...« 

Dobio je iz Amerike »Američki katolički glasnik«, u 
kojem piše o progonima u Jugoslaviji i o proštenju 
Presvetoga Trojstva u Krašiću. 

3. XI. 1952. - Jučer je imao tri sv. Mise u kapeli 
na groblju. Neumorno je ispovijedao 1. i 2. XI. o. g. 
Pohodio Preuzvišenoga General reda bolničke bra¬ 
će iz USA. »Mi bolje znamo, kako je ovdje, negoli 
vi.« - rekao nam je. 

Odgovorio sam zastupniku Care-a i predao imena 
triju čč. sestara, da ih uruči Msgr. Concius-u u New 
Yorku. - U zadnje vrijeme ne stizavaju - paketi - ni 
pošta! 

4. XI. 1952. - Pohodio Preuzvišenoga - preuzv. g. 

J. Pavlišić. 

Dr. Nežić interniran u kotaru Pazin. 

vala policijsku centralu, koja je dozvolila, da se pogreb 
odgodi do drugoga dana o podne. Slijedećeg dana, 11. 
ožujka sabrao se je silan narod, i iz mjesta udaljenih po 
20 i 30 milja. U 9 sati pjevali su Requiem. Pod Misom je 
policija pretražila mrtvo tijelo, ima li na njemu rana. Iza 
Mise dano je odrješenje. Zatim su mrtvo tijelo nadbisku¬ 
povo ponijeli na nosiljci muževi i žene sve do Kukiafena 6 
milja daleko. Svi su vjernici pratili mrtvo tijelo i policija 
nije znala što da čini. 

Apsolutno je nemoguće opisati ganuće puka i nastojanje, 
da se domogne relikvija časnoga pokojnika, tako da su i 
bradu nadbiskupovu odrezali, koja je bila velika i lijepa Cu 
misijama nose biskupi i svećenici brade i brkove]. Na dan 
pogreba tijelo je (makar mrtvo već četvrti dan] bilo pot¬ 
punoma gipko, kao da je živo. Ruke su časnoga umrloga 
nadbiskupa blagoslovile (dodirom] na stotine krunica i 
medaljica. Više su poljubaca primile njegove ruke i noge 
ovog posljednjeg jutra negoli u 23 godine njegova episko¬ 
pata. 

Plod smrti: sa žrtvom nadbiskupovom izgleda da je umrla 
i zloglasna »samostalna Crkva.« 

Bivši njegov vikar i apostata Tungwelung bio je tako prok¬ 
let, ismijan i izrugan u Hunkialou u prisutnosti komunis¬ 
tičke policije, osobito od žena, mladića i djevojaka, da se 
više nije usudio doći u ovo mjesto. Nadamo se, da će po¬ 
kojni nadbiskup biti budući zaštitnik - mučenik Tsinana. 

9 Svećeničkim Udruženjima. 












BLAŽENI ALOJZIJE STEPINAC 1-2 Cgod. XI.] 2004. 



i * 


jpf ' ■ 

Nadbiskup Alojzije Stepinac na Euharistijskom 
kongresu u Varaždinu, 28. lipnja 1938. 

5. XI. 1952. - Časne sestre Naše Gospe pohodile 
Preuzvišenoga. 

Vlč. g. Đuran dobio poziv za svećenički sastanak 
svećenika jaskanskog i karlovačkog kotara, koji će 
se održati u jednom karlovačkom hotelu. Krakar 
obilazi naokolo autom Udbe i agitira. Preuzvišeni: 
»To je izdaja Boga!« 

Radostan je, što je Eisenhower pobijedio na izbori¬ 
ma. 

Kako je kongresu partije u Zagrebu došlo do onog 
Đurićevog ispada - Preuzvišeni to poprati: »Ut il~ 
los confundere digneris.' ]0 - još ću više moliti!« 

8. XI. 1952. - Pišonić u Beogradu. »Bebler sa izvi- 
njavanjem predaje notu Nunciju... Vatikan se ne 
boji. Istina je na njegovoj strani...« 

9. XI. 1952. - Partijci na sastanku u Hrženiku na¬ 

pali nas prosto govoreći - da su Stepinac i Vraneko- 

vić upriličili procesiju na groblje 2. XI. u nedjelju, a 

ne 1. XI. samo da ometu zbor birača. - Nama to ni 
na kraj pameti. Mi ne trebamo ometati takove stva- 
ri. Vjernici znaju, gdje im je mjesto. 

»Biskupi ne popuštaju. 'Non licet' ostaje na snazi. Vi 
ste mladi i doživjet ćete procvat Božje Crkve. Svršiti 
će sve ovo, makar Stepinac morao i umrijeti.« - 


13. XI. 1952. - U posjetu bili Dr. Lach i Pišonić. 
Ništa posebnog! 

15. XI. 1952. - Severin Pernek, Josip Đuran. 
Đuran nam priča, kako Udba angažira neke ženeti¬ 
ne, da mu se nametnu, da ga onda mogu objediti 
pred narodom. Slično i za mene rekao je udbaš Dr- 
pić pred Matom Ćuk kbr. 144., da Vraneković 
mora imati u mjestu ljubavnicu, jer da on ne može 
bez nje živjeti. 

16. XI. 1952. - Preuzvišeni vjenčao nećaka Bran¬ 
ka. 5 * * 8 9 * 11 Bio je i na svadbi kod zaručnice France, kćeri 
Petra Stepinac. Kad smo polazili tamo, milicija iz- 
letila iz menze na ulicu.- Razbojničkim upravo pog¬ 
ledom gledaju za nama. Svatova bilo mnogo - i lije¬ 
po raspoloženje. Nižu se običajne zdravice u slavu 
Presvetog Trojstva, Srca Isusova, Duha Svetoga, 
Bogorodice, Majke Božje, Lijepe naše, - i onda poz¬ 
drav Preuzvišenom. Djever Ivan Matko lijepo je i 
zanosno govorio, tako da je sav zbor stojeći dugo 
pljeskao i sa »živio« pozdravio Preuzvišenoga. Nje¬ 
gov je odgovor dirnuo sve do suza! 

18. XI. 1952. - Posjet vlč. gg.: J. Ormuž, S. Drak- 
sler, Josip Pinturić, Drago Žnidaršić, Krešo Ivšić, 
Matej Duduković. Objed kod J. Simečkoga. - Ved¬ 
ro raspoloženje, jer smo svi unum cor! 12 

19. XI. 1952.- Vlč g S . Petrović iz Prekrižja, jav¬ 
lja, da se čvrsto drži svećenstvo iz okolice Varaždi¬ 
na i u Međimurju. Svi osuđuju Jambrošića. 

20. XI. 1952. — »Stupiti u CMD - jest izdaja 
Boga!« 

21. XI. 1952. - Cijeli dan ispunja intenzivnim 
studiranjem i molitvom. Zdravlje mu služi! 

22. XI. 1952. - Engl. nadbiskup govori pred 
40.000 naroda i protestira protiv Titova dolaska u 
Englesku, nazivajući ga »modernim Neronom« i 
»krvnikom nadbiskupa Stepinca«. 

24. XI. 1952. - Udba na sve strane f orsira CMD. 
Dr. Nežić je svojim svećenicima zabranio ići na 
skupštinu CMD-a u Sarajevo. 

»Ja mu čestitam. Pravo je učinio. Kamo sreće, da ga 
drugi slijede!« 

25. XI. 1952. - V. d. 13 Ljubetić tjedno je na Udbi. 
Ne sile ga u CMD, ali mora izvještavati s kim je od 
svećenika bio i što dotični govori o državi. Mene iz¬ 
bjegava. Čini to vjerojatno od straha, da uđe u na¬ 
past, pa će Udba tiskati da saopći razgovor. 

29. XI. 1952. - U večer sve glavne svjetske radio 
stanice javljaju, da je Preuzvišeni imenovan kardi¬ 
nalom. 

10 Da ih se (neprijatelje Crkve, J. BJ dostojiš zbuniti! 

11 Sin Kardinalovog brata Mije (Miška], koga su u Kraši- 
ću ubili Njemci kao simpatizera partizana. 

12 Jedno srce. 

13 Vršitelj dužnosti. 

Pozdrav iz Krašica. 

Krašić iz djetinjstva bi. Alojzija Stepinca (iz početka 20. st; razglednicu je Postulaturi poklonio preč. Z. Golubić) 


30. XI. 1952. - Iza moje sv. Mise zornice zaustavi 
me u sakristiji brazilijanski novinar. On mi je prvi 
saopćio imenovanje Preuzvišenog kardinalom. Bio 
je to mlad čovjek, onizak, mješanac crne i bijele 
rase, dosta simpatičan. Govori portugalski, a špa¬ 
njolski, talijanski i francuski vrlo malo. Za čas svrši 
sv. Misu i preč. Simečki i on mi to saopoći. Potrčim 
upravo u sobu Preuzvišenoga, da mu čestitam prvi! 
-«Ah, to ne stoji - reče mi on. - Mene su već sto 
puta proglasili kardinalom i tisuću puta zločincem 

- ne vjerujem u to.« 

Znao je on doduše za to, ali mi nije htio reći ni da¬ 
nas ujutro, kad smo zajedno polazili u crkvu. 

- »Stoji to, stoji to tako - kažem mu, kad mi je to 
rekao onaj Brazilijanac, koji je jučer bio s Msgr. Od- 
dijem na primanju kod Tita!« 

Predvedem mu tog novinara. Ovaj za čas odjuri au¬ 
tom u Zagreb po aparate za snimanje. I već snima 
kod poldanjice. - U isto vrijeme upriličiše miting 
pred crkvom i tu napadaju Vatikan i kler. 

Iza sv. Mise snima kardinala pred kućom i u kući. 
Za vrijeme objeda dolazi gđica Fischer - dopisnik 
United Press-a. Pita: »Hoćete li ići u Rim?« - 
»Ne!«, jer bih morao tražiti dopuštenje vlasti, a to 
neću.« - »A onda, tko mi garantira, da bih se mogao 
natrag vratiti. U ovim teškim danima moram biti i 
ostati sa svojim narodom.« Fischer se opet interesi¬ 
ra za moj porez... 

Za vrijeme objeda Uzoriti je dosta uzbuđen. Narod 
pomalo dozna je za tu stvar - Veselje! Pojedinci iz 


župe dolaze i čestitaju. - Milicija i Udba pojačana. 
Boje se manifestacija. Stizavaju prvi brzojavi iz Dr¬ 
žavnog Tajništva Svetog Oca, Germanikuma, Sv. 
Jeronima, Oddi, Spellman, Draganić, itd... 

»Vršiti svoju dužnost ostaje i dalje, nepromijenjeno 
moje držanje na novom položaju.« Rekao je Emi¬ 
nencija 14 Brazilijancu. 

Kod večere reče: »Ako onaj crveni kardinalski gri- 
miz označuje krv, e onda me veseli, da podnesem 
mučeništvo... Mislim da Gospodin Bog neće 
uništiti siromašni naš narod, da će mu se smilovati, 
kad je Sveti Otac ovo učinio... Kako će sada naši 
vani opet malo podignuti glave... Ali, dobri Bože, 
što mogu sada! Nove dužnosti, nove odgovornosti. 
Ali vidim i to: borba se nastavlja. Sto će sada ovi na¬ 
ši?« 

Baš danas sam proglasio vjernicima, da u sumrak 
neka nitko bez važnoga razloga ne dolazi u župni 
dvor. - Svršimo večeru i još razgovaramo, kad na 
ulazna vrata kucaju dva dopisnika Associeted Pre¬ 
ss-a. To je Amerikanac, koji je Eminencju posjetio 
pred tri g. u Lepoglavi u pratnji tumača i snimatelja 
Dr. Boškovića. Nisam ih poznao, pa ih ni pustio ni¬ 
sam odmah u kuću. Dr. Bošković tumači, da su oni 
već posjetili Eminenciju u Lepoglavi, - ali oprez! - 
Još ne otvaram. Eminencija mi veli, da ih pustim - i 
ode u svoju sobu. Pitam još došljake, da li je s njima 

14 Velečasni Vraneković izraz Eminencija vrlo često u 

dnevnicima piše kraticom: »E.« 

milicioner. - »Nema ga ; niti smo ga vidjeli.« Sad mi 
još ostala stvar sumnjiva. 

- No ; za čas ih pustim! Predstave se i kažu, da su 
došli na traženje jednog američkog katoličkog lista. 
Na putu autom iz Beograda imali su defekt. Sada 
im se žuri u Zagreb, jer će brzojavom direktno slati 
interview u London i onda u Ameriku. 

Pitanje: »Da li je moguća suradnja Crkve i države, 
dok vlast toliko odvodi mladež od Crkve?« 

- »To je veliko pitanje. To je konstantna latentna 
borba... Ali recite svima, u toj borbi duh će pobije¬ 
diti, a ne materija. Nikada u povijesti svijeta nije se 
materijalizam trajno održao. Jao državi, koja na ma¬ 
terijalističkim principima bazira svoj opstanak. Ja 
sam čvrsto uvjeren u pobjedu Katoličke Crkve.« 
Još iste večeri Amerika ovo javlja. 

Eminencija bio malo zamišljen poslije one izjave, 
ali nije se pokajao, što je odlučno rekao. 
Spomenem mu, da ću sutra vjernicima u crkvi 
saopćiti njegovo imenovanje kardinalom. »Nemoj¬ 
te - ništa govoriti - nemojte se radi mene izlagati.« 
Kad sam mu spomenuo, da je moja dužnost - do¬ 
pustio je. 

1. XII. 1952. - Danas kod zornice bilo je dosta svi¬ 
jeta. Iza Evanđelja kod sv. Mise okrenem se prema 
vjernicima. Kardinal je klečao na svom mjestu u 
svetištu i objavim: »Dragi župljani! Javljam vam vi¬ 
jest, koja je razveselila naš narod, cijelu Crkvu i sav 
svijet, da je Sveti Otac papa Pio XII. ovih dana na¬ 
šega Preuzvišenog gospodina Nadbiskupa imeno¬ 
vao kardinalom Svete Rimske Crkve. 

Katoličkom Crkvom upravlja namjesnik Isusa Kris¬ 
ta na zemlji Sveti Otac Papa. Glavni njegovi savjet¬ 
nici i pomoćnici u upravljanju i vođenju Crkve jesu 
kardinali, kojih u cijeloj Crkvi ima sedamdeset. 

I sada jedan od ovih sedamdeset jest naš Preuzviše- 
ni gospodin Nadbiskup. 

Kao što smo do sada, tako ćemo i od sada još više 
moliti Gospodina Boga i Presvetu Bogorodicu, da 
nam Njegovu Uzoritost Kardinala i Nadbiskupa na¬ 
šega još dugo poživi za dobro Crkve i naroda, da ga 
blaženim učini na zemlji i ne da na volju njegovim 
neprijateljima. 

Na tu nakanu pomolimo se: - Izmolili smo tri Oče¬ 
naša, 3 Zdravo Marije i Slava Ocu. Svijet je kao uko¬ 
pan slušao ovu vijest, makar su mnogi to već znali. 
Izađem iz crkve. Pristupi mi Pavao Goričanec i pri¬ 
ča, kako je pred više godina slušao, gdje kovač Pozel 
čestita sada već pokojnoj majci Kardinalovoj imen¬ 
dan i zaželi, da postane ne samo biskupska, nego i 
kardinalska majka! 

Isti me pita: »A koliko sadašnji Sveti Otac ima go¬ 
dina?« 

Računao je, da će Kardinal naš postati papa. To su 
razgovarali i župljani među sobom. 


Zahvaljujemo na svjedočanstvima i 
ohrabrenjima koja su pismenim putem 
proslijedili brojni čitatelji i 
Blaženikovi Štovatelji. 


Podvečer u 17 sati dolazi Pišonić i javlja, da je či¬ 
novnik Ministarstva upozorio biskupa Salisa, da je 
odgovoran za sve manifestacije i provokacije. - 
Nisu ga odmah pustili preko mitnice u Krašić. 

2. XII. 1952. - Dolazi Preuzvišeni g. Bukatko i Pi¬ 
šonić. Srdačno. Zadržali se na objedu. 

Stiglo 27 brzojava. Tu je i brzojav g. Hurleya. 
»Samo da njega pohodim, htio bih ići u Ameriku, 
inače ne! Tako on voli naš narod!« 

3. XII. 1952. - Bio sam u Zagrebu. Danas je u Pet¬ 
rovim formiran inicijativni odbor CMD-a. Tu je 
Krakar i Capek Ivan. Dr. Lončar se silno ljuti, što se 
ništa ne poduzme contra... Đureković traži u zgradi 
sv. Jeronima prostorije za centralnu kancelariju 
Udruženja... »Gore Srca« 15 već tri tjedna ne izlazi. 
Grundler kao urednik suđen 7 mj. zatvora. »Vjes¬ 
nik« kleveće Kardinala. Bijesni su, a sav narod ra¬ 
dostan i ponosan! 

4. XII. 1952. - Adventska ispovijed. Kardinal za¬ 
nosno govori o sv. Barbari. Ispovijedao je od 5 i po 
do 10 sati. Prisutni su: Kadlec, Sajović, Petrović, 
Đuran (dojahao!), Samboleka nema! 

5. XII. 1952. - Starčević. Radostan je i ponosan 
što će u nedjelju izručiti svojim župljanima pozdrav 
i blagoslov od Eminencije. 

6. XII. 1952. - Stigne po koji brzojav i pismo. Br¬ 
zojavi izvana, a pisma odavde. Najsramotnije Emi¬ 
nenciju napadaju u novinama. Organizirali su »val 
protesta«. Karikiraju ga sa biskupskim štapom i na 
vrhu bodež. - Aon: »Blago vama 'kad vas pogrde’...« 
Nitko iz Zagreba - ni biskupi ne dolaze. Snijeg je. 
Možda to smeta ili - od protesta! 

Boli ga Petrovinska sramota! »Dva nesretna sveće¬ 
nika, i to ti je inicijativni odbor!« Novine to donose. 
- Posti i povećava molitve...! 

»Bolje je Kristovo siromaštvo nego Judine pare!« 
(Em.) Narod Sv. Jane i Draganića govori: »Mi smo 
se odrvali zadrugama, pa zar ćete vi nasjesti!« Pita¬ 
ju: »Zar Sambolek još služi sv. Misu?« 

Kod večere: »Ovih iz Zagreba nema. Ne znam, 
kako to? Možda snijeg smeta?« - Kažem: »Mogao je 
doći preuzv. Bukatko, mogli su i ovi (biskupi).« 
»Vjerojatno se boje radi ofenzive.« - »Na ofenzive 
se odgovara ofenzivom!« - rekao sam. - »Imate pra¬ 
vo!« - rekao je on! 

15 Bio je to jedini katolički tjednik u Hrvatskoj nakon što 
su komunisti 1945. preuzeli vlast. No, ubrzo je represiv¬ 
na komunistička vlast zabranila i tu jedinu preostalu ka¬ 
toličku tiskovinu. 

PISMA ČITATELJA 


Uslišanje i zahvala 

Zelja mi je da se zahvalim blaženom Alojziju 
Stepincu na uslišanoj molitvi za zdravlje moga 
muža. On boluje od 1992. g. Boluje od više bo¬ 
lesti i težih bolesti. Prvo je obolio na pluća, za¬ 
tim šećerna bolest, pa je ostao slijep. Dva puta 
je operirao mrenu. Jedno mu je oko skroz umr¬ 
lo i ne može se spasiti, a drugo se spasilo i ima 
nešto vida. 

Godine 1998. zaboljela ga je jako noga. Dokto¬ 
ri odluče sjeći nogu. Uzdala sam se u ljubav 
Božju da neće biti tako. Odsjekli su mu 2 prsta 
i na tom se zaustavilo. Operirao je i tumor, i to 
je prebolio. Godine 2002. pronađu da ima leu¬ 
kemiju. Doktori su mi rekli sve najgore i da 
moram biti spremna na sve najgore i da neće 
dugo. Zaista mu je bilo jako loše. Bio je napola 
mrtav. Svi smo mislili, nema od njega ništa. 
Čvrsto sam se molila milosrdnom Isusu, Gospi 
od Brze pomoći. Ljutila sam se u toj molitvi. 
Kako smo svaki put posjetili grob Alojzija Ste- 


pinca, dok smo išli doktorima u Zagreb i molili 
se za njegovo zdravlje i svaki nam je put bila 
molitva uslišana. Uvijek je pobijedio. Sjetila 
sam se onih zahvalnica pa sam pomislila: 
možda sam i ja trebala poslati zahvalnicu na 
grob Alojzija Stepinca, jer mi je uvijek pomo¬ 
gao. Onda sam od srca zavapila i rekla: »Blaženi 
Alojzije, ako ti moga Ivana izvučeš iz ove teške 
bolesti i ako on dočeka proljeće poslat ću ti 
zahvalnicu na tvoj grob.« 

Velika hvala Blaženom Alojziju na uslišanju. 
N. N., Nova Kapela 


Hvala Vam što čitate i drugima omogućujete pri¬ 
mati glasnik »Blaženi Alojzije Stepinac«. Ako 
navrijeme podmirite svoje obveze prema Glas¬ 
niku, on će moći redovito izlaziti i biti vjesnik 
Blaženikovih vrlina, kojima ga je Bog proslavio 
za dobro svoje Crkve i hrvatskog naroda. Glasnik 
može svaki čitatelj i svjedok obogatiti svojim 
dopisom i uspomenama na kardinala Stepinca, 
ili fotografijom iz njegova života. Ako ste bili 
dionik koje svečanosti priređene u njegov spo¬ 
men, Izvijestite o tome putem Glasnika sve pri¬ 
jatelje i štovatelje kard. Stepinca. 


Hvaljen Isus i Marija! 

Pišem Vam ovo pismo u znak zahvalnosti 
blaženom Alojziju Stepincu i da izvršim obe¬ 
ćanje dano Bogu: da ću ako mi usliša molit¬ 
vu to Vama javiti. 

Zagovorom blaženog Alojzija Stepinca us¬ 
postavila sam sasvim nove odnose sa čovje¬ 
kom s kojim nisam razgovarala 14 godina, a 
koji je otac moga djeteta. 

Njegov zagovor pomogao mi je zacijeliti rane 
i oprostiti. Teško je izraziti snagu mira i 
promjene koja je došla tim zagovorom. 

Žao mi je što o tome zagovoru i uslišanju ne 
može biti dokumentacije, no čvrsto uvjerena 
u Njegov zagovor srdačno Vas pozdravljam. 

V. G., Trnava 



Nadbiskup Stepinac dolazi na otvorenje Zagre¬ 
bačkog velesajma (»Zbor«), 2. travnja 1938. 

Iskustvo Alojzijeva zagovora 

Zahvaljujemo nebeskom Ocu što smo do¬ 
živjeli ovo proglašenje Blaženim. Kako je 
Njegov zagovor veliki na nebu, nadamo se 
da će zaslužiti uskoro i čast Svetog Aloj- 
zija Stepinca. 

Molimo i dalje njegov zagovor na nebu. 
Zahvalna štovateljica sa obitelji. M. D., 
Zagreb 


Zahvala za uslišanje 

Velika hvala Presvetom Trojstvu i Bezgrešnom 
Srcu Marijinu za uslišane molitve koje su nam udi¬ 
jelili po zagovoru Blaženog Alojzija Stepinca. 
Odmah poslije njegove Blažene smrti obraćali smo 
se molitvom njemu i primali velika uslišanja. Više 
puta izgledalo je da nema izlaza iz tih nevolja. Do¬ 
godilo se veliko čudo. Bili smo uslišani. Osobe, ko¬ 
jima smo preporučili da se u nevoljama obrate dra¬ 
gom Blaženiku, bile su uslišane. Isto se čudo dogo¬ 
dilo. 


Poštovani oče Juraj 

Kada uzimam u ruke sličicu sa molitvom u 
čast bi. Alojzija Stepinca, pri dnu je vaša na¬ 
pomena na kraju molitve, kojom potičete da 
se mogu poslati svoja svjedočanstva o usli¬ 
šanim molitvama. 

To me je potaklo da vam napišem svoje svje¬ 
dočanstvo. Ukratko da vam se predstavim. 
Zovem se Mirela Režan, iz župe sv. Roko u 
Bibinjama. Majka sam četvero djece, koje 
smo nastojali odgajati u kršćanskom duhu. 
Sve je u obitelji bilo u redu, dok nam se dogo¬ 
dilo to, da je naša starija kćer u 1 8. godini 
krenula u drogu. Kao roditelji kada smo saz¬ 
nali, započela je naša borba da iziđe iz te 
ovisnosti. Bogu hvala, ubrzo je ušla u zajed¬ 
nicu »Susret« na liječenje. 

Toga dana, 15. ožujka, 2D00. godine, kada 
smo je otac i ja doveli u ured zajednice »Sus¬ 
ret« za liječenje ovisnosti, čekajući da obavi¬ 
mo protokol primanja na liječenje, sjedeći za¬ 
mišljena i u brizi, moj pogled se zaustavio na 
portrertu slike kardinala Stepinca na zidu, 
ispred mene. Gotovo da nisam skidala pogle¬ 
da sa te slike. Osjetila sam u njegovom pog¬ 
ledu sjajan lik, koji mi je davao snage u tim 
teškim trenucima. 



BI. Alojzije Stepinac blagoslivlje vatrogasni stroj u jed¬ 
nom selu u okolici Zagreba, oko 1937. god. (Fotografirao 
Šimun Despotović, trgovac vatrogasnih strojeva iz Zagre¬ 
ba; ovu je fotografiju Postulaturi poklonila prof. Anđelka 
Stipčević »kao znak poštovanja prema bi. Alojziju Stepin- 
cu i dokaz njegove jednostavnosti da se (prema svjedoče¬ 
nju mog pokojnog oca Šimuna Despotanića) on uvijek 
rado odazivao na ovakve seoske velike svečanosti, pose¬ 
bice Vatrogasnih društava, gdje je, kao što se ovdje vidi, 
blagoslovio novokupljenu modernu 'špricu' (Maggrus- 
vatrogasni stroj) iz Njemačke (Ulm am Donau)«. 

□sjetila sam u srcu da molim za njegov zago¬ 
vor. Nakon toga sve vrijeme u trajanju od dvi¬ 
je godine, koliko je moja kćer boravila u zajed¬ 
nici na liječenju dok je završila program lije¬ 
čenja utjecala sam se Gospodinu za njegov 
zagovor, da je prati na tom putu izliječenja. 
Zavjetovala sam se da ću posjetiti njegov 
grob, čim mi to bude moguće. 

I zadnji naš susret, na putu u posjet za blag¬ 
dan Velike Gospe, 15. kolovoza 2001., sup¬ 
rug i ja, prolazeći kroz Zagreb, otišli smo se 
zahvaliti u katedralu i na njegovom grobu iz¬ 
vršili svoj zavjet. Klečeći u molitvi zahvaljiva- 
nja za primljene milosti, pogled mi se zausta¬ 
vio na podu oko njegova groba i zastao na 
jednoj pločici na kojoj je pisalo: »Hvala ti Oče 
što si ozdravio moju kćer.« To je ujedno bila i 
moja molitva zahvaljivanja. 

Pred godinu i pol, moja je kći ozdravila od 
ovisnosti droge, na zagovor blaženog Alojzija 
Stepinca. Vjerujem da je Gospodin uslišao i 
podario milost mojoj kćerki. 

Moj suprug nije dočekao taj dan. Blago je 
preminuo u Gospodinu tri mjeseca prije nje¬ 
nog izlaska iz zajednice. 

Ja se i dalje utječem Blaženiku za ustrajnost 
i zagovor Blaženog Alojzija za milost i vjeru 
da pođe putem obećanja da Gospodin izliječi 
rane koje su ostale na duši i tijelu od te ovis¬ 
nosti. 

Zahvalna Gospodinu što je na zagovor bi. A. 
Stepinca udijelio milost ozdravljenja od droge 
mojoj kćeri, 

srdačno Vas pozdravljam i nadam se da je 
ovo moje svjedočanstvo jedno u nizu od mno¬ 
gih drugih o njegovoj vjernosti Isusu Kristu i 
Crkvi, koja je učvrstila i mene u ovoj borbi ži¬ 
votnoj. Da moja kći doživi da je njen Otac pri¬ 
ma kao izgubljenu kćer, poput rasipnog sina 
izgubljena i nađena. 

Zahvalna majka M. R. 



Mama Vesna Babić sa svojim mališanima - koji su kod 
nje našli topli dom - dok čekaju tatu, nakratko su došli 
vidjeti Stepinca kojemu se mama svako jutro moli - 
član je Molitvene zajednice iz župe Kerestinec. 


Uredništvo je primilo pismo obitelji 
Mišković, napisano 3. rujna 2003. 
No, jer nije napisana adresa pošilja¬ 
telja, nije nam moguće odgovoriti i 
poslati kršćansko suosjećanje s pat¬ 
njama majke zbog teških obiteljskih 
neprilika. Obećajemo sv. Misu na 
nakane majke udovice, koja nema 
potpore ni od rodbine ni od vlastite 
djece. Uredništvo preporučuje oža¬ 
lošćenu majku i obraćenje njenih si¬ 
nova i u molitve članova Molitvene 
zajednice bi. Alojzije Stepinac. 



Nadbiskup Stepinac u pratnji inženjera na 
gradilištu nove gimnazije časnih sestara na 
Savskoj cesti u Zagrebu, 12. ožujka 1938. 


FJESMA 0 BLAŽENOM 
ALOJZIJU STEPINCU 

Svemogući, dobri Bože, 

Ti nam dade blaženika, 
vjernog slugu svome stadu: 

Alojzija mučenika. 

Posve predan tvojoj službi, 
neustrašiv borac pravi, 
sav zagledan u Te, Kriste: 

»In Te, Domine, Speravi«! 

Marni sijač Božje riječi, 
želi sve nahranit gladne, 
sužnje izvest na slobodu, 
nadom bar utješit jadne. 

Poput Stjepana - nasudu 
svetošću mu lice blista. 

Čist od krivnje nabačene, 
uvijek spreman mrijet za Krista. 

Vedro u budućnost gleda, 
svima prašta za sve moli: 

Bože, narod moj zakrili, 
vodi ga u suznoj doli. 

P. Modesto Borak, 
kapucin 

MOLITVA U ČAST BLAŽENOG ALOJZIJA STEPINCA, 
BISKUPA I MUČENIKA 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 

Po njegovu zagovoru udijeli milost svoga blagoslova našim bis¬ 
kupima, svećenicima, redovnicima i redovnicama, svećeničkim i 
redovničkim pripravnicima, našim obiteljima, da budu čvrste u 
vjeri i blagoslovljene novim i brojnijim životima. 

Budi utjeha svim starijim osobama te pomoć bolesnicima i patni¬ 
cima. Očeve i majke, djecu i mlade očuvaj od unutarnjih i vanj¬ 
skih pogibelji duše i tijela. Udijeli milost svećeničkih i redov¬ 
ničkih zvanja našoj župi, našoj biskupiji i Crkvi u Hrvata. 

/Po njegovom zagovoru udijeli mi milost... / 

Po Kristu Gospodinu našemu. Amen. 

Oče naš, Zdravo Marijo, Sveta Marijo, Slava Ocu... 


Svaki dopis na Postulaturu blaženog Alojzija Ste¬ 
pinca, kojim se priopćuje primljeno uslišanje ili us¬ 
pomena, neka bude potpisan te obilježen nadnev¬ 
kom i mjestom pisanja. Anonimna pisma se ne ar- 
hiviraju. Vjernici koji žele ostati anonimni, neka to 
napomenu u dopisu. 


Vjernici koji na zagovor sluge Božjega budu uslišani, zadobiju tjeles¬ 
no ili duhovno ozdravljenje ili koju osobitu milost, neka opis usliša- 
nja i kompletnu liječničku dokumentaci-ju dostave na adresu: 

Dr. Juraj Batelja, postulator 
Voćarska 106, pp. 110 
10001 ZAGREB 


UPRAVO JE OBJAVLJEN SPJEV DR. ANTE MATELJANA: Tvoje je ime: Istina — Alojzije Stepinac, 

koji može dobro poslužiti prigodom priredbi i akademija u čast bi. Alojziju Stepincu. 



Časopis Blaženi Alojzije Stepinac (Skraćeni ključni naslov: Blaž. Alojzije Stepinac) glasnik 
je Postulature za proglašenje svetim blaženog Alojzija Stepinca te časopis svih njegovih što¬ 
vatelja, Kristovih vjernika i ljudi dobre volje. 

God. 11 (Z004.) Broj 1-2 
Cijena: 5 kn; za inozemstvo 3 eura ili 4 USD 
Glasnik izlazi četiri puta godišnje s dozvolom crkvenih poglavara. 

Izdavač: Postulatura Blaženog Alojzija Stepinca 
Voćarska 106, pp. 110 
10001 Zagreb 

Uređuje i odgovara: Dr. Juraj Batelja, Voćarska 106, pp. 110, 10001 Zagreb 

Adresa uredništva: Postulatura Blaženog Alojzija Stepinca, Voćarska 106, pp. 110; 10001 Zagreb, tele¬ 
fon: 46 80 426; faks: 46 80 722; »Spomen-zbirka iz ostavštine blaženog Alojzija Stepinca«, Kaptol 31, 
10000 Zagreb, telef on: 48 11 781 

Sve što se u našem Glasniku navodi ili naziva »čudo«, »svetost«, »svetac« i slično, sve to, u duhu crkve¬ 
nih propisa, treba uzeti i razumjeti u našem običnom ljudskom načinu izražavanja. O svemu će tomu 
konačni sud izreći Crkva. 

Lektor: Prof. dr. Ante STAMAĆ 


Slog: LASER plus, Mario Rogić, dipl. ing. 
Tisak: Tiskara PULJKO 











Mladi tamburaši iz 
župe Brestje sviraju 
na euharistijskom 
slavlju u Katedrali, 
10. studenoga 2003 


Vjernici župe Brestje prinose darove 
na euharistijskom slavlju 
u Zagrebačkoj katedrali, 
10. studenoga 2003. 























